
PREFAŢA 


In  câteva  împrejurări ,  am  exprimat  unele  pă¬ 
reri  cu  privire  la  cultura  noastră ,  —  în  deosebi  la 
starea  învăţământului  şi  abisericei.  O  parte  au 
fost  aprobate ,  altele  combătute ,  iar  câteva,  cum 
e  obiceiul,  răstălmăcite . 

Din  punct  de  vedere  personal,  e  uşor  să  treci 
cu  vederea  interpretările  neexacte  ale  ideilor  pe 
care  le  aperi .  Bacă  ai  nimerit  cumva  adevărul, 
curând  sau  mai  târziu,  el  va  birui  prin  puterea 
sci  proprie .  Când  te  gândeşti  însă  la  nevoile  tim¬ 
pului  1  nea  re  te  afli  şi  la  oamenii  cu  care  trăeşti, 
simţi  dorinţa  de  a  înlătura  tălmăcirile  intere¬ 
sate,  împărtăşind  cetitorului  deadreptul  unele 
păreri  spre  a  înlesni  câtuşi  de  puţin  formarea 
convingerilor  cinstite.  —  Mai  ales  când  timpu¬ 
rile  sânt  tulburi. 

Şi  tocmai,  viaţa  poporului  nostru  trece  azi 
printr'o  fază  aproape  haotică.  Oameni  care 
au  batjocorit  biserica  au  pretenţia  să  se  în- 
grijască  de  soarta  ei.  Profesori  al  căror  cu¬ 
vânt  e  sărac  de  sinceritate  şi  bogat  în  con - 

traziceri,  se  cred  chemaţi  să  facă  « şcoală »  ti¬ 
neretului.  Propoveduitorii  internaţionalismului 
ajung  purtători  de  cuvânt  în  partide  ce  se  nu¬ 
mesc  naţionale .  Arta  se  atinge  din  ce  în  ce  mai 
mult  cu  hanul ;  politica  se  amestecă  cu  afacerile  ; 
raţiunea  statului  face  loc  raţiunei  intereselor 
personale. 

Cum  va  fi  ziua  de  mâne ,  dacă  nici  tineretul 
nu  va  rămânea  cruţat  de  păcatele  acestei  vremi 
de  coborîre?  Racila  e  primejdioasă,  chiar  când  se 
arată  la  copaci  bătrâni,  cu  coaja  îngroşată  de 
intemperii.  Bar  dacă  şi  mlădiţele  tinere  sânt 
vătămate  dela  început ,  care  va  fi  soarta  pă¬ 
durii,  când  vijelia  se  va  porni? 

Bătrânul  cronicar  Ureche  zicea  despre  ţara 
noastră,  că  e  aşezată  «în  calea  răutăţilor ,»  Azi, 
după  ce  ne-am  apropiat  de  atâtea  obiceiuri  streine , 
pare  că  şi  sufletul  nostru  e  în  calea  răutăţilor. 

E  drept  că  în  cultura  literară  şi  artistică ,  după 
critica  din  jumătatea  a  doua  a  veacului  trecut,  am 
ajuns  să  cunoaştem  drumul  spre  adevăr.  In 
cultura  morală,  după  modernizarea,  pripită  a  so¬ 
cietăţii  noastre,  cucerită  de  mode  streine ,  sântem 
însă  în  plină  criză,  iar  îndreptarea  se  aşteaptă 
abia  de  aci  înainte. 

Iată  de  ce,  măcar  tinerii  —  şi  în  deosebi  cei 
meniţi  bisericei  şi  învăţământului  —  ar  fi  de  do¬ 
rit  să  remână  feriţi  de  molipsire.  Obişnuindu-se 
a-şi  formă  singuri  convingerile ,  să  pornească  cel 
puţin  ei  pe  o  cale  mai  bună  decât  a  generaţiei 
tulburate  de  azi. 

In  experienţele  hrance  se  vorbeşte  uneori  ele 
spaţii  moarte  ;  în  desfăşurarea  istorică  a  vieţi 
unui  neam,  s’ar  putea  vorbi  câteodată  de  «tim¬ 
puri  moarte»  ori  cel  puţin  amorţite. 

Sunt  epoce,  când  toate  par  vechi  şi  pe  sfârşit. 
Bătrânii  se  pregătesc  să  închidă  ochii ;  tinerii  nu 
i-au  deschis  încă  bine,  iar  cei  ajunşi  în  vârsta 
matură  ţin  doar  umbră  pământului,  ca  şi  cum  sin¬ 
gura  lor  menire  ar  fi  să  prelungească  traiul  până 
la  alte  vremuri  mai  bune.  —  Adevărate  generaţii 
interimare. 

Cam  astfel  pare  a  fi  generaţia  de  azi  în  tot  cu¬ 
prinsul  neamului  românesc.  In  conştiinţa  mulţimei 
nimica  nou  nu  răsună,  —  nici  un  gând  puternic,  nici 
un  sentiment  a  toate  stăpânitor.  In  locul  marelui 
avânt  care  adus  odinioară  pe  Români  la  unirea  prin 
cipatelor  şi  la  neatârnare,  azi  mai  peste  tot  gândiri 
răsleţe  şi  energii  risipite.  Politica,  în  mare  parte,  se 

p  Pagini  scrise  pentru  publicaţia  jubilară  a  Societăţei 
«România  Jună»  din  Viena. 

rezumă  în  calificări  şi  discalificări  personale.  Bi¬ 
serica  şi  şcoala  merg  cum  merg,  dar  fără  însufle¬ 
ţire.  Profesori  şi  pedagogi  avem  destui,  dar  nici 
un  Gheorghe  Lazăr.  Clerici  de  asemenea,  dela 
Oradea-Mare  până  la  Dunărea-de-jos,  dela  Rădăuţi 
până  la  AToul-Severin,  sunt  din  belşug,  dar  nici  un 
Şaguna.  Scriitori,  slavă  Domnului,  dar  nici  un  Emi- 
nescu  sau  Creangă.  Teatrul  îşi  caută  încă  drumul ; 
romanul  pare  a  nu-1  fi  găsit ;  critica  literară  Ta 
perdut.  In  locul  judecăţilor  impersonale  de  altădată, 
azi  adevărate  «Zile  ale  Babelor.»  Dela  critică  ne-am 
coborît  la  harţă,  la  mici  calomnii  politico -literare, 
iar  unii  la  snobism  şi  cei  mai  mulţi  la  nepăsare. 

0  vădită  epigonie  a  urmat  perioadei  creatoare 
de  altădată.  Cu  toate  manifestările  îmbucurătoare 
ale  câtorva,  nu  se  poate  tăgădui  că  ne  aflăm  în- 
tr  un  moment  de  reflux  al  vieţii  noastre  naţio¬ 
nale.  Mişcarea  mai  vie  a  tipografiilor,  precum  şi 
agitaţiile  uneori  spasmodice  ale  grupărilor  de  partid, 
nu  pot  ascunde  unui  ochiri  cât  de  puţin  ager,  că 
atât  în  viaţa  culturală,  cât  şi  în  cea  politică,  puntul 
culminant  al  «Renaşterei  noastre»  e  în  vremea  lui 
Gogălniceanu,  Hurmuzaclie,  Şaguna,  Alexandri, 
Eminescu,  Creangă,  Maiorescu,  Odobescu,  Grigo- 
rescu  şi  altor  bărbaţi  care,  mai  deaproape  sau 
mai  de  departe,  vor  însoţi  în  paginele  istoriei 
domnia  celui  dintâi  rege  al  României.  Dar,  vorba 
lui  Schiller  :  « Timpurile-acelea  nu  mai  sunt  ;  oa¬ 
menii  aceia  s  au  dus».  S’ciu  dus  aproape  toţi  şi 
s'au  dus  toate  operele  şi  faptele  lor  la  locul  ce  li 

se  cuvine  în  istoria  culturii  româneşti.  Iar  noi, 
cei  de  azi,  ou  ochii  la  orizont,  aşteptăm  ATalul  care 
nu  se  arată  încă  din  zarea  nelămurită. 


Cum  se  explică  astfel  de  coborâri  în  istoria 
unui  popor  ? 

Bismarck,  privind  trecutul  familiei  şi  al  patriei 
sale,  făcea  o  glumeaţă  clasificare  :  în  generaţii 
bătute  şi  generaţii  care  bat  —  cum  a  fost  de  pildă 
cea  dela  1870.  Se  pare  că.  e  un  ritm  în  vieaţa 
naţiunilor,  precum  e  şi  în  vieaţa  indivizilor  :  după  o 
mare  încordare  vin  ceasurile  de  slomnire  ;  după 
odihnă  vine  din  nou  dorinţa  şi  pornirea  spre  acti¬ 
vitate.  Constatarea  aceasta  nu  e,  fireşte,  o  explicare, 
dar  foloseşte  măcar  într’atâtat  că,  în  vremuri  grele, 

alungă  desnădejdea  din  sufletele  celor  care  îşi 

opresc  ochii  prea  mult  numai  la  prezent. 

Şi  la  alte  popoare  s’au  observat  timpuri  de  amor¬ 
ţire.  Veacul  al  18-lea  în  Germania  părea  o  epocă 
de  mediocritate  fără  leac.  Un  profesor  din  Braun- 
schweig  putea  aruncă  pe  la  1740  compatrioţilor  săi 
această  injurioasă  întrebare  :  «spuneţi- mi  măcar 
un  singur  spirit  creator  în  Parnasul  vostru  ...  vă 
desfid».  Şi  totuşi,  cu  ce  minunată  înflorire  s’a  sfârşit 
tocmai  acel  veac !  Kant  —  Goethe  —  Beethoven, 
o  culme  de  genialitate,  cum  omenirea  n’o  mai  văzuse 
de  cât  o  singură  dată  în  epoca  lui  Plato,  Sofocle  şi 
Fidias.  Şi  tot  în  acel  an  începe  domnia  lui  Frideric 
cel  Mare,  —  pasul  hotărîtor  spre  renaşterea  politică  a 

Germaniei. — Aşa  clar  nici  semeţi e,  clar  nici  descura¬ 
jare.  In  dosul  vălului  tainic  care  ne  ascunde  viitorul, 
cine  ştie,  sunt  daruri  care  pot  să  ne  despăgu¬ 
bească  într’o  clipă  de  toate  mâhnirile  vremei  de 
aşteptare.  Dabit  dens  his  quoque  ţinem— o  să  dea 
Domnul  un  sfârşit  şi  vremurilor  de  lâncezire. 
Asta  nu  înseamnă  însă  că  toata  filosofia  istoriei 
se  mărgineşte  la  atât,  să  aşteptăm  cu  mâinile  în 
sân  împlinirea  soartei  scrisă  undeva  de  Allah. 

Dimpotrivă,  dacă  perioadele  de  cădere  sau  stag¬ 
nare  rămân  să  fie  înţelese  numai  prin  simple 
comparaţii  cu  oboseala  şi  trezvia,  pentru  ivirea  tim¬ 
purilor  de  înflorire  avem  şi  unele  semne  prevesti¬ 
toare,  —  ba  se  pot  da  chiar  şi  oarecare  îndrumări. 


De  ce  atârnă  o  epocă  de  înnălţare  în  viaţa  unui 
neam  ? 

Un  popor,  zice  Goethe,  este  «o  fiinţă  necesară 


şi  involuntară» .  Necesară,  fiindcă  se  înfiripează  clin 


jocul  suveran  al  forţelor  naturei ;  involuntară,  de 
oarece,  înainte  de  a  ajunge  la  conştiinţa  de  sine, 
el.  creşte  în  neştire,  ca  o  pădure  ce  se  lăţeşte  până 
atinge  marginea  puterii  de  răspândire  în  spaţiu. 
După  ce  a  eşit  însă  clin  din  faza  de  închegare  or¬ 
ganică  ;  după  ce  printr  un  graiu  deosebit  şi-a  că¬ 


pătat  o  individualitate  de  sine  stătătoare,  o  naţiune 
ajunge  o  fiinţă  voluntară ,  iar  voinţa  sa  se  manifestă 
m  LOirna  cea  mai  caracteristică  prin  cugetarea  şi 
simţit  ea  personalităţilor  sale  de  căpetenie.  Poporul 
adică  devine  atunci  un  fel  de  operă  de  artă,  iar  fău- 

ritorii  acelei  opere  seculare  sunt  geniile  sale,  căci 
ele  dau  măsură  deplină  a  energiei  specifice  nea¬ 
mului. 

Atâta  numai  că  geniul,  individual  privit,  e  un 

% 

accident.  Milioane  şi  milioane  se  scutură  semin¬ 
ţele  în  largul  şesurilor,  dar  abia  ici  şi  colo  ră¬ 
sare  o  floare  invoaltă, — restul :  floricele  mărunte, 
iarbă  de  rând,  iar  pe  alocurea  dudău,  spini  şi  pă- 
lămidă.  Şi  aci  e  tocmai  miezul  problemei  :  unde 
apare  omul  superior?  Când  vin  vremurile  de  creş¬ 
tere  şi  perfecţionare  conştientă  în  opera  de  artă 
care  se  numeşte  vieaţa  unui  popor? 

De  bună  seamă  genii  şi  talente  se  nasc  în  fie¬ 
care  epocă.  In  miile  şi  răsmiile  celor  ce  mor  în 
pruncie,  cine  ştie  câte  comori  de  genialitate  nu  pier 
nebănuite  de  nimeni  !Kue  nici  un  decret  al  soarţei 
ca  secera  morţii  să  înconjoare  leagănul  acelora 
care  erau  meniţi  a  fi  podoaba  generaţiei  lor.  Nu-i 
nici  o  lege  ca  toţi  cei  ce  au  sădită  în  ei  o  supe¬ 
rioară  armonie  între  voinţă  şi  putinţă  să  ajungă  a 
o  arăta  în  faţa  lumei.  Poate  că  cel  ce  avea  săfie  pic¬ 
torul  cel  mai  mare  al  epoceisale  s’a  născut  orb.  Poate 
că  cea  mai  fină  organizaţie  muzicală  e  copleşită  de 
surzenie.  Poate  că  cel  ce  trebuia  să  fie.Demostene 
al  veacului  e  osândit  să  remănă  un  biet  gângav, 
fără  să-şi  ghicească  nici  el  singur  marele  său  dar. 
Aci  e  călcâiul  vulnerabil  al  creaţiunei :  omul- vită 
poate  dăinui,  acolo  unde  oinul-geniu  piere,  întor- 
cându-se  zadarnic  în  muţenia  mormântului. 

Astfel  s'ar  putea  explica,  poate,  unele  vremuri 

de  mediocritate.  Sunt  epoce  când  întâmplarea 
oarba  seceră  tocmai  pe  cei  aleşi,  după  cum  un 
vârtej  zănatec,  abătându-se  asupra  ogorului, frânge 
tocmai  spicele  pline,  lăsând,  nevătămate  pe  cele 
seci  ;  frânge  capetele  macilor  şi  lasă  în  picioare 
scaeţii,  pălămida  şi  toate  buruenile  de  rând. 

De  câteori  însă  geniul  ajunge  să  aibă  cuvânt 
în  neamul  în  care  s'a  născut,  timpurile  moarte  se 
sfârşesc,.  încep  «timpurile  vii».  Ca  prin  farmec,, 
energia  tututuror  contemporanilor  sporeşte.  Do¬ 
vadă  Napoleon.  Alături  de  el,  şi  prin  el,  soci  aţi 
de  rând:  plugari,  zidari,  morari...  ajung  generali 
care  uimesc  lumea. 

Pentruce  ?  Şi  fără  dânsul,  ei  erau  cum  erau. 
Puteri  sunt  destule  în  fiecare  generaţie,  numai 
atât  că  nu  e  totdeauna  la  îndemână  cel  ce  poate 
să  facă  suma  acelor,  puteri  latente  şi  să  le 
dea  expresia  lor  istorică;  —  iar  atunci,  energiile 
rămân  ascunse  ori  se  ciocnesc  haotic  între  ele 
şi  se  neutralisează.  Generalul  nechemat  la  oaste 
rămâne  morar  şi  se  bate  cu  gâştele  care  dau  nă¬ 
vală  la  grăunţe  ;  jurisconsultul  mâsgăleşte  hârtia 
proceselor-verbale,  în  loc  să-şi  arate  capacitatea  sa 
de  legiuitor  ;  cutare  cleric  rămâne  obscur  în  pa¬ 
rohia  lui,  în  loc  de  a  se  revela  un  Talleyrand,  gata 
de  a  încurca  şi  descurcă  iţele  politicei  unui  în¬ 
treg  continent.  Şi  tot  aşa  e  în  partea  mai  fină  a 
culturii.  E  sigur  că  Socrate  ar  fi  gândit  tot  cum 
a  gândit,  şi  fără  să  cunoască  pe  Pericles ;  dar  Fi- 

dias,  Callicrat,  Ictinos,  Minesicles,  Metagene,  Xe~ 
nocles...  n’ar  fi  creat  Partenonul,  Propileile  şi  ce¬ 
lelalte  opere  care  au  făcut  nemuritoare  acea  epocă, 
dacă  fiul  Agaristei  şi  prietenul  vestitei  Aspasia 
n’ar  fi  adunat  40  de  ani  în  şir  toate  puterile  sufle¬ 
tului  elin  în  focarul  vieţei  ateniene.  Agarista,  spune 
Plutarch,  a  născut  pe  Pericles,  după  ce  a  visat 
un  leu.  Simbolul  vorbeşte  dela  sine. 

Tn  adevăr,  când  geniul  se  iveşte,  suma  puteri¬ 
lor  întregei  sale  generaţii  pare  că  se  adună  dela 
sine.  Cei  buni  es  la  iveală  de  pretutindeni  şi  avem 
epoce  de  vitejie  militară,  de  pictura,  de  poezie,  de 
mari  mişcări  religioase  ori  naţionale.  Prin  esenţa  • 
sa,  omul  superior  nu  cunoaşte  pisma.  Geniul  nu 
poate  fi  invidios,  după  cum  nici  invidiosul  nu 
poate  fi  geniu.  Cel  ce  vine  pe  pământ  «din  graţia 
lui  Dumnezeu»,  adică  din  graţia  unei  naşteri  fe¬ 
ricite,  are  dela  început  bunătatea  suverană  care 
îndeamnă  ]a  fapte  pe  toţi  cei  dimprejur,  din  plă¬ 
cerea  superioară  de  a-i  vedea  creind.  Selecţiunea 
valorilor  se  face  atunci  spre  optimum,  iar  urmarea 
e  un  fel  de  «Sturm-und  Drangperiode»,  o  aţîţare  a 
tuturor  energiilor,  un  vijelios  avânt  spre  viitor... 

Avem  pilde  şi  la  noi.  Eminescu  a  lăsat  în  urma 
sa  o  vibrare  literară,  care  a  stimulat  spre  creaţii 
armonice  şi  pe  cei  incapabili  de  adevărată  originali¬ 
tate.  Sub  farmecul  poesiei  eminesciane,  şi  după 
tiparele  lăsate  de  maestru,  chiar  mici  scântei  de 
sentiment  au  putut  fi  turnate  în  forme  care,  di¬ 
nainte  de  el,  s’ar  fi  părut  lucru  mare. 

Fericite  epocile  stăpânite  de  o  mare  personali¬ 
tate.  Vorba  poetului : 

Cleobule,  Cleobule,  fericit  ai  fost  de  mic..., 

Şi  la  mare  fericirea  nrmăritn-te-a  cu  sila 
Oa  să  ai  pe  Plafon  dascăl,  pe  Aristotele  amic 

Şi  amică  pe  Mnesilla. 

Cu  atât  mai  fericite  astfel  de  timpuri,  cu  cât  ele 
-sunt  rare  în  curgerea  vieţii  istorice  a  unui  popor 
şi  nu  se  mai  întorc  niciodată  la  fel.  Zilele  întâi 
ale  primăverei  noastre  literare  clin  vremea  «Juni- 
mei»,  a  lui  Alexandri,  Eminescu  şi  Creangă  nu  se 
vor  mai  întoarce  niciodată,  după  cum  nu  s’a  întors 
nici  renaşterea  italiană,  nici  cea  germană  din 
vremea  lui  Goetlie,  şi  nici  o  perioadă  din  acelea, 
când  viaţa  unui  neam  pare  că  atinge  pentru  o  clipă 
cea  mai  înaltă  manifestare  de  putere  şi  armonie. 
Junimea  la  Iaşi,  Alexandri  la  Mirceşti,  Emi¬ 
nescu  la  România- jună  în  Viena,  Creangă  în  că¬ 
suţa  lui  de  pe  dealul  Copoului,  vor  rămânea  în 
pomenirea  urmaşilor  noştri  ca  o  «pleiadă»  pe  veci 
neîntunecată  ;  după  cum,  în  altă  ordine  de  idei, 
unirea  principatelor,  războiul  şi  regalitatea  vor 
rămânea  în  istoria  Românilor  cu  un  relief  pe  care 
nici  o  părtinrie  nu-1  va  putea  scădea. 

Fericiţi  toţi  cei  care,  în  scurta  lor  trecere  prin 
viaţă,  s’au  întâmplat  să  fie  martori  ai  unor  astfel  de 
timpuri  vii.  Dimpotrivă,  vrednice  de  compătimire 
■sunt  generaţiile  care,  prin  ritmul  superior  al  vieţii 
unui  neam,  sau  prin  întâmplarea  absurdă  care  se- 

ceră  într’un  moment  geniile  şi  talentele  sale  cele- 
alese,  îşi  petrec  viaţa  în  lâncezire,  asemenea  lun¬ 
traşului  care  priveşte  departe  în  zare,  întrebându-se- 
de  unde  se  va  ridica  vântul,  sau  aşteptând  să 
ajungă  la  ţărm  măcar  cu  fluxul  hotărît  de  ritmul 
unor  puteri  superioare  vântului. 


Şi  sunt  astfel  de  puteri. _ 

Căci  e  ceva  mai  mult  şi  decât  geniul,  e  genia¬ 
litatea  latentă  în  firea  unui  neam.  Şi  acesta  tocmai 
mi  se  pare  a  fi  cazul  poporului  român. 

In  adevăr,  judecat  după  poezia  sa  populară,  după 
melodia  cântecelor  sale,  după  umor  şi  alte  însuşiri 
imponderable  ale  caracterului,  neamul  românesc 
pare  a  avea  într’un  grad  superior  ceeace  se  numeşte 
aplecare  spre  talent  şi  genialitate. 

In  adevăi ,  când  citeşti  unele  cânturi  din  Omer,. 
şi  te  simţi  pătruns  de  măreţia  lumei  zugrăvite  de 
cel  mai  poet  dintre  poeţi ;  când  trăeşti  mai  aproape 
de  acea  nobilă  umanitate  ridicată  până  la  măsura 
zeilor  :  alături  cu  seninul  bătrân  Priam,  cu  slă- 
vitul  Hector,  cu  viteazul  Ahile,  cu  acel  Făt-fru- 
mos  care  furase  pe  Elena,  şi  cu  acea  Cosinzeană 
care  a  părăsit  vatra  lui  Menelau,  şi  apoi,  plină 
de  căinţă,  îşi  da  singură  seama  cum  prin  frurnur 
seţea  sa  ispititoare  la  păcat  a  adus  nenorocul  pe 
casa  şi  neamul  priamid  ;  când  vezi  vitejii  iubiţi 
de  zâne,  săgetând  asupra  zeilor  şi  răsboindu-se 
nu  numai  din  lănci,  ci  şi  din  vorbe  întraripate^ 
ţi  se  pare  că  nicăeri  nu  s’ar  mai  găsi  azi  o  astfel 

■de  «lume  ce  gândea  ca  atunci  în  basme  şi  vorbea 
în  poezie».  Cine  ascultă  însă  cu  luarea  aminte  a 
celui  ce  trage  cu  urechea  să  audă  din  vre-o  parte 
susurul  unui  isvor  ascuns  în  frunzişul  pădurii, 
acela  află  în  poporul  nostru  şi  acum  închipuiri 
de  o  neaşteptată  măreţie.  Unchiaş  Buian  care  co¬ 
bora  din  corhănile  muntelui  numai  la  Paşti  şi  la 
Bobotează  şi,  ca  Eumeu,  credinciosul  slujitor  al  lui 
Ulyse,  ţinea  seama  turmelor  crestând  lemnul  unui 
răboj  ;  în  lunga  singurătate  a  zilelor  şi  a  nopţilor 
ascultând  viforul,  privind  puhoaele  de  primăvară, 
aşteptând  învierea  florilor,  alungând  ursul  din 
preajma  colibei  cu  un  tăciune  (ca  ’n  vremea  când 
omul  trăia  în  peşteri),  de  câte  ori  pomenea  de 
smeii  care  ascunsesem  comorile  din  Ricliitaş,  ori  po¬ 
vestea  despre  Eeţi-frumoşi  şi  Cosinzene,  el  aducea 
vorba  ca  de  făpturi  aevea  cunoscute  lui,  iar  cu¬ 
vintele  aveau  aceiaşi  frumuseţe  ca  şi  închipuirile 
mm  ţii  sale  fireşti  ca  însăşi  natura.  Ca  să  spună  cât 
era  de  falnic  unul  din  tovarăşii  săi  de  tinereţe, 
Buian  întocmea  astfel  vorbele  : 


«Când  păşea...  se  desfăcea  codrul  înaintea  lui». 

iar  când  şi-aduce  aminte  că  odinioară  făcuse  şi  el 
pentru  oarecine  noaptea  zi  şi  zioa  noapte,  cu  gân- 
<lul  în  zarea  anilor  tineri,  şoptea  ca  pentru  sine  : 

Tinereţe  c’ale  mele 
Se  miră  lumea  de  ele 


Patru  veri  am  fost  haiduc 
Şi  la  vară  iar  mă  duc... 

Se  desfată  sufletul  celui  ce  are  dragoste  de 
vieaţă,  când  stă  să  asculte  ce  scapără  din  închi¬ 
puirea  acestui  popor,  pentru  care  lumea  e  plină 
de  armonie  şi  de  culoare.  Privind-1  şi  azi,  şi  în  tot 
trecutul  său,  e  cu  neputinţă  să  te  îndoeşti  de  în- 
nalta  sa  chemare  culturală. 

Iată-1,  abia  se  înfiripase  în  umbra  codrului  şi 
la  lumina  plaiurilor,  de  unde  prinsese  a  se  co¬ 
borî  în  şes  «ca  puhoiul  apelor»  (vorba  cronica¬ 
rului  Ureche),  şi  dintr’odată  vedem  în  fruntea 
sa  bărbaţi  de  un  nivel  în  adevăr  superior.  Când 
Turcii,  călcând  peste  putregaiul  bizantin,  se  opresc 
la  Dunăre,  pe  cine  găsesc  în  faţa  lor  din  partea 
Europei  ?  La  aripa  dreaptă,  în  Banat,  pe  Corvin 
fiul  lui  Yoicu  Huniade  ;  în  mijloc,  la  Bovine,  pe 
Mircea  cel  Bătrân  ;  la  aripa  stângă,  în  preajma 
Chiliei  şi  Cetăţii-albe  pe  Voevodul  «Cel  mare,  şi 
Sfânt»  peste  care  se  coborîse  o  raza  din  geniali¬ 
tatea  Benaşterii.  «Cavalerii  dela  Malta...  papa  cu 
ale  lui  coroane,  puse  una  peste  alta»  la  Nicopole 
au  privit  cu  un  fior  de  admiraţie  pe  cruciatul  care 
odihneşte  azi  lângă  zidurile  dela  Cozia.  Begii  şi 
toţi  capii  creştinătăţii  au  plâns  cu  lacrămi  amare 
pe  Corvinul  îmbrăcat  în  zale  şi  mort  ca  falnicul 
Hector  în  faţa  duşmanilor  îngroziţi  de  braţul  lui. 
Iar  după  câţi-va  ani,  istoricii  vremii  aceleia  în  care 
Columb  trecea  Oceanul  în  lumea  nouă,  iar  Ma- 
gelan  înconjura  pentru  întâiaşi  dată  pământul,  nu 
găseau  totuşi  destule  cuvinte  să  proslăvească  pe 
•eroul  ce  închidea  ochii  la  Suceava.  «Fost* au,  zice 

Martin  Cromer,  bărbat  carele  pentru  inima  lui 
cea  mare,  pentru  înţelepciunea  şi  iscusinţa  lui 
în  răsboae...  vrednic  este  în  veci  să  se  pome¬ 
nească».  Iar  Matia  de  Miechow  (Mihovie  al  cro¬ 
nicarilor  noştri)  adaogă  :  «O  bărbat  slăvit  şi  bi¬ 
ruitor  !  care  cu  glorie  a  izbândit  asupra  tu- 
tulor  regilor  vecini ;  om  fericit,  care  toate  da¬ 
rurile  norocului  în  plin  le-a  avut  !  Şi  ceeace 
firea  dă  numai  în  parte  :  unuia  minte  cu  ghibăcie,. 
altora  vitejie  cu  dreptate...  iar  altora  biruinţă  asu¬ 
pra  vrăjmaşilor,  acestuia  pe  toate  i  le-a  hărăzit,, 
ca  întru  toate  să  strălucească». 

Ce  eră  un  Sforza  cu  nimicurile  politicei  italiene 
de  culise  !  sau  Ferdinand  care  alungă  pe  Arabii 
decăzuţi  ai  Spaniei,  sau  Ludovic  al  XI  al  Franţei, 
«painjenul»,  cum  îl  porecleau  istoricii  faţă  degenia- 
lul  Voevod  dela  Suceava,  care,  lovindu-se  făţiş  cu 
însuşi  cuceritorul  Bizanţului,  făcea  cu  Moldo¬ 
venii  săi  istorie  pe  seama  întregului  continent ! 

A  mai  trecut  o  sută  de  ani.  O  nouă  scăpărare  de- 
genialitate  —  eroul  dela  Oălugăreni  —  un  fulger  de 
o  clipită  pe  cerul  ce  prindea  să  se  întunece  al 
Ţărilor-româneşti.  Neasemănat  mai  plin  la  cuget 
decât  astrologul  dela  Fraga,  cu  care  o  stea  nepriel¬ 
nică  i-a  încurcat  firul  vieţii ;  neasemănat  mai 
viteaz  decât  toţi  oamenii  de  războiu  cu  care  s’a  în¬ 
tâlnit  ;  după  ce  cucerise  din  fugă  două  ţări  şi, 
dela  malurile  turceşti  ale  Dunării,  dusese  călărimea 
sa  prin  Ardeal  spre  a  poposi  o  clipă  laHotin,  pe 

malurile  Nistrului,  ca  Domn  al  tuturor  .Românilor, 
un  fatum  neînduplecat  îl  atrage  spre  câmpia  Tur¬ 
dei.  Viaţa — o  epopeie  ;  moartea — o  jalnică  tragedie. 
Figură  vrednică  de  Shakespeare. 

Mai  trec  vre-o  sută  de  ani, — alte  licăriri.  Câţiva 
Moldoveni  ajung  «dători  de  legi  şi  datini»  la 
craia  moschicească.  Petru  cel  Mare  învaţă  carte 
dela  un  moldovean.  Movilă  dă  faţă  bisericei  ru¬ 
seşti  ;  Cantemir  deşteaptă  versul,  iar  Milescu, 
pentru  slava  Moscului,  ca  un  nou  Marco  Polo  por¬ 
neşte  sol  la  depărtatul  Kitai — împărăţia  Chinezilor  î 
Tot  pe  atunci,  în  ţara  de  baştină  se  ivesc  croni¬ 
carii  cu  letopiseţele  lor  —  un  suspin  al  sufletului 
românesc,  dar  şi  o  mângâere :  «poţi  zice  că  nasc 
şi  în  Moldova  oameni»  scrie  Miron  Costin,  simţind 
par’ că  în  sine  mândria  întregului  neam. 

In  sfârşit,  după  lâncezirea  fanariotă,  valul  se  ri¬ 
dică  din  nou.  In  cele  politiceşti,  câţi-va  buni  Hos- 
podari,  şi  apoi  Cuza,  deşteptă  în  contimporanii  lor 
(Bălcescu,  Cogălniceanu,  Negri  şi  alţii)  un  nou  avânt; 
Alexandri  şi  Junimea  leagă  firul  cultural  cu  tre¬ 
cutul,  şi  tot  atunci,  peste  Dunăre,  gloatele  vechii 
noastre  clorobănţimi  se  aruncă  de  patru  ori  în  aceiaşi 
zi  asupra  aceloraşi  parapete.  —  Latent,  virtute 
şi  vârtute  au  fost  totdeauna  în  neamul  nostru, 
numai  nu  fusese  cine  să  o  deştepte. 

Hotărît,  e  în  poporul  român  un  suflet  de  sine 
stătător,  o  vădită  aplecare  spre  talent  şi  genia¬ 
litate.  Un  scriitor  de  o  intuiţie  foarte  fină,  Ale- 

xandri  care  cunoştea  neamul  său  nu  din  spusa 
altora,  cj  dela  Udrea  baciul  de  pe  Cialilău  şi  dela 
alţii  de  felul  lui  Udrea,  a  zis  :  «Românul  e  născut 
poet».  Cei  ce  n’au  trăit  prin  ei  viaţa  reală  a 
poporului  au  luat  în  râs  generalizarea  aceasta. 
E  neexactă,  se  înţelege,  dacă  ţii  seama  de  pleava 
inevitabilă  a  mulţimei  omeneşti  din  orice  gene¬ 
raţie.  E  însă  cât  se  poate  de  adevărată,  când  pui 
alături  obştea  neamului  românesc  cu  obştea  altor 
neamuri.  Şi  de  aceia  —  cu  sau  fără  voia  ironişti- 
lor — cine  cunoaşte  pe  alde  Buian  şi  Udrea,  din 
Ceahlăul  Moldovei  şi  până  în  Semenicu  Banatului, 
din  Detunata  munţilor  Apuseni,  până  în  stepa  do¬ 
brogeană  şi  basarabeană,  acela  va  fi  cu  totul  de  pă¬ 
rerea  poetului  Doinelor  ;  va  recunoaşte  că,  în  toate 
manifestările  sale,  Românul  are  ingenium.  —  O 
dovada  e  şi  satira  lui  asupra  vecinilor.  Umorul  e 
un  semn  al  biruinţei  sufletului  asupra  împrejură¬ 
rilor  şi  oamenilor  ;  e  manifestarea  unei  puteri  con¬ 
centrate  în  sine  şi  liniştite.  Dacă  Românul  râde 
pe  drept  sau  pe  nedrept  de  vecini,  asta  e  altă 
vorbă.  Faptul  e  că  râde,  iar  vecinii  l’au  putut 
uneori  nedreptăţii  şi  chiar  impilâ,  dar  ridiculiza 
niciodată.  Toţi,  fără  osebire,  au  simţit  că  e  adânc 
la  suflet... 

Avem  deci  spre  cine  privi  în  vremuri  de  strâm¬ 
torare.  Când  nu  sunt  genii,  e  genialitate  latentă. 
Ţăranul  bucovinean  care  la  Voroneţ,  la  Rădăuţi,  la 
Putna,  Suceava,  Suceviţa,  Gura  Humorului  şi  Dra- 
gomirna  păşeşte  cu  sfială  peste  piatra  de  pe  mor- 


CĂTRE  NOUA  GENERAŢIE 


19 


mântui  voevozilor,  e  acelaş  ca  şi  strămoşii  săi  de  acum 
patru  sau  cinci  sute  de  ani  ;  aprinzând  un  căpeţel 
de  lumânare,  el  îţi  arată  zugrăvit  pe  perete  chi¬ 
pul  ctitorilor  muşatini,  ascultă  aceleaşi  clopote, 
din  aceleaşi  turnuri  şi  cu  aceiaşi  evlavie,  ca  pe 
vremea  lui  Danii!  Sihastru.  Munteanul  sprin¬ 
ten  de  sub  Voivod easa  Câmpulungului,  unde  tră- 
eşte  şi  azi  legenda  lui  Negru-Vodă,  e  acelaş 
ca  şi  în  vremea  descălicării.  Vrănceanul  închis 
în  fundăturile  munţilor,  de  unde  ese  ţinând  doar 
•curgerea  apelor  la  vale,  spre  a  nu  se.  rătăci,  e  tot 
aşa  de  primitiv,  ca  şi  închinători  de  odinioară  ai 
lui  Zamolxe.  Moldovenii  din  codrii  Tigheciului,  dela 
Soroca  şi  dinspre  Hotin,  sunt  şi  amu  tot  cei  de  pe 
vremea  lui  Boldur  Vornicul.  Bănăţenii  dela  isvoa- 
rele  Cernei  şi  Timişului  sunt,  cum  zice  un  geograf 
francez,  adânc  cunoscător  al  munţilor  noştri, 
cei  mai  arhaici  ciobani  pe  cari  i-a  cunoscut  el. 
Moţii  de  prin  coclaurii  lor  sălbateci  şi  Maramu¬ 
reşenii  din  ţinutul  străvechiu  dela  isvoarele  Tissei 
sunt  aceiaşi  la  suflet,  ca  în  vremea  când  Dragoş 
şi  Sas  vânau  zimbri  în  codrul  încă  virgin.  — 
Sunt,  fireşte,  multe  scăderi  şi  chiar  căderi  pe  alo- 
curea,  şi  multe  pete,  dar  sub  ele  se  cunoaşte 
încă  aurul  adevărat. 

Din  aceşti  primitivi,  atât  de  darnic  înzestraţi  de 
fire,  sunt  sigur,  putem  şi  noi  scoate  ceeace  Fri- 
deric  şi  Fichte  au  scos  din  ruralii  greoi  ai  nisi¬ 
purilor  pomeraniene,  ridicându-i  până  la  cel  mai 

înnalt  grad  de  jertfă  pentru  o  cultură  neatârnata 
şi  o  puternică  viaţă  de  stat. 

Căci  unde  e  genialitate  se  poate  ivi  şi  geniul 
care  să  coordoneze  în  clipa  cea  grea  puterile  răs- 
leţe  ale  neamului. 


Cei  mai  tineri  să  nu  ne  fie  aşa  dar  cuprinşi  de- 
sfieală  ori  descurajare,  când  văd  timpuri  de  scă¬ 
dere,  ca  acestea  prin  care  trecem. 

Dimpotrivă  să  ne  pregătim  pentru  vremuri  mai: 
bune.  Să  ne  împlinim  cu  răvna  datoria  din  fiecare 
zi.  In  deosebi  tineretul  universitar  să  se  sprinte- 
nească  la  drum  şi  să  pregătească  fără  nici  o  întâr¬ 
ziere  apropierea  unei  noui  perioade  de  avânt 
naţional. 

Munca  ştiinţifică  e  postul  şi  rugăciunea  care  sus¬ 
ţine  o  generaţie  până  ce  trece  prin  pustiul  epocelor 
de  amorţire.  Iar  postul  acesta  nu  e  zadarnic ;  căci 
el  întreţine  zi  cu  zi  încrederea  în  progres.  Studiile 
istorice,  scăpate  de  falşa  părtimire  a  patriotismului 
rău  înţeles,  sunt  în  plină  desvoltare.  Cele  filolo¬ 
gice  asemenea.  Dicţionarul  Academiei,  marele  mo¬ 
nument  al  limbei,  e  pe  calea  spre  sigură  înfăp¬ 
tuire.  La  Cernăuţi,  Yiena,  Lipsea,  Paris  şi  alte 
universităţi,  graiul  şi  literatura  noastră  atrag  aten¬ 
ţiunea  unor  oameni  de  mare  celebritate,  cum  e 
Meyer-Liibcke.  Publicaţiile  societăţilor  ştiinţifice 
române,  diferitele  anale,  buletine  şi  anuare  se  citesc 
peste  hotar.  Pământul,  fauna  şi  flora  sunt  cerce¬ 
tate  cu  luare  aminte ;  adevărul,  sub  toate  formele». 

poate  fi  urmărit  la  noi  cu  aceiaşi  obiectivitate,  şi 
•câteodată  cu  acel  aş  succes,  ca  şi  în  ţările  mai  vechi 
în  cultură. 

Cu  toate  că  «mediocrităţile sunt  ştiinţifice»,  ştiinţa 
nu  e  însă  niciodată  mediocră.  Aurul  e  aur,  chiar 
■dacă  ar  fi  mărunt  ca  pulberea  fină  din  unda  înno¬ 
roiată  a  râurilor.  Odată  şi  odată,  când  se  adună  mai 
mult,  începe  a  fi  spălat  din  nomol  şi  cules  la  o 
parte  —  în  mari  opere  de  sinteză,  care  ducdintr’o 
dată  cugetul  omenesc  cu  mulţi  paşi  înainte.  Is¬ 
toria  imperiului  turcesc  e  scrisă  azi  de  un  Român 
—  o  frumoasă  potrivire  a  soartei,  când  ne  aducem 
aminte  de  cellalt  istoric  român,  Dimitrie  Cantemir. 
‘O  mare  autoritate  ştiinţifică —  poate  cea  mai  mare  în 
•studii  asupra  ţinuturilor  petrolifere — e  profesorul  de 
mineralogie  al  universităţi  din  Bucureşti.  DinCaucaz 
până  în  California,  din  Carpaţi  până  în  peninsula 
arabică  şi  lava,  state  străine  îl  cheamă  la  sfat,  şi 
mari  lucrări  tehnice  se  încep  după  chibzuinţă 
sa.  De  curând,  un  neurolog  român  a  fost  ales 
membru  al  Institutului  francez.  —  Şi  aş  mai  putea 
lungi  pomelnicul  cu  numele  câtorva  savanţi  mai 
bătrâni,  căci,  vorba  lui  Miron  Costin,  «nasc  şi  în 
■ţările  româneşti  oameni» ;  iar  ştiinţa  îi  pune  în 
•evidenţă  chiar  şi  în  epocele  de  amorţire. 

E  atât  de  real  sprijinul  pe  care  ocupaţiile  ştiin¬ 
ţifice  îl  dau  totdeauna  sufletului  unui  neam,  în 
•cât  chiar  şi  cei  ce  se  îngrijesc  de  mişcările  veşnic 
contingente  ale  politicei,  nu  conving  niciodată  mai 
mult  pe  cei  dinprejurul  lor,  şi  nu  dau  mai  mult 

relief  vieţii  publice,  ele  cât  atunci  când  se  ridica 
în  sfera  generalizărilor  ştiinţei. 

Nu  de  mult,  unul  dintre  întemeetorii  Junimeir 
vorbind  despre  limbă  şi  privind’o  -  din  seninul 
cugetării  filosofice,  a  găsit  accente  de  un  vibrant 
adevăr : 

«N’am  nici-o  îndoială  despre  rezultatul  luptei  (din¬ 
tre  Români  şi  asupritorii  lor).  încercarea,  de  a  răpi 
unui  neam  limba  lui ;  încercarea  de  a-i  surpa  cre¬ 
dinţa,  este  o  încercare  ă  priori  neputincioasă. 

Cine  zice  limbă,  nu  zice  numai  posibilitatea  cle- 
a  stabili  raporturi  intre  om  şi  om  ;  cine  zice  limbă,, 
arată  cum  se  reflectă  în  inima  şi  sufletul  nostru  tot 
universul  care  ne  înconjoară. 

Cine  zice  limbă,  zice  modul  nostru  de  a  iubi,, 
modul  nostru  de  a  urâ,  modul  nostru  de  a' ne  bucură 
de  prezent  şi  de  a  pregăti  viitorul  prin  forma  ce 
dăm  idealelor  noastre.  Iar  acei  ce  cred  că  Românii 
vor  adopta  o  altă  formă  de  a  iubi,  de  a  urâ,  de 
a-şi  apăra  prezentul  şi  de  a-şi  pregăti  viitorul,  aceia 
amarnic  se  înşală». 

De  aceia,  în  vremuri  de  îndoială  şi  lâncezire,  când 
lipseşte  suveranitatea  personală  a  geniilor,  e  bine  să 
ne  îndreptăm  mintea  spre  suveranitatea  anonimă 
a  ştiinţei.  Tinerii  Români  care  in  Viena,  Pesta, 
Cernăuţi,  Iaşi,  Bucureşti  şi  atâtea  universităţi,, 
germane,  engleze  şi  franceze,  se  pregătesc  prin 
munca  cinstită  pentru  adevăr,  să  nu-şi  piarză 
curajul  faţă  de  unele  eclipse  ale  vieţei  noastre  na¬ 
ţionale.  Cu  toate  că  în  unele  priviri  ne-am  întors. 

la  «zilele  Babelor»,  sufletul  nostru  e  încă  în  «Pri¬ 
măvară».  Genialitatea  unui  popor  e  ca  apa  ascunsă 
în  pământ.  Cât  de  departe,  ea  poate  eşi  iarăşi  la  su¬ 
prafaţă.  Să^  fim  numai  cu  ochii  deschişi,  să  luăm 
seama  unde  va  apărea  isvorul. 

Columb,  când  a  trecut  oceanul,  făgăduise  o  bună 
răsplată  celui  ce  va  zări  întâi  «lumea  nouă».  Bă¬ 
trânii  care  acum  se  pregătesc  să  închidă  ochii  şi-au 
luat  partea  lor  de  răsplată  pe  vremea  unirii,  renaş- 
terei  literare,  răsboiului  şi  neatârnării.  Cei  ce  sunt 
pe  la  jumătatea  drumului,  mai  pot  nădăjdui  şi  ei ; 
rău  e  numai  de  cei  sufleteşte  isprăviţi.  Vorba 
poetului:  «celui  ajuns  la  sfârşit,  nu-i  mai  poţi 
ajuta  cu  nimic».  Tinerii  insă,  fiind  abia  la  în¬ 
ceput  şi  având  calea  deschisă  Înaintea  lor,  stau 
tocmai  ca  straja  din  fruntea  vasului  pornit  spre 
«lumea  nouă».  A  lor  e  datoria  să  ne  dovedească 
prin  ştiinţă  şi  alte  manifestări  sufleteşti  superioare, 
că  generaţia  interimară  s’a  isprăvit,  iar  la  orizont 
se  zăreşte  o  nouă  generaţie,  vrednică  de  aştep¬ 
tările  neamului  nostru  din  toate  ţările  româneşti. 


PENTRU  BISERICA  NOASTRĂ  l) 


De  ani  de  zile,  neguri  grele  se  adună  asupra 
bisericei  române.  Vieaţa  religioasă  a  po¬ 
porului  nostru  a  fost  adânc  turburată,  iar 
•cei  ademeniţi  de  modele  străinătăţii  socoteau  so¬ 
sită  vremea  ca,  şi  la  noi,  Statul  să  se  despartă  de 
biserică,  părăsind'o  în  voia  împrejurărilor. 

O  mare  nelinişte  a  cuprins  atunci  pe  toţi  Ro¬ 
mânii  cu  grijă  de  viitor.  Şi,  fără  zăbavă,  cei  ce 
■cunosc  preţul  tradiţiei  în  educaţia  unui  neam  s’au 
-adunat  şi  au  declarat  făţiş; 

Moi,  Românii,  vrem  să  fim  ceeace  suntem  :  fii 
ai  părinţilor,  urmaşi  ai  strămoşilor  noştri,  iubind 
ceeace  au  iubit  ei,  adorând  ceeace  ei  au  adorat. 
Statul  nostru  nu  va  oropsi  biserica  naţională,  cu 
care  de  sute  şi  sute  de  ani  a  trăit  şi  a  crescut 
împreună.  Clericii  noştri  nu-s  oameni  de  pripas, 
buni  de  zvârlit  peste  hotare,  ci  băştinaşi  ai  acestui 


1)  Cuvânt  la  întâia  aniversare  a  «Societăţii  ortodoxe-ro- 
mâne»,  ţinut  la  Ateneu,  în  25  Mai,  1911. 

pământ,  având  acelaşi  sânge,  aceiaşi  limbă  şi  acel  aş- 
.suflet  ca  si  noi. 

Acesta  a  fost  gândul  din  care  s’a  născut  socie- 
tatea  noastră  - — -  nu  numai  română,  ci  şi  creştină; 
nu  numai  creştină,  ci  şi  ortodoxă-nafională. 


Se  împlineşte  abia  anul,  de  când  societatea  a  luat 
fiinţă.  Privind  însă  ceeace  am  lucrat  până  azi, 
putem  fi  aproape  mulţumiţi. 

Mai  ales  în  vremuri  ca  acestea,  când  negurile 
s’au  adunat  în  chip  de  nouri  sfâşiaţi  de  fulgere 
şi  de  trăsnete,  adunarea  de  faţă  e  un  adevărat 
liman  pentru  toţi  cei  bătuţi  de  vânturile  îndoelii. 

Când  chiar  cei  mai  răi  acuză  fără  sfială;  când 
chiar  şi  cei  mai  buni  vorbesc  cu  amărăciune,  societa¬ 
tea  noastră,  ridicându-se  peste  viforul  patimilor  in¬ 
dividuale,  zice  tuturor  Românilor  de  caracter :  nu 
vă  pierdeţi  cumpătul  şi  nu  confundaţi  oamenii  cu 
cu  ideile  pe  care  ei  ar  trebui  să  le  prezinte. 

Furtuna  care  bântue  acum  biserica  noastră  nu 
priveşte  religia,  ci  numai  pe  cei  ce  sub  haina 
cinstită  a  bisericii  au  ascuns  noroiul  păcatelor  per¬ 
sonale.  Păcatul  însă  e  una,  instituţia  e  alta.  Ca 

frunzele  veştede,  care  cad  înainte  de  vreme,  aşa 

% 

cad  şi  vor  cădea  în  fiecare  generaţie  toţi  cei  slabi 
şi  intinaţi  de  rele.  Popoarele  însă  trăesc  şi  vor 
trăi  mai  departe,  iar  împreună  cu  ele  vor  trăi  şi 
înflori  toate  aşezămintele  care  ajută  înnobilarea 
vieţii  omeneşti.  Va  dăinui  deci  şi  biserica. 

Nu  vă  plecaţi  ochii  nici  în  faţa  scepticilor  care 
privind  căderea  unuia  şi  altuia  socot  că  religia  e 
osândită  să  piară,  nici  în  faţa  creştinilor  de  alte 
confesiuni,  care  aşteaptă  să  îngenuchem  de  acum 


sub  alte  evanghelii. 


«Zis’a  cel  deşert  întru  sine  :  Vor  fi  goale  de  aci 
înainte  cerurile.  Ştiinţa  a  biruit  religia ;  civilizaţia 
dărâmă  templele...  Va  fi  gol  cerul  şi  deasupra 
României...» 

De  cincizeci  de  ani,  de  când  gunoaele  Parisului 
aduse  în  mode,  în  cărţi,  în  legi  şi  alte  articole 
de  import,  au  început  a  se  scutură  peste  oraşele 
noastre:  în  teatre,  în  cluburi,  în  redacţii  de  ga¬ 
zete,  în  reviste  şi  chiar  în  şcoli,  am  auzit  deseori 
această  profeţie.  Cei  ce  au  gustat  puţin  din  coaja 
ştiinţei  exacte  s’au  grăbit  să  ne  spună  ca  Dum¬ 
nezeu  nu  e  nicăeri  în  natură ;  că  nu  se  vede  nici 
cu  microscopul,  nici  cu  telescopul  !  Ne-au  proorocit 
chiar  că  se  apropie  amurgul  tuturor  religiunilor, 
iar  unii,  mai  zeloşi,  nu  s’au  sfiit  să  ducă  această 
veste  până  şi  în  faţa  copiilor,  socotind  că  şcolarii 
vor  învăţă  mai  bine  latineşte,  dacă  vor  tâlcui  pilde 
ca  acestea  :  credo  non  esse  deum  —  cred  că  nu  e 
Dumnezeu ! 

Cunoaştem  şi  prea  cunoaştem  aceste  glasuri  de 
coabe.  Atâta  numai  că  nu  ne  mai  speriem,  ci  le 
ascultăm  cel  mult  cu  milă.  Căci  azi  sunt  şi  între 
Români  destui,  care,  deda  coaja  ştiinţei,  au  început 

a  se  apropia  de  miezul  ei.  Şi  în  loc  de  a  mai 
asculta  pilduirea  unor  astfel  de  calfe  mediocre,  în 
a  căror  minte  se  învârtesc  locului  trei  fapte  şi 
două  idei,  —  începem  şi  noi  a  ne  îndreptă  ochii 
spre  adevăraţii  oameni  de  ştiinţă.  Azi  ştim  că  a 
existat  un  oarecare  Pasteur ;  că  acel  Pasteur  «cel 
mai  mare  dintre  Francezii  timpului  său»  cunoştea 
şi  el  ce  e  microscopul  şi  că,  după  o  vieaţă  bogată 
în  mari  descoperiri  care  au  lărgit  orizontul  ştiinţei, 
el  mărturisea  totuşi  cu  smerenie:  din  toate  păr¬ 
ţile  ne  impresoară  mister...  şi  iarăşi  mister... 

Ştim  apoi  că,  nu  prea  de  mult,  din  mijlocul 
ştiinţei  germane  s’a  auzit  acel  ignorabimus  al  lui 
Du  Bois  Pevmond,  care  a  răsunat  ca  un  glas  de 
trâmbiţă  pe  deasupra  tuturor  Academiilor  şi  socie¬ 
tăţilor  ştiinţifice. 

Mai  ştim  de  asemenea,  din  înţeleaptă  Anglie, 
că  cel  mai  mare  filosof  al  veacului  abea  încheiat, 
Herbert  Spencer,  după  ce  a  dat  ocol  tuturor  ştiin¬ 
ţelor,  a  mărturisit  cu  fireasca  lui  sinceritate  :  că 
nicăeri  între  religie  şi  ştiinţă  nu  poate  fi  ciocnire, 
fiindcă  orice  pas  mai  departe  în  ştiinţă  e  o  fe¬ 
reastră  mai  mult  spre  întunericul  de  dincolo  de 
cunoştinţă ,  şi  că  prin  urmare  sentimentul  religios 
va  fi  şi  va  dăinui,  cât  va  există  pe  faţa  pămân¬ 
tului  o  minte  omenească  la  fel  cu  cea  de  azi. 

Nu  ne  speriem  deci  de  ironia  eftină  a  celor  ce 
privesc  sceptici  spre  religie,  —  numai  fiindcă  au 
aflat  marele  mister  că  oxigenul  şi  hidrogenul,  com¬ 
binate  împreună,  fac  apa !  Pe  astfel  de  oameni 

unilaterali,  care  privesc  lumea  cu  un  singur  o  chiu,. 
Kant  îi  numea  ciclopi.  De  ciclopia  unora  ca  ace¬ 
ştia,  care  vorbesc  în  numele  ştiinţei,  fără  să  bă¬ 
nuiască  hotarul  filosofic  al  puterii  spiritului  ome¬ 
nesc  de  a  cunoaşte  lumea,  nu  ne  mai  speriem. 
După  ce  am  cunoscut  acum  30 — 40  de  ani  scep¬ 
ticismul  glumeţ  al  Voltairienilor  de  nuanţă  mai 
mult  literară,  iar  mai  târziu  scepticismul  posac  al 
cârtiţelor  de  laborator  şi  al  câtorva  Sancho  dela 
porţile  ştiinţei  exacte,  am  ajuns  astăzi  să  cunoa¬ 
ştem  şi  să  preţuim  concepţia  despre  lume  a  unui 
Pasteur,  Spencer,  Carlyle  şi  altor  minţi  geniale, — - 
dar  tocmai  pentru  aceia  pline  de  smerenie  în  faţa 
tainelor  universului. 

Ca  şi  în  alte  ţări  cu  o  cultură  mai  temeinică, 
încep  acum  a  se  ridică  şi  printre  .Români  destui 
care  să  cinstească  sentimentul  religios,  nu  numai 
din  respect  pentru  tradiţie,  ci  şi  din  proprie  con¬ 
vingere  filozofică.  De  aceea,  celor  ce  proorocesc 
că  de  aci  înainte  «vor  fi  goale  cerurile  deasupra 
României»,  noi  le  răspundem  un  singur  cuvânt : 
vor  fi  goale  numai  acolo  unde  sufletul  omenesc 
va  fi  gol... 

Acesta  e  răspunsul  pe  care  odată  pentru  tot¬ 
deauna  îl  dăm  tuturor  importatorilor  de  gunoaie 
moderniste  şi  tuturor  ciclopilor  intelectuali  care, 
ocupându-se  de  ştiinţa  exactă,  n’au  ajuns  încă  la 
conceptul  mai  fin — al  neştiinţei  exacte,  singurul 
care  permite  o  privire  cu  adevărat  filosofică  asu¬ 
pra  religiei  şi  sentimentului  religios. 

Mai  e  apoi  un  cuvânt,  pe  care  societatea  noastră 
se  simte  datoare  să-l  spună  şi  credincioşilor  de 
alte  confesiuni. 

Noi,  Românii,  am  îngăduit  şi  îngăduim  pe  pă¬ 
mântul  nostru  toate  credinţele  religioase.  Mântu¬ 
iască -şi  sufletul  lor:  Evreii,  Ruşii,  Tătarii,  Lipo¬ 
venii,  Germanii,  Francezii,  Grecii,  Turcii  şi  toate 
neamurile  pământului ...  în  biserica  lor,  în  limba 
lor,  după  credinţa  lor.  Nu  ne  priveşte. 

Vrem  să  se  ştie  însă  lămurit :  că  nu  ne  e  prie¬ 
ten,  ci  duşman  ne  este  cine  va  voi  să  ne  turbure 
conştiinţa,  liulind  biserica  dominantă  a  Statului 
nostru  şi  Îmbiindu-ne  spre  alte  confesiuni. 

Să  ştie  toţi  că  tradiţiile  noastre  religioase  nu  le 
schimbăm  cu  ale  nimănui. 

Măreţ  e  Sf.  Petru  din  Roma  şi,  fireşte,  pleacă 
spre  evlavie  sufletul  oricărui  om  cu  mintea  îndrep¬ 
tată  spre  meditaţie  religioasă  sau  capabil  de  im¬ 
presii  artistice.  Tot  aşa  e  Sf.  Sofia  din  Constan- 
tinopol,  Domul  din  Colonia,  Notre-Dame  din  Paris 
şi  multe  alte  locaşuri  de  închinare  şi  creştinească 
reculegere.  Pentru  noi  însă  isvor  cu  mult  mai  bo¬ 
gat  de  întremare  sufletească  e  Cozia  cu  chipul 
lui  Mircea  cel  Bătrân  şi  al  Teofanei  care,  cernită 
în  haine  călugăreşti,  a  plâns  acolo  până  ]a  moarte 
pe  fiul  său  ucis  în  câmpul  Turdei.  Acolo,  lângă 
altarul  de  pe  malul  Oltului,  e  adevărata  noastră 
biserică. 

Biserica  noastră  mai  e  la  Curtea  -  de-  Argeş  a 
cărei  duioasă  legendă  despre  jertfirea  soţiei  meş- 

terului.  Manole  face  să  roureze  ele  lacrimi  până  şi 
ochii  pruncilor  noştri. 

Biserica  noastră  e  la  Rădăuţi,  unde  se  odihneşte 
Bogdan  descălicătorul. 

Biserica  noastră  e  la  Putnci ,  unde  doarme  «Cel 
Mare  şi  Sfânt»,  pe  care  însuşi  papa  clela  Roma  l’a 
numit  «atletul  întregei  creştinătăţi». 

Biserica  noastră  e  în  sfârşit  peste  tot,  unde  dorm 
somnul  lor  de  veci  ctitorii  de  aşezăminte,  voevozii 
«dătători  de  legi  şi  datini»  şi  ori  unde  se  aude  o 
rugă  în  graiul  neamului  nostru.  Căci,  în  deosebire 
de  alţii,  care  au  primit  creştinismul  din  porunca 
unui  stăpân  —  trecând  într’o  bună  dimineaţă  prin 
apa  unei  gârle  şi  ieşind  la  malul  cellalt  botezaţi — 
la  noi,  biserica  s’a  înfiripat  pe  încetul  sute  şi  sure 
de  ani,  împreună  cu  limba,  pe  când  părinţii  noştri 
erau  încă  sub  stindardul  legiunilor.  Crucea  noastră 
se  chiamă  şi  azi  cruce,  ca  şi  în  basilicele  din 
preajma  castrelor ;  cimitirul  se  chiamă  cimitir; 
ziua  odihnei  se  cheamă  Duminică,  iar  banul  mor¬ 
ţilor  e  nelipsit  şi  azi  din  mormintele  româneşti,  ca 
şi  din  mormintele  de  acum  2000  de  ani.  De  aceia 
biserica  noastră  ne  vorbeşte  un  graiu  cu  un  înţe¬ 
les,  pe  care  nu-1  poate  avea  pentru  noi  nici  o  altă 
biserică  din  lume. 

E  însemnată  şi  aiurea  serbarea  anului  nou,  când 
omul  îşi  face  măcar  o  clipă  socoteala  vieţei  şi  se 
pregăteşte  să  treacă  spre  alt  an ;  însă  pentru  noi 
Românii,  nicăeri  nu  se  înnoeşte  anul  ca  în  ţara 
noastră,  unde,  alături  de  slujba  bisericei,  colindul 

copiilor  ne  aduce  aminte  de  Traian ,  marele  Înte¬ 
meietor  al  neamului,  pe  care  şi  alţi  creştini  îl 
cinstesc  ca  pe  un  sfânt,  —  cu  toate  că  n’a  fost  nici 
măcar  creştin  ! 

E  duioasă  peste  tot  serbarea  naşterei  pruncului 
din  Betlehem,  dar  nicăeri  ea  nu  ne  mişcă  sufletul 
mai  mult  decât  la  noi,  unde  cântecul  «florilor 
dalbe»  desmeardă  ca  pe  un  prunc  omenesc  «mi¬ 
titel  şi’n  făşeţel»  pe  cel  culcat  odinioară  în  esle  ; 
şi  unde  numele  lui  Ler — Leroi  Doamne  ne  aduce 
aminte  de  trecutul  nostru  roman,  de  creştinismul 
nostru  născut  în  preajma  lagărelor. 

Cinstite  sunt  —  şi  cinstite  să  fie  —  toate  biseri¬ 
cile  pământului,  în  care  omul  poate  face  un  pas- 
mai  departe  către  ideal. 

Mai  cinstită  însă  —  şi  decât  toate  mai  scumpă 
pentru  noi  —  e  biserica  noastră,  ale  cărei  binecu¬ 
vântări  adumbresc  vieaţa  mamelor  şi  soţiilor,  a 
pruncilor  şi  a  tuturor  celor  iubiţi  ai  noştri,  până 
ce  le  încrucişăm  mânile  pe  piept. 

«Uitatu-m’am  în  mormânt  şi  am  văzut  ţărâna  şi 
oasele  goale...  Şi-am  întrebat :  unde  e  împăratul 
şi  unde  ostaşul...,  unde  bogatul  şi  unde  săracul... 
unde  e  robul...  şi  unde  stăpânul...» 

Aş  vrea  să  ştiu:  în  ce  biserică,  slujba  morţilor 
aduce  lacrămile  în  ochi  până  şi  străinului  care  în¬ 
tâmplător  se  opreşte  din  cale  în  faţa  unui  sicriu 
necunoscut  ? 

Aş  vrea  să  ştiu  :  în  ce  biserică  noi,  Românii, 
am  putea  auzi  o  rugăciune  care  să  vorbească  su~ 

fletului  atât  de  potolit  şi  grav,  ca  acea  «Lumină 
lină  a  sfintei  sări...»  a  cărei  tainică  poezie  aro¬ 
meşte  orice  suflet  simţitor  în  ceasurile  de  recule¬ 
gere  ale  vecerniei  ? 

A  se  atinge  cineva  de  biserica  noastră  ar  în¬ 
semnă  să  ucidă  însăşi  fiinţa  noastră  sufletească, 
înfiripată  de  atâtea  sute  de  ani  împreună  cu  limba 
şi  neamul,  prin  toate  împrejurările  fericite  şi  ne¬ 
fericite  de  care  poporul  nostru  a  avut  parte  pe 
acest  pământ. 

Ba  ar  însemnă  ceva  şi  mai  uricios  :  o  silnicie 
asupră-ne  în  casa  noastră,  un  act  de  netoleranţă 
faţă  de  poporul  cel  mai  ingăduitor  al  Europei. 

Răsfoiţi  istoria  şi  vedeţi  : 

Nu  noi,  Românii,  am  pustiit  Europa  cu  «răz- 
boae  de  30  ani»,  arzând  oraşele  şi  ucizând  noro¬ 
dul  pentru  credinţele  şi  obiceiurile  sale  religioase. 

Yoevozii  noştri  n’au  tras  cu  puşca  de  pe  feres¬ 
trele  castelului  lor  în  grămada  celor  de  acelaş  sânge 
cu  ei,  dar  de  altă  credinţă. 

Clericii  noştri  n’au  ars  pe  nimeni  pe  rug. 

America  şi  Siberia  n’au  văzut  pribegind  din 
ţările  româneşti  bătrâni  şi  copii  surghiuniţi  de  la 
vatra  strămoşească  pentru  credinţa  lor. 

Din  potrivă,  am  îngăduit  tuturor  să-şi  îngri¬ 
jească  de  suflet  cum  vor.  Ba  am  primit  şi  pe  cei 
prigoniţi  din  alte  ţări.  Lipovenii  alungaţi  din 
Rusia,  la  noi  şi-au  găsit  liman  de  scăpare.  Evreii 
căsăpiţi  mereu  aiurea,  în  răstimpuri  ce  se  întorc 

ca  vremea  secerişului,  tot  la  noi  au  năpădit.  Grecii 
Eteriei  la  noi  s’au  adăpostit.  Bulgarii  fugiţi  de 
ştreang  din  dreapta  Dunării,  aici  s’au  aciuat.  Până 
şi  celor  mai  depărtaţi  le-am  stat  în  ajutor.  Cu  mo¬ 
şiile  noastre  am  dăruit  bisericile  streinilor.  Cu 
jertfa  noastră  am  tipărit  cărţi  pentru  cei  asupriţi 
de  păgâni.  Am  tipărit  în  greceşte,  slavoneşte,  în 
limba  georgiană,  ba  şi  .în  limba  arabă,  iar  azi, 
sub  ocrotirea  legilor  noastre,  cu  cheltuiala  noastră 
ridicăm  temple  lui  Alah,  pentru  ca  musulmanii 
din  Dobrogea  să  se  poată  închină  după  credinţa 
lor;  —  din  vârful  minaretelor,  hogii  să  poată  vesti 
de  trei  ori  pe  zi  Profetului :  cum  răsplătesc  Ro¬ 
mânii  pentru  bisericele  arse  odirioară  în  numele  lui! 

Am  dori  să  aflăm,  cine  dintre  toate  neamurile 
Europei  se  poate  lăuda  cu  o  toleranţă  religioasă 
atât  de  largă  şi  mai  ales  atât  de  veche. 

Dar  tocmai  pentru  aceasta,  am  socoti  ca  o  grea 
batjocură  să  încerce  orişicine  în  acest  veac  de 
lumină  să  ne  îndemne  a  uită  tradiţii  atâta  de  cin¬ 
stite  şi  vrednice  de  atâta  laudă. 

Acesta  e  cuvântul  hotărât  jDe  care-1  spunem  ce¬ 
lor  de  alte  confesiuni  —  pentru  ca  să-l  ştie 

Isprăvind  aci  cu  scepticii  şi  cu  alţi  adversari 
ai  bisericii,  mă  întorc  acum  către  membrii  devo¬ 
taţi  ai  societăţii  noastre  şi-i  întreb :  pe  ce  cale 
vom  atinge  în  ţara  românească  idealul  nostru  ?  in 
ce  fel  statul  român  va  împlini,  după  vorba  lui 

Bismarck,  menirea  sa  cea  înaltă  :  de  a  realiză  în 
viaţa  de  toate  zilele  învăţăturile  evangelice  ? 

Pe  o  singură  cale  :  să  dăm  bisericii  locul  care 
i  se  cuvine  în  educaţia  poporului. 

Alături  de  şcoala  primară,  de  care  n’au  parte 
nici  jumătate  din  copilăretul  ţării ;  alături  de  ar¬ 
mata  care  e  o  minunată  şcoală  de  onoare,  de  or¬ 
dine  şi  de  spirit  de  solidaritate,  şcoala  cea  mai 
cuprinzătoare  e  biserica :  ea  ne  ia  de  mână  din 
copilărie  şi  ne  însoţeşte  până  la  mormânt.  In  fie¬ 
care  zi  acasă,  şi  măcar  odată  pe  săptămână  la  bise¬ 
rică,  ea  ne  îndreaptă  ochii  spre  ideal  —  îi  îndreaptă 
adică  celor  ce  au  ochii  de  văzut  şi  urechi  de  auzit. 

Ce  minunate  învăţături  poate  ascultă  la  slujba 
bisericei,  orice  om  deprins  să  cugete ! 

Când  preotul  spune :  Să  ne  iubim  unii  pe  alţii, 
ca  într’un  gând  să  mărturisim...  în  câteva  cuvinte, 
biserica  ne  lămureşte  unul  din  adevărurile  cele 
mai  rare,  la  care  se  poate  ridică  mintea  ome¬ 
nească.  Şi  anume :  că  nu  pe  calea  raţionamen¬ 
tului  se  pot  apropia  oamenii,  de  oarece  toate  jude¬ 
căţile  noastre  sunt  relative,  iar  ce  e  relativ  nu 
împacă  niciodată  cugetul.  De-ar  fi  nuanţele  de 
păreri  mai  fine  decât  apele  seninului  ceresc,  şi 
tot  găseşte  omul  pricină  de  împotrivire  contra 
altui  om.  Ceiace  poate  uni  însă  deplin  pe  toţi, 
e  singură  iubirea.  Când  iubeşti  pe  cineva,  îl  pri¬ 
veşti  cu  îngăduinţă  şi  treci  cu  vederea  deosebi¬ 
rile  mărunte  ale  opiniilor;  din  dragoste,  măr¬ 
turiseşti  întf  un  gând  cu  acela  care  ţi-e  drag... 

Căci  nu-i  nici  un  imperativ  mai  categoric  decât 
al  iubirii. 

Şi  câte,  şi  câte  învăţături  nu  poate  scoate  din 
cuvintele  bisericei  cel  obişnuit  cu  meditarea  pil¬ 
delor  Evangheliei  şi  ale  altor  cărţi  bisericeşti! 

Pentru  ca  aceasta  să  fie  însă  cu  putinţă,  trebue 
împlinită  în  biserica  noastră  o  mare  lipsă  :  trebue 
să  se  audă  în  ea  nu  numai  cuvintele  arătate  de 
tipicul  slujbei,  ci  şi  cuvântul  viu  al  preotului. 
Trebue  să  avem  predicatori.  Preoţii  noştrii  să-şi 
aducă  aminte  că  Christos  n’a  zis :  mergeţi  şi  cetiţi , 
ci  mergeţi  şi  predicaţi  evanghelia.  Preotul  s’ar 
cuveni  adecă  să  fie  cel  mai  de  seamă  purtător 
de  cuvânt  şi  de  idei  în  fiecare  parohie.  —  Nu  mai 
vorbim  de  arhierei,  care  ar  trebui  să  fie  cele  mai 
distinse  personalităţi  din  fiecare  generaţie.  In  gura 
lor,  în  orice  Duminecă,  învăţătura  creştină  ar  trebui 
să  ne  pară  totdeauna  nouă  şi  strălucită,  ca  în  ziua 
cea  dintâiu,  când  cel  născut  în  Nazaret  răscolea 
sufletul  mulţimei  cu  frumuseţa  vorbei  şi  a  fap¬ 
telor  sale  totdeauna  la  fel  cu  vorba. 

Yă  întreb  însă,  unde  sunt  predicatorii  noştri  ? 
Un  călător  rus,  care  trecea  pe  la  1840  prin  ţările 
româneşti,  observa  cu  mirare  că  biserica  noastră  e 
«mută»  !  Cu  durere  trebue  să  spunem  că  aproape 
tot  aşa  a  rămas  şi  până  azi... 

Unde-i  vremea  când  genialul  Antim  vorbea 
delâ  înălţimea  amvonului  cu  asprimea  impersonală 
a  omului  superior,  care  nu  se  sfieşte  să  certe  şi 

pe  regi,  când  cearta  o  face  în  numele  .Judecăto¬ 
rului  judecătorilor ! 

Unde-s  vremurile  când  fiii  Brâncoveanului  fă¬ 
ceau  predici  pentru  norod  la  prăznuirile  cele  mari 
ale  bisericei  ?... 

Şi  tocmai  aceasta  e  una  din  menirile  societăţii 
noastre  :  să  facă  tot  ce  poate,  pentru  ca  vremu¬ 
rile  acelea  să  se  întoarcă,  iar  biserica  să  devină 
din  nou  şcoala  de  educaţie  a  norodului. 

Nu  e  locul  să  arăt  aci  toate  mijloacele  pentru 
atingerea  acestui  ţel.  La  unele  din  ele  v’aţi  gândit 
şi  D- Voastră. 

Aţi  rugat  pe  clerici  să  vină  în  mijlocul  nos¬ 
tru,  să  dea  poporului  încredere  în  iniţiativa  preo¬ 
ţim  ei. 

Aţi  înfiinţat  şcoale  şi  grădini,  unde  copiii  să 
intre  de  timpuriu  pe  calea  cea  bună  a  educaţiei 
religioase.  —  Bine  aţi  făcut. 

V’aţi  gândit  la  un  institut  pentru  educaţia  vii¬ 
toarelor  mame  de  familie,  unde  să  poată  căpătă 
o  creştere  potrivită  cu  tradiţia  neamului  şi  nevoile 
vremei  moderne.  Bine  aţi  făcut.  —  Aţi  ispăşit  o 
parte  din  păcatul  acelor  femei  slabe  de  minte, 
care,  ademenite  de  mode  streine,  s’au  rătăcit  ne- 
ghiobeşte  în  staulul  bisericilor  streine. 

Să  nu  credeţi  însă  că  aţi  făcut  destul.  E  un 
adevăr  trist,  dar  totuşi  un  adevăr  pipăit,  că  pă¬ 
tura  noastră  de  sus  nu  îngrijeşte  destul  de  ca¬ 
riera  preoţească,  spre  care  se  îndreaptă  azi  de 
obiceiu  numai  cei  umiliţi  :  copiii  satelor  şi  maha- 

lalelor  din  oraşe.  Ce  departe  sunt  vremurile  când 
fiii  şi  fraţii  Domnilor  ajungeau  păstori  ai  bise- 
ricei  ? 

Cine  îşi  mai  aduce  aminte  de  timpul  când  un 
Veniamin  Costaki  stă  deasupra  clerului  şi  con¬ 
temporanilor  săi  mireni  nu  numai  cu  prestigiul 
mitrei  episcopale,  ci  şi  prin  personalitatea  sa  şi 
ascendentul  tradiţiilor  sale  de  familie?  Vă  întreb: 
câţi  din  tinerii  familiilor  mai  cu  vază  din  ţară  îşi 
mai  îndreaptă  azi  pasul  către  cariera  bisericească? 

Armata  a  fost  repede  îmbrăţişată.  Mai  toţi  ti¬ 
nerii  de  seamă  din  generaţia  renaşterii  :  Cârlova, 
Alexandrescu,  Bălcescu,  Cogălniceanu,  Cuza,  Bră- 
tianu,  Câmpineanu  şi  alţii  au  socotit  ca  o  datorie 
de  onoare  să  înceapă  vieaţa  lor  sub  steagurile 
ţării. 

In  medicină,  în  magistratură,  inginerie,  profe¬ 
sorat  şi  în  ştiinţă,  putem  pomeni  cu  laude  numele 
unor  oameni  care,  prin  situaţia  lor  de  familie, 
puteau  să-şi  îndrepte  ochii  spre  drumuri  şi  mai 
uşoare. 

Nu  tot  aşa  s'a  întâmplat  însă  cu  clerul.  No 
mare  lipsă  aceasta,  iar  societatea  acum  întemeiată 
nu-şi  va  împlini  menirea  sa,  dacă  nu  va  curma 
o  astfel  de  vinovată  nepăsare  din  sufletele  acelor 
ce  au  răspundere  faţă  de  cârmuirra  sufletească  a 
poporului  nostru.  Visul  meu  ar  fi  să  facem  din 
facultatea  de  teologie  un  institut,  unde  personali¬ 
tăţile  mai  de  seamă  ale  epocei  noastre  să  dea 
celor  mai  aleşi  dintre  tinerii  ţării  cea  mai  înaltă 

idee  despre  vocaţiunea  bisericei  ca  factor  de  cul¬ 
tură. 

Ceia  ce  este  însă  o  scumpă  dorinţă  pentru  noi 
mirenii,  trebue  să  fie  un  postulat  de  toate  zilele 
pentru  toţi  membrii  clerului. 

Căci,  în  această  luptă  de  renaştere  religioasă, 
înaintea  noastră  trebue  să  păşească  mai  întâi  cle¬ 
rul.  Vorba  însufleţitului  Mureşanu  :  «Preoţi  cu 
crucea ’n  frunte...» 

Iar  alături  de  cler  trebue  să  păşiţi  cu  tot  de¬ 
votamentul  toţi  cei  ce  aţi  devenit  membri  ai  aces¬ 
tei  societăţi.  Semănaţi  cu  amândouă  mâinile  să¬ 
mânţa  cea  bună  ;  roadele  nu  pot  fi  decât  bune. 

Iar  când  va  veni  vremea  secerişului  ;  când  va 
fi  o  cinste  deosebită  să  fie  cineva  primit  în  se¬ 
minar  ;  când  amvonul  va  răsună  de  predici,  iar 
mulţimeâ  credincioşilor  se  va  adună  împrejurul 
lui,  cum  se  adună  turma  la  isvor,  cei  ce  sunteţi 
acum  aici  veţi  puteă  zice  cu  mândrie  :  şi  eu  am 
fost  din  generaţia  care  a  pregătit  această  schimbare. 

Când  norii  «anului  1911»  vor  fi  spulberaţi ;  când 
frunzele  veştede  vor  fi  măturate  de  vânt,  iar  bi¬ 
serica  va  fi  la  adăpost  de  orice  nevrednicie,  veţi 
puteă  zice  :  şi  eu  sunt  din  generaţia  celor  ce  au 
semănat  sămânţa  cea  bună  ;  şi  eu  am  pus  o  pea- 
tră  la  clădirea  cea  tare  a  bisericei  statului  nostru. 

Ridicaţi -vă  deci  cu  hotărâre  şi  porniţi  cu  toţii 
la  lupta  din  care  va  eşi  nu  numai  mântuirea,  ci 
şi  slava  întregului  nostru  neam. 


„19  1  1“ 


ăcatele  desvălite  în  Sinod  au  întristat  pe 


toţi,  care  au  cât  de  cât  simţul  nevoilor  pu- 


J-  blice.  Nu  ştim  ce-au  spus  martorii  sub  omo- 
for,  dar  nici  nu  e  nevoe  să  aflăm.  Geace  cunoaştem 
e  de  ajuns  şi  prea  de  ajuns,  pentru  ca  să  aducă 
roşeaţa  chiar  în  obrazele  cele  mai  veştede  ale  mi¬ 
renilor  deprinşi  cu  cele  lumeşti. 

Pentru  moment  e  o  singură  scăpare :  drepta¬ 
tea  cea  mai  dreaptă,  şi  apoi  cea  mai  aspră  as¬ 
prime.  «Dacă  degetul  tău  te  supără,  tae-1  şi-l  as- 
vârle  delatine».  O  fi  numai  unul,  or  fi  mai  multe, 
o  fi  mâna  întreagă,  tae-o  şi  curăţă  cangrena  cât 
mai  e  vreme. 

Intorcându-ne  însă  ochii  dela  cele  petrecute  in 
Sinod,  se  cuvine  să  ne  punem  şi  o  întrebare  mai 
generală  :  Cine  e  de  vină  pentru  acest  «1911»  al 
clerului  român  ? 

Ca  simplă  părere  personală,  îmi  iau  liberta¬ 
tea  de  a  răspunde  astfel ;  De  vină  din  capul  lo- 

cului  este  făţărnicia  oficială  a  vieţei  noastre  în  or¬ 
ganizarea  şi  supravegherea  educaţiei  religioase. 

De  vină  sunt  mai  întâi  —  începând  de  jos  în 
sus  —  seminariile,  adică  pepinierile  din  care  au 
eşit  sinodalii  de  azi.  Nu  sunt  doar  aceştia  din  preo¬ 
ţim  ea  de  moda  veche,  care  învăţase  psaltirea  şi  ceas¬ 
lovul  la  un  catihet,  ca  cel  din  Fălticeni,  cum  ni-1 
zugrăveşte  Creangă.  Cei  cu  pricinele  de  azi  sunt 
oameni  mai  noi,  sunt  roade  ale  şcolilor  bisericeşti, 
organizate  în  perioada  renaşterii  (!)  noastre  politice. 

Puţini  ştiu  însă  ce  fel  a  fost  condusă  în  acele 
şcoli  pregătirea  lor  duhovnicească. 

Cetitorul  poate  să  afle  şi  azi  intr’un  oraş  mare 
o  veche  clădire  boerească,  unde  eră  odată  un  se¬ 
minar.  Odăile  argaţilor  ajunseseră  săli  de  studiu  ; 
pe  unele  coridoare,  lămpile  ardeau  şi  ziua;  graj¬ 
dul  fusese  prefăcut  în  sufragerie,  iar  lângă  bu¬ 
cătărie  o  groapă  uriaşă,  plină  până  în  margine, 
strângea  zoile  unui  lung  şir  de  ani...  Frâ  a£a  de 
adăncă,  şi  aşa  de  greu  era  mirosul  ei,  în  cât  o 
minge,  căzută  cine  ştie  de  unde,  a  stat  acolo  multă 
vreme,  plutind  deasupra,  până  ce  a  copleşit-o  gu- 
noaele.  Cu  toată  fireasca  pornire  spre  joc,  nici  un 
copil'  nu  îndrăznise  să  se  apropie  de  ea,  deşi  o 
vedeau  zilnic.  Vă  închipuiţi  acum  educaţia  fizică... 

Pe  cea  intelectuală,  nici  n’o  mai  pomenesc, 
Elevii — mai  toţi  suflete  strivite.  L’am  văzut  pe  cel 
mai  înzestrat  dintre  tovarăşii  mei  de  copilărie,  păl¬ 
muit,  fiindcă  nu  glăsuise  cu  toate  gorgoanele  o 
cântare  a  postului  mare.  Profesorii  —  afară  de  rare 

excepţii  —  oameni  fără  nici  o  chemare  spirituală  ; 
unii  nu  se  sfiau  să  povestească  elevilor  până  şi 
intimităţi  frivole. 

Din  astfel  de  triste  pepeniere  aveau  să  iasă 
pomii  cei  bine  roditori,  care  să  dăruiască  ţării 
noastre  o  viaţă  morală  superioară  ? 

Puteau  să  iasă  în  cele  mai  multe  cazuri  abia 
nişte  pădureţi  altoiţi  în  batjocură,  şi  purtând  dea- 
pururi  în  suflet  uscăciunea  relei  lor  altoiri. 

Şi  au  eşit.  Dovada  e  acum  înaintea  ochilor. 


De  vină,  în  al  doile  rând,  pentru  ruşinea  de  azi 
este  ipocriza  care  a  vegheat  la  evoluţia  facultăţei 
noastre  de  teologie.  Ce  simţ  de  răspundere  pro¬ 
fesională  putea  să  dea  cierului  o  facultate  în  care 
au  găsit  locuri  de  onoare  până  şi  ceice  şi-au  svârlit 
rasa  în  gunoiu  ! 

Genialul  scriitor  Renan,  când  a  eşit  din  semi¬ 
narul  dela  St.  Sulpice,  cu  înfiorare  de  suflet  a 
desbrăcat  haina  pe  care  el  nici  nu  făgăduise  să 
o  poarte.  Dar  fiindcă  depărtarea  de  seminar  era 
cinstită,  el  a  şi  rămas  departe  de  instituţiile  reli¬ 
gioase,  —  cu  toate  că  le  iubea,  iar  pe  unele  le-a 
lăudat  ca  nimeni  altul  până  la  sfârşitul  vieţei. 

La  noi,  cine  oare  să  fi  fost  savantul  superior 
lui  Renan,  omul  de  atâta  valoare  intelectuală,  în 
cât  statul  român,  vrând  să  întărească  prin  facul¬ 
tate  neatârnarea  bisericei  sale,  şi  ne  mai  găsind 
pe  nimeni  aşa  de  vrednic,  nici  în  cler,  nici  între 

mireni,  să-l  fi  îngăduit  a  se  sui  pe  catedră  ?  Cine 
a  fost  geniul  chemat  să  dea  pildă  de  viaţa  reli¬ 
gioasă  tineretului  acestei  ţări,  — -  chiar  după  ce  lepă- 
dase  haina  bisericească? 

N’avem  nevoe  să  cităm  nume  şi  nu  intrăm  în 
amănunte.  Dar  când  atât  de  mare  a  fost  nepăsa¬ 
rea  oficială  şi  făţărnicia,  ne  mai  mirăm  azi  că  pă¬ 
catul  se  răzbună  şi  că  am  ajuns  «de  râsul  Evreilor 
şi  tuturor  veneticilor»,  după  cum  scriea  mai  de 
unăzi  un  biet  preot  din  satele  Moldovei? 

De  vină,  în  sfârşit,  mai  e  şi  nechibzuinţa  ce  dom¬ 
neşte  la  însăşi  alegerea  membrilor  Sinodului  şi 
lipsa  de  cultură  religioasă  la  cei  ce  aleg. 

Există  în  această  ţară  un  minister  al  instruc¬ 
ţiei  şi  al  cultelor  (mi  se  pare  că  l’a  reprezentat 
odată  şi  0.  A.  Itosetti).  Există  apoi  un  parlament 
care  alege  pe  capii  clerului.  Şi  ne  permitem  să 
întrebăm :  La  ce  s’au  gândit  membrii  guvernului  şi 
ai  parlamentelor  noastre,  când  alegeau  pe  episcopi 
şi  pe  mitropoliţi  ?  Câţi  îşi  dădeau  seama  de  însem¬ 
nătatea  bisericei  ca  factor  de  cultură  în  stat  ? 
Câţi  au  citit  măcar  odată  cărţile  cele  mai  de 
seamă  ale  confesiunii  noastre  ?  Câţi  au  avuţ  in¬ 
tuiţia  reală  a  vieţii  religioase  a  norodului  ?  Câţi 
ştiu  trecutul  bisericei  noastre  şi  câţi  au  ascultat 
între  zidurile  sale  glasul  evlaviei  altor  generaţii, 
fără  de  care  e  cu  neputinţă  să  ne  pricepem  pe  noi  cei 
de  azi  ?  Intr’un  cuvânt :  câţi  din  marele  colegiu  au 
fost  vrednici  ei  înşişi  să  aleagă  pe  cei  ce  trebuiau 
să  fie  «povăţuitorii  sufleteşti»  ai  întregului  popor? 

Trăiţi  în  tinereţe  prin  ţări  cn  altă  confesiune, 
ironici  fără  să  cunoască  cuprinsul  adevărat  al 
ştiinţei,  frivoli  fără  să  bănuiască  greutatea  îndo¬ 
ielii  cu  adevărat  filozofice,  mulţi  din  membrii  mai 
de  seamă  ai  parlamentelor  noastre — şi  chiar  dintre 
miniştri— au  socotit  că  şi  fac  deplin  datoria,  dacă 
la  Bobotează  asistă  cu  capul  descoperit  la  cere¬ 
monia  de  lângă  gârla  Dâmboviţei,  sau  dacă  odată 
pe  an  îşi  turbură  somnul,  sculându-se  la  un  ceas 

.  .  A 

nepotrivit  în  noaptea  învierii,  spre  a  se  sui  cu 
trăsura  în  Dealul  Mitropoliei. 

Adăpaţi  din  zeflemeaua,  când  veninoasă,' când 
cinică,  cu  care  Heine  a  fericit  Germania  şi  Franţa 
înainte  de  1870  ;  împărtăşind  după  1870  ura  pre¬ 
concepută  a  lui  Gambetta  :  Veglise ,  voilă  Vennemi ; 
repetând  fără  critică  polemicele  socialismului, 
ateu  pe  care  chiar  unii  miniştrii  l’au  profesat 
făţiş,  când  a  venit  vremea  să  se  adune  în  «marele 
colegiu»,  spre  a  alege  pe  membrii  Sinodului,  unii 
oameni  politici  n’au  văzut  în  faţa  lor  decât  o  pro¬ 
blemă  electorală  :  isbânda  unui  candidat  favorabil, 
căderea  unuia  nefavorabil. 

—  Poţi  fi  plin  de  păcate  (vrednic  nu  de  una,  ci 
de  toate  acuzările  din  Sinod) ;  poţi  să  fii  acuzat 
chiar  în  mod  public.  Te-ai  plecat  însă  destul  îna¬ 
intea  unui  patron  politic?  Puţin  Cinstite  Părinte 
vei  fi  ales  episcop,  să  păstoreşti  ţara  românească, 
să  fii  adică  pildă  de  viaţă  sfântă  şi  de  caracter 
întregului  norod  din  regat  ! 

Se  poate  ironie  mai  cumplită  ?  Şi  se  mai  miră 

cineva  că  ipocrizia  se  răzbună  acum  atât  de  amar 
asupra  noastră  a  tuturor  ? 

Se  răzbună  şi  se  va  mai  răzbună,  cât  timp  fă¬ 
ţărnicia  oficială  va  prezida  la  fel  îil  organizarea 
şi  cârmuirea  instituţiilor  noastre  religioase. 

*‘S 

Ne  dăm  seama  că  e  aci  un  cerc  viţios.:  ar  tre¬ 
bui  un  cler  de  o  mare  înălţime  morală  şi  de  o 
mare  vigoare  intelectuală,  pentru  ca  să  avem  alt¬ 
fel  de  mireni  în  parlamente  şi  la  cârma  ţării.  Iar 
de  altă  parte  trebuiesc  oameni  în  adevăr  supe¬ 
riori  în  politică,  spre  a  putea  înlătură  cangrena 
de  azi,  şi  a  da  Sinodului,  seminariilor  şi  facultă- 
ţei  teologice  o  îndrumare  mai  bună. 

Să  nădăjduim  totuşi  că  începutul  se  va  face 
fără  prea  multă  zăbavă.  Pentru  perioada  când 
s’a  înfiripat  viaţa  noastră  constituţională,  minis¬ 
terul  de  culte  (dacă  «Amintirile»  lui  Panu  core¬ 
spund  adevărului)  se  pare  că  eră  privit  ca  cel  mai 
de  pe  urmă  dintre  toate;  —  când  n’aveai  unde  să 
aşezi  pe  un  ministru  ageamiu,  îl  aşezai  pe  scau¬ 
nul  dela  culte  ! 

Vinovată  lipsă  de  pricepere  a  situaţiilor !  Şi 
mare  orbire,  ca  tocmai  pe  vremea  când  chipul 
lui  Şaguna  eră  la  vederea  tuturor,  oamenii  noştri 

politici  să  nu  fi  înţeles  uriaşa  putere  a  unui  cler 

♦ 

bine  pregătit,  şi  să  nu  fi  dat  cultelor  dreapta  lor 
însemnătate  ! 

Avem  însă  convingerea  că  timpurile  încep  a  se 

schimba.  Cred  că  începe  şi  printre  români  a  fi 
luat  în  serios  cuvântul  lui  Bismarck  : 

«Orice  stat,  clacă  vrea  să  existe,  trebue  să-şi 
aşeze  temelia  pe  o  educaţie  religioasă». 

Sa  sperăm  că  ne-am  ridicat  pentru  totdeauna 
peste  nivelul  ironiei  şi  al  unei  dulci  nepăsări. 
După  câte  am  păţit  anul  acesta,  cred  că  avem 
destulă  căinţă...  şi  că  ne-am  hotărât  deabinele  să 
vindecăm  de  pecingină  şi  Sinodul  şi  toate  celelalte 
instituţii  din  viaţa  religioasa  a  poporului  nostru. 

Cred  —  fiindcă  altfel  nu  se  poate. 

Cu  aproximaţiile  şi  făţărniciile  de  până  aici  nu 
mai  merge.  Ori  dacă  mergem  tot  aşa,  vom  ajunge 
la  un  al  doilea  «1911»  al  clerului  român. 

Iar  atunci,  orice  vindecare  va  fi  târzie  :  popo¬ 
rul  va  fi  demoralizat,  şi  nu  se  ştie  dacă  şi  Sta¬ 
tul  nu  va  fi  cutremurat  până  în  temelie. 

In  curând,  marele  colegiu  se  va  întruni  spre  a 
•  hotărî  cine  să  stea  în.  capul  bisericei  noastre. 
Reforma  legei  sinodale  fiind  votată,  rănile 
«anului  1911»,  cred  unii,  se  vor  vindeca  dela  sine 
—  mai  ales  dacă  partidele  vor  conteni  cu  agitaţia 
lor  în  chestia  întâmplărilor  din  primăvara  trecută. 

Noi  nu  ne  sfiim  însă  a  mărturisi  că  e  aci  o  mare 
parte  de  iluzie.  Starea  bisericii  noastre  nu  atârnă 
niunai  de  armistiţiul  partidelor  asupra  câtorva  ar¬ 
ticole  de  lege  sinodală  sau  asupra  câtorva  chestii  de 
persoane,  ci  de  alte  împrejurări  cu  mult  mai  vechi 
şi  mai  generale. 

Mai  întâi  de  toate,  atârnă  de  felul  cum  se  re¬ 
crutează  membrii  clerului  nostru,  începând  dela 
cea  mai  de  jos  treaptă. 

E  ştiut,  că  azi  în  seminarii  intră  numai  copiii 
sătenilor  şi  ai  locuitorilor  cu  puţină  stare  de  pe 
la  marginea  oraşelor.  De  aci  se  aleg  şi  preoţii  şi 
toţi  dregătorii  bisericeşti  până  la  mitropolit. 

.  Puţini  însă  —  chiar  dintre  oamenii  cu  oarecare 

S.  Mehedinţi.  —  Către  noua  generaţie.  •i 


50  S.  MEHEDINŢI 

cultură,  —  îşi  dau  seama  ce  însemnează  un  epis¬ 
cop  sau  un  mitropolit. 

Cine  cunoaşte  lucrurile  mai  de  aproape  poate 
afirmă,  fără  teamă  de  a  fi  des  minţit,  că  un  mare 
magistrat,  un  general,  un  profesor  de  universitate, 
un  membru  al  Academiei,  o  duzină  şi  chiar  mai 
multe  duzini  de  miniştri  trecători,  n’au  pentru 
cultura  poporului  nostru  nici  a  zecea  parte  din 
însemnătatea  unui  cap  al  bisericei,  care,  dela  nu¬ 
mire  şi  până  la  moarte,  stă  neclintit  în  fruntea 
unei  eparhii,  având  deasupra  numai  pe  Dumnezeu, 
iar  dedesubt  armata  supusă  a  clerului  de  mir,  pe 
care,  cu  un  singur  cuvânt,  o  poate  mişcă  la  dreapta 
sau  la  stânga.  Un  mitropolit  sau  un  episcop  e  în 
judeţele  eparhiei  sau  provinciei  sale  un  fel  de  vice¬ 
rege, — ba  încă  e  mai  liber  şi  decât  suveranul  ţării, 
care  se  isbeşte  de  multe  şi  multe  îngrădiri  politice. 

Acestea  nu-s  vorbe,  ci  adevărul  adevărat. 

Am  văzut  pe  fericitul  întru  amintire  Melhisedec, 
sosind  într’un  sat  de  munte.  Li  se  păreâ  sătenilor 
că  se  apropiase  cerul  de  pământ.  Am  văzut  evlavia 
norodului  împinsă  până  la  naivitatea  de  a  se  în¬ 
chină  în  faţa  stranei  episcopului,  ca  în  faţa  unei 
icoane,  şi  a  pune  flori  la  picioarele  celui  ce  se  ară¬ 
tase  o  clipă  în  mijlocul  ţărănimei.  Un  episcop  sau 
mitropolit,  îmbrăcat  în  odăjdii,  e  in  faţa  poporului 
ca  şi  un  suveran.  De  altfel  chiar  titlul  Mitropo¬ 
liilor:  Domnului  Domn,  Mitropolit  al  Ungro-Vla- 
hiei ,  al  Moldovei  şi  Sucevei  e  ca  un  reflex  din 
înnalta  vrednicie  a  Domnilor  şi  Yoevozilor  noştri. 

Şi  când  astfel  stă  lucrul;  când  afirmăm  ca  bi¬ 
serica  e  temelia  statului ;  când  dăm  episcopilor  şi 
mitropoliilor  o  învestitură,  cum  n’o  mai  are  nici 
mn  dregător  în  această  ţară ;  când  le  încredinţăm 
pe  vieaţă  grija  culturii  poporului  nostru,  noi  alegem 
pe  aceşti  mari  demnitari  numai  dintre  rurali  şi 
■dintre  câţiva  umiliţi  dela  marginea  oraşelor  ?  Numai 
pe  aceştia  îi  credem  adică  vrednici  şi  capabili  ? 

Socot  că  în  toată  organizarea  României  moderne 
m’a  fost  nici  o  făţărnicie  mai  urâtă  decât  aceasta. 
Fireşte,  vocaţiunea  poate  eşi  ori  şi  de  unde.  Dar 
mu  încrederea  în  alţii,  ci  nepăsarea  ţine  pătura 
noastră  cultă  departe  de  cler.  Şi  mi  se  pare  că 
tocmai  această  ipocrizie  e  una  din  cauzele  cele 
mai  adânci  ale  crizei  actuale.  Pe  când  în  tre¬ 
cut,  familiile  cele  mai  de  seamă  ale  ţărei  în¬ 
grijeau  de  biserică,  punând  în  capul  ei  pe  cei  mai 
deştepţi  şi  mai  cu  trecere;  pe  când  feciorii  Brân- 
coveanului  făceau  predici  şi  le  citeau  norodului  în 
biserică  ;  pe  când  în  alte  ţări,  până  astăzi,  neamurile 
■cele  mai  mari— chiar  prinţii —trimit  pe  unii  urmaşi 
ai  lor  să  stea  în  fruntea  educaţiei  religioase  a  mulţi- 
mei,  pe  când,  în  alte  universităţi,  studiile  teologice 
stau  în  fruntea  programului,  la  noi,  s’a  părut  că  e  des¬ 
tul  dacă  săteanul  şi  nevoiaşul  dela  mahala  e  chemat 
să  poarte  grija  întregei  biserici!  Vinovată  nepăsare  ! 

Nepăsarea  s’a  răzbunat  însă  şi  se  va  mai  răzbuna. 
Căci  nu  se  poate  tăgădui  că  o  parte  din  scăderile 
•clerului  nostru  superior  stau  câteodată  în  legătură  şi 
<cu  cariera  improvizată  a  unor  preoţi  de  mir  care, 

siliţi  de  nevoi  mărunte  ale  vieţii:  văduvie,  sărăcie? 
ş,  a.  au  apucat  calea  călugăriei,  fără  să  fi  simţit 
toţi  o  înaltă  chemare  sufletească.  De-ar  sta  cineva 
să  scrie  unele  biografii  ale  celor  ce  au  ajuns  la 
episcopat  de  vre-o  50  de  ani  încoace,  am  rămânea 
uimiţi,  cât  de  întâmplătoare  a  fost  recrutarea  clerului 
nostru  şi  cât  de  puţin  a  fost  uneori  vorba  de  ade¬ 
vărate  vocaţiuni. 

A  doua  cauză  care  a  dus  biserica  noastră  în 
starea  unde  se  afla,  este  educaţia  dată  azi  în  se- 
minarii.  Cine  a  trecut  prin  ele  îşi  aduc  aminte: 
cu  groază  de  paragina  intelectuală  şi  morală  în 
care  trăesc  tineriii  seminarişti  până  la  hirotonie.. 
Ştiu  de  altfel  toţi,  câţi  citesc  ziare,  rezultatul  an¬ 
chetei,  pe  care  a  fâcut-o  un  tânăr  profesor,  d-1  Oi. 
Banu,  între  elevii  săi,  cu  puţin  înainte  de  răscoala 
anului  1907.  Am  văzut  toţi  viforul  de  anarhie 
morală,  care  stăpânea  acele  suflete.  — -  Nici  urmă 
de  creştinism  !  mai  de  grabă  o  înrăire  vrednică  de 
nişte  comunarzi. 

Cancerul  desvelit  prin  acea  anchetă  s’a  ma¬ 
nifestat  cu  toată  urâţenia  lui  în  acuzările  şi 
contr  acuzări  le  aduse  cu  ocazia  procesului  sinodal;, 
şi-ar  fi  un  naiv  de  neertat  cel  ce  ar  crede  că 
toate  acole  turpitudini  se  pot  vindeca  sau  măcar 
acoperi  cu  o  simplă  foae  de  monitor,  cuprinzând 
oarecare  modificări  de  legi  sinodale. — hfcevizuirile- 
pe  hârtie  sunt  totdeauna  nişte  ironii,  iar  în  ca¬ 
zul  de  faţă,  ele  trec  limita  ironiei  şi  ating  nivelul 

umor  greşeli  care  pot  compromite  chiar  sănătatea 
•sufletească  a  poporului  nostru. 

—  Cel  ce  scrie  aci,  îşi  dă  seama  că  atinge  o  ches¬ 
tie,  pe  care  mulţi  oameni  «moderni»  n’o  pricep. 
Ba  mulţi  o  şi  despreţuesc.  Presa  noastră  e,  din 
nefericire,  un  organ  de  cultură  foarte  problema¬ 
tic.  La  ziare  şi  la  reviste  scriu  uneori  oameni  de 
pripas,  încât  a  vorbi  serios  despre  o  chestie  ca  a 
«educaţiei  religioase  şi  a  pregătirei  clerului,  în¬ 
seamnă  să  te  expui  a  fi  ridiculizat,  ba  şi  urât.  Cine 
însă  vrea  aprobarea  ironiştilor,  să  nu  vorbească 
ele  biserică,  ci  să  se  ia  de  mână  cu  aceia  care  cu 
un  dulceag  cinism  îşi  văd  de  micile  lor  vanităţi. 

Dimpotrivă,  cei  care  nu  scriu  pentru  plăcerea 
altora,  şi  nici  măcar  pentru  plăcerea  lor  proprie, 
ci  pentru  a- şi  împlini  o  datorie  de  conştiinţă, 
aceia,  înfruntând  orice  ironie,  nu  se  vor  sfii  să 
afirme  că,  alături  îngrijirea  armatei,  cea  mai  grab¬ 
nică  datorie  a  noastră  a  tuturor  e  acum  reforma 
clerului.  Dacă  pentru  o  tulbure  afacere  de  edili¬ 
tate  s’au  opintit  anul  acesta  atâtea  puteri,  pentru 
marea  reformă  de  care  atârnă  buna  stare  sufle¬ 
tească  a  întregului  nostru  popor,  trebue  să  se  în¬ 
cordeze  în  cel  mai  apropiat  viitor  toate  energiile 
noastre. 

Căci  un  lucru  nu  trebue  uitat :  cu  ocazia  pro¬ 
cesului  de  astă  primăvară,  am  ascultat  valuri  de 
recriminări.  Dar  adevărul  cel  mai  adevărat  nu 
s’a  spus  încă;  şi  acest  adevăr  e  următorul:  Nu 
cierul  e  de  vină  pentru  starea  de  azi  a  bisericei. 

De  vină  sunt  mai  întâi  de  toate  mirenii.  De  vina 
sunt  cei  ce  an  avut  răspunderea  recrutării  şi  pre¬ 
gătii  ei  clerului,  începând  dela  miniştrii  şi  până 
la  profesorii  de  seminare.  De  vină  sunt  aceia  care,, 
aiuriţi  de  un  eftin  liberalism,  au  privit  batjocori¬ 
tor  biserica  şi  pe  oamenii  bisericei. 

E  fapt  cunoscut  că  la  ministerul  de  Culte  am 
ajuns  după  vremuri  oameni  care  au  împins  dis¬ 
preţul  lor  pentru  religie  până  acolo,  încât  nici  nm 
şi-au  botezat  copiii.  Preoţimea  îşi  aduce  aminte- 
şi  azi,  cum  nihilistul  Dusei  a  fost  trimis  profesor 
la  un  seminar  românesc !  —  Şi  acum  dorim  semina- 
rii  şi  seminarişti  cum  se  cade  ?  Vrem  răspundere-, 
jos,  când  n’a  fost  răspundere  sus  ? 

E  fapt  că  am  înfiinţat  o-  facultate  de  teologie,, 
tocmai  spre  a  da  mai  mult  prestigiu  şi  mai  măre¬ 
au  toritate  bisericei  noastre  autocefale,  faţă  de  alte- 
biserici.  Pe  cine  am  pus  însă  în  capul  acelei  fa¬ 
cultăţi  ?  Atât  de  mare  a  fost  nepăsarea  miniştri¬ 
lor  cultului,  încât  au  îngăduit  să  se  sue  pe  ca¬ 
tedrele  facultăţei  de  teologie  până  şi  oamenii  care- 
au  lepădat  vestmântul  vocaţiunei  preoţeşti !  —  Şi 
acum  ne  mai  plângem  că  nu  e  frâu  în  dreapta,, 
sau  eă’n  stânga  e  desfrâu  ? 

E  fapt  că  la  ministerul  de  Culte  au  ajuns  în 
situaţii  hotărâtoare  —  chiar  secretari  generali  — 
oamenii  care  în  congrese  publice  au  propus  eli¬ 
minarea  religiei  din  învăţământ.  Şi  acum  tot  noi 
mirenii  ne  scandalizăm  că  n’are  clerul  autoritatea 
necesară  şi  că  la  seminarii  se  adună  numai  cei 

umiliţi  şi  săraci?  Vrem  respectarea  biseri cei,  când 
în  ministere  şi  în  capul  presei  oficioase  de  par¬ 
tid  s’au  ridicat  cei  care  cu  vorba,  cu  scrisul  şi 
cu  fapta  au  batjocorit  biserica  naţională? 

Vrem  în  adevăr  să  se  sfârşească  criza?  Să 
sfârşim  mai  întâi  cu  ipocrizia.  Să-şi  dea  seama 
toţi  imitatorii  modelor  streine,  ca  au  făcut  popo¬ 
rului  un  rău  imens  prin  propaganda  lor  nesăbuită. 
Când  admirăm  Anglia,  Germania,  Norvegia,  Sue¬ 
dia  şi  celelalte  ţări  sănătoase  la  suflet,  şi  lăudăm 
sprijinul  pe  care  biserica  îl  da  acelor  ţări,  să  ne 
aducem  aminte  că  şi  biserica  noastră,  umilită  cum 
a  fost,  ridicase  odinioară  norodul  la  o  înnaltă  cul¬ 
tură  morală.  Dacă  civilizat  se  chiamă  acela  care 
e  cinstit  nu  de  teama  legilor,  ci  din  îndemnul 
propriului  său  cuget,  cei  ce  cunosc  viaţa  adevă¬ 
ratului  popor  românesc  ştiu  ca  la  noi  generaţia 
trecută  şi  cele  dinaintea  ei  erau  mult  mai  civili¬ 
zate  decât  cea  de  azi.  Nu  s’au  stins  încă  toţi  bă¬ 
trânii  care  se  împrumutau  şi  împrumutau  bani 
fără  de  zapis  ;  care  se  temeau  de  dobândă,  ca  de 
un  păcat ;  care  priveau  ca  înjosire  să  meargă  la 
judecătorie  să  se  împricineze  cu  cineva. — Hotărît, 
şi  la  sate  şi  la  oraşe  eră  odinioară  mai  multă 
cinste,  mai  multă  omenie  de  jos  şi  până  sus.  Intre 
contemporanii  lui  Dinicu  Golescu,  aşa  necărturari 
cum  erau,  se  găseau  valori  morale  neasemănat 
mai  mari  decât  în  societatea  de  azi  modernizată 
şi  modernistă. 

Şi  tocmai  pe  acele  valori  morale  am  clădit  mult- 

puţinul  cât  îl  avem  azi.  Răsboiul  chiar  —  fapta 
cea  mai  însemnată  a  istoriei  noastre  contempo¬ 
rane  —  a  fost  isbândit  nu  cu  mulţimea  gloanţelor, 
ci  cu  tăria  sufletului  acelora  care,  încrezători  'în 
destinul  lor  şi  ascultători  de  porunca  Domnului, 
ca  de  porunca  lui  Dumnezeu,  s’au  repezit  de 
patru  ori  în  aceiaşi  zi  asupra  aceloraşi  parapete. 
Cu  ce  credinţă  în  scrlsu  lor  s’au  dus  peste  Du¬ 
năre  cei  ce  ne-au  adus  de  acolo  neatârnarea  şi 

T. 

regalitatea  ! 

Voim  prin  urmare  ştergerea  păcatelor  din  1911  ? 
Să  ne  dăm  seama  că  cei  dintâi  vinovaţi  suntdm 
noi  mirenii;  vinovată  e  uşurinţa  cu  care  am  bat¬ 
jocorit  tradiţia  vieţii  noastre  religioase  de  odi¬ 
nioară. 

Sub  pretext  de  cultură  modernă,  am  sălbăticit 
sufletul  poporului  nostru.  La  oraşe  am  ajuns  la 
Apaşi,  iar  în  sate  la  Răsculaţii  care,  în  clipe  de 
furie  ucid  nu  numai  oaîneni,  ci  şi  dobitoacele  ne¬ 
cuvântătoare. 

De  dragul  modei,  ca  nişte  imitatori  fără  minte, 
am  părăsit  tocmai  îndrumarea  cea  sănătoasă,  Cu¬ 
noscută  nouă  de  sute  şi  sute  de  ani. 

Prin  urmare  şi  aci,  ca  şi  în  alte  priviri,  calea 
noastră  trebue  să  fie  nu  spre  bâlciul  inter¬ 
naţional  al  modernismului,  ci  îndărăt  spre  poporul 
nostru  cel  adevărat  şi  spre  şcoala  lui  cea  veche 
—  biserica.  ;-- 

«Ponfiii  şi  flecarii»  de  acum  douăzeci,  treizeci 
ele  ani,  care  primiseră  socialismul  de  peste  Prut 

şi  învăţaseră  câteva  pagini  de  fisieă  şi  de  liimie, 
socoteau  că  de  aci  înainte  bruma  lor  de  ştiinţă 
exactă  va  înlocui  religiunea  !...  Oamenii  civilizaţi: 
Englezii,  Norvegieni,  Suedezi,  Germani,  Danezi, 
Olandezii...  n’au  găsit  până  azi  pentru  neamul  lor 
nici  o  şcoală  mai  potrivită  decât  a  religiunei — şi 
socotim  că  nici  nu  se  Va  găsi  vreodată. 

Căci  singura  cale  pe  care  mulţimea  se  poate 
apropia  de  problemele  cele  mari  ale  vieţii  ome¬ 
neşti  e  meditaţia  religioasă.  Din  filosofic  nu  se 
vor  împărtăşi  în  vecii  vecilor  decât  vreo  câteva 
capete  excepţionale;  pe  când  obştea  celor  ce  mun¬ 
cesc  şase  zile  pe  săptămână  într’o  profesiune 
hotărâtă,  nu  va  putea  avea  în  ziua  a  şeaptea  la 
îndemână,  ca  îndreptar  al  vieţii,  decât  tot  morala 
religioasă — mai  ales  cei  obligaţi  la  munca  cu  braţele. 

Iar  în  ţări  ca  a  noastră,  nu  numai  pentru  partea 
morală,  ci  şi  pentru  îmbunătăţirea  stării  materiale, 
tot  biserica  rămâne  şcoala  cea  mare  a  naţiunei. 

Dacă  ici  şi  colo  casa  ţăranului  e  încă  murdară, 
nu  medicul,  nu  învăţătorul,  nu  primarul  sau  in¬ 
spectorul  comunal  e  de  vină,  ci  mai  întâi  preotul, 
căci  el  este  «inspectorul  pe  viaţă»  al  sătenilor, 
văzându-i  la  voe  şi  la  nevoe,  dela  naştere  până 
la  moarte. 

Dacă  o  parte  din  timp  se  pierde  prin  lene ; 
dacă  economiile  se  risipesc  în  procese  zadarnice, 
în  lux  şi  alte  netrebnicii,  nu  prefectul,  nu  pri¬ 
marul,  şi  nici  chiar  învăţătorul  nu  poate  fi  atâta 
de  răspunzător,  pe  cât  e  preotul  care,  dela  îm- 

părtăşania  copiilor  şi  până  la  spovedania  bătrâ¬ 
nilor  când  pun  mâinile  pe  piept,  pe  toţi  îi  ţine  în 
mână,  şi  pe  toţi  i-ar  putea  ridică,  dacă  ar  fi  el  în¬ 
suşi  în  situaţia  în  care  ar  trebui  să  fie. 

Prin  urmare,  dacă  dorim  în  adevăr  ridicarea  po¬ 
porului  nostru,  să  dăm  bisericei  vechea  sa  însem¬ 
nătate  în  cultivarea  norodului,  şi  mai  întâi  de- 
toate  să  dăm  clerului  toată  pregătirea  de  care  are- 
nevoe. 

Partidul  conservator  care  a  avut  grija  să  înfiin¬ 
ţeze  facultatea  de  teologie  ;  care  a  făcut  legea  cle¬ 
rului  în  1893  şi  care,  prin  definiţie,  e  mai  legat 
de  tradiţie  decât  altele,  trebue  să  considere  ca  o 
datorie  de  onoare  să  dea  preoţimei  locul  ce  i  se- 
cuvine  alături  de  învăţători. 

Meritul  cel  mai  deosebit  al  unui  partid  de  gu¬ 
vern  e  să  simtă  nevoile  cele  mari  ale  epocei  şi  să 
le  mulţumească.  Lataj^etle,  şeful  vestitei  garde  na¬ 
ţionale  din  revoluţia  franceză,  a  murit  la  vre-o- 
patruzeci  de  ani  după  isbucnirea  revoluţiei.  Vă¬ 
zuse  directoratul,  consulatul,  imperiul  şi  restaura¬ 
rea.  Văzuse  toată  epopea  napoleoniană,  toată  slava 
şi  toată  căderea  Franţei.  Şi  totuşi,  moşneagul  ţinea 
una  şi  bună  :  că  toate  ar  fi  mers  bine,  şi  în  Franţa  i 
şi  în  Europa,  dacă  statul  ar  fi  avut  mai  multă  grijă 
de — -garda  naţională...! 

Şi  la  noi  sunt  azi  două  categorii  de  oameni  care 
fac  aceiaşi  impresie,  ca  şi  Lafayette  :  1)  Cei  ce  trăesc 
cu  gândul  la  formula  uricioasă  din  epoca  deca¬ 
denţei  imperului  francez  :  enrichissez-vo'us  şi  2). 

mediocrii  pozitivismului  mărunt,  sufletele  fără 
orizont,  care  rumegă  numai  cojile  lucrurilor  şi  n’au 
vreme  şi  putere  să  ajungă  la  problemele  cele  mai 
din  urmă  ale  cugetului  omenesc.  Amândouă  cate¬ 
goriile  acestea  de  oameni  sunt  victimele  unui  pa- 
pagalism  naiv;  amândouă  au  rămas  la  «gvardia 
civică»  a  lui  Lafayette. 

IJn  popor  însă  —  şi  mai  ales  un  popor  tânăr  — 
nu  poate  face  un  pas  mai  departe  dacă  îşi  piro¬ 
neşte  gândul  la  cele  materiale ;  iar  dacă  mai  are 
nenorocul  să  fie  condus  şi  în  cele  intelectuale  de 
suflete  secătuite  prin  ironie  ori  prin  răceala  pozi- 
tivizmului,  acel  popor  să  ştie  bine  că  e  osândit 
dela  început  la  inferioritate.  Căci  manifestările  în- 
nalte  în  viaţa  unui  neam,  atât  cele  politice,  cât  şi 
cele  culturale,  presupun  numai  decât  idealism  şi 
o  înaltă  concepţie  etică  a  vieţii.  Niciodată  şi  ni- 
căeri  nu  s'a  făcut  ceva  durabil,  decât  prin  idealul 
moral,  de  care  masa  unei  naţiuni  şi  chiar  bărbaţii 
săi  de  stat  nu  se  pot  apropia  altfel  decât  prin  edu¬ 
caţia  religioasă. 

Aşa  dar,  în  vremuri  ca  acestea,  când  e  vorba 
să  se  hotărască  cine  va  fi  în  capul  bisericei  noastre,, 
ar  însemna  să  trecem  cu  ochii  închişi  pe  lângă 
amara  experienţă  din  anul  1911,  dacă  nu  ne-am 
da  seama  că  e  la  mijloc  ceva  mai  grav  decât  re¬ 
vizuirea  câtorva  articole  din  legea  sinodală. 

Pentru  ridicarea  poporului  nostru  e  nevoe  să  re¬ 
dăm  cât  mai  iute  bisericei  vechea  ei  însemnătatea 
şi  să  mobilizăm  toată  preoţimea  alături  de  învăţătorii 

Dar  pentru  a  atinge  acest  ţel,  atât  ca  recrutare,  cât 
şi  ca  educaţiune,  nu  trebue  să  zăbovim  un  minut 
măcar  de  a  da  clerului  toată  îngrijirea  necesară 
rnarei  sale  misiuni  în  stat  şi  în  viaţa  neamului. 

Aci  e  miezul  problemei  noastre  culturale — după 
1911.  Vinovata  superficialitate  de  până  acum  nu 
mai  poate  fi  îngăduită  nici  la  clerici  şi  nici  măcar 
la  cei  nepăsători  dintre  mireni. 

Privind  mersul  şcoalei  româneşti  în  cea  clin 
urmă  jumătate  de  veac,  constatăm  în  unele 
privinţe  un  vădit  progres, 
învăţământul  primar  nu  se  mai  aseamănă  cu  cel 
de  acum  cinci-zeci  de  ani,  cum  nu  se  aseamănă  tre¬ 
nurile  de  azi  cu  căruţele  de  poşta  de  pe  timpul  Prin- 
cipatelor-Unite.  Cine  a  urmărit  la  examene  pro¬ 
bele  practice  ale  normali ştilor,  poate  mărturisi  că 
se  fac  şi  la  noi  lecţii  la  fel  cu  cele  ce  se  ţin  în 
ţările  cu  veche  cultură  pedagogică. 

Dar  progresul  nu  s’a  mărginit  numai  la  învă¬ 
ţământul  primar,  după  cum  sunt  aplecaţi  a  crede 
unii  judecători  prea  aspri.  Congresele  profesorilor 
secundari,  adunaţi  pe  specialiţăţi,  au  dovedit  că 
avem  şi  pe  această  treaptă  a  învăţământului  ele¬ 
mente  de  o  valoare  didactică  superioară.  La  con¬ 
ferinţele  de  geografie  din  Iaşi,  ca  să  dau  un  e- 
xemplu,  auditorii  au  putut  asistă  la  o  lecţie  de 
probă,  care  n’a  fost  cenzurată  aproape  de  nimeni, 
—  o  adevărată  minune,  faţă  de  înlesnirea  noastră 

'de  a  critică.  Şi  trebue  luat  seama  că  cel  ce  ţinuse 
lecţia  eră  —  cum  sunt  încă  destui  dintre  profesorii 
noştrii  —  un  autodidact,  datorind  prin  urmare 
toată  izbânda  numai  propriei  sale  osteneli.  E  fapt 
deci,  că  avem  în  gimnazii  şi  licee  unele  elemente 
întocmai  de  aceeaşi  valoare  ca  profesorii  buni  dela 
gimnaziile  şi  liceele  din  străinătate. 

In  ce  priveşte  învăţământul  universitar,  nu  mi 
se  cade  mie  să-l  apreciez.  Socot  însă  că  nu  voiu 
face  silnicie  conştiinţei  nimănui,  dacă-1  voiu  în¬ 
demnă  să  creadă  că,  şi  pe  această  treaptă,  progre¬ 
sele  sunt  apreciabile.  Atât  metoda  de  cercetare, 
cât  şi  rezultatele  azi  sunt  în  progres  faţă  de  cele 
-de  acum  30  sau  40  de  ani. 

De  altfel,  când  aparatul  tehnic  al  armatei,  al 
căilor  ferate,  al  telegrafelor....  şi  altor  servicii  pu¬ 
blice  s’a  îmbunătăţit  treptat  prin  atingerea  cu  cul¬ 
tura  apuseană,  ar  fi  fost  contra  firei,  ca  tehnica 
învăţământului  să  fi  rămas  aceeaşi,  ca  acum  o  ju¬ 
mătate  de  veac.  Progresul  nu  poate  fi  tăgăduit,- — - 
afară  doar  de  spiritele  negative,  care  critică  veş¬ 
nic  şi  veşnic  sunt  nemângâiate. 

Până  aici  lumina.  Acuma  vine  rândul  umbrelor, 
iar  acestea  sunt  aşâ  de  simţite,  încât  nu  putem  as¬ 
cunde  că  învăţământul  românesc  e  sub  nivelul 
nevoilor  istorice  ale  neamului  nostru. 

In  adevăr,  când  zici  învăţământ,  lucrul  de  că¬ 
petenie  nu  e  partea  tehnică.  Cel  mai  bun  ferar, 
e  ferarul  care  va  fi  mai  meşter  decât  toţi  în  lu¬ 
crarea  ferului.  Profesorul  cel  mai  bun  nu  e  nu- 

mai  decât  acela  care  face  lecţia  cea  mai  deplina 
■din  punctul  de  vedere  al  meşteşugului  pedagogic. 
Rezultatul  şcolii  nu  stă  în  felul  cum  înveţi ;  ci 
mai  întâiu  şi  mai  presus  de  toate  în  ce  înveţi  şi  dela 
cine  înveţi.  Şcoala,  în  înţelesul  superior  al  vorbei, 
înseamnă  :  disciplinarea  conştientă  sau  inconştientă 
u  vieţii  prin  contactul  zilnic  cu  acela  pe  care  ţi 
l-ai  luat  în  anii  tinereţei  ca  model  de  cugetare  şi 
simţire,  ca  pildă  de  «atitudine  socială».  «învăţul» 
şi  «învăţătura»  isvorăşte  aşa  dar  mai  întâi  din  per¬ 
sonalitatea  profesorului. 

Şi  dovada  e  lesne  de  făcut.  Ce-şi  mai  aduce 
■aminte  fiecare  dintre  noi  din  sutele  de  lecţii  şi  ze¬ 
cile  de  manuale  citite  şi  memorizate  uneori  aşa  de 
cu  greu  în  anii  copilăriei  ?  Foarte  puţin,  iar  din  unele 
aproape  nimic.  Cele  mai  multe  au  scăpătat  dincolo 
de  orizontul  memoriei.  E  ceva  însă  care  rămâne 
totdeauna  :  e  amintirea  vie  a  profesorului  şi  în 
cleosebi  a  celui  mai  iubit.  Ca  o  lumină  totdeauna 
egală  cu  sine  insăşi,  amintirea  aceea  îţi  luminează 
şi-ţi  îndreaptă  toţi  paşii  vieţii.  El  e  toată  şcoala  ; 
restul  rămâne  în  umbră  şi  apoi  cu  vremea  se  cu¬ 
fundă  în  întunericul  desăvârşit  al  uitării. 


Dacă  astfel  stă  lucrul ;  dacă  privim  nu  numai 
tehnica  lecţiilor,  ci  personalitatea  profesorilor  noş¬ 
tri,  se  pare  că  învăţământul  românesc  se  află  pe 
o  treaptă  de  umilitoare  inferioritate.  Aceasta  rezultă 
mai  întâiu  din  purtarea  a  conducătorilor  şcoalei. 

Astfel  vedem  că,'  din  4  în  4  ani,  odată  cu  în- . 
locuirea  multor  funcţionari  inferiori  dela  diferi¬ 
tele  ramuri  de  administraţie,  miniştrii ‘de  instrucţie 
alungă  din  locurile  lor  aproape  pe  toţi  cei  ce  for¬ 
mează  statul  major  al  învăţământului.  La  câteva 
zile  după  schimbarea  guvernelor,  toţi  revizorii 
sunt  înlocuiţi,  —  ca  şi  cum  nevrednicia  lor  ar  fi 
dela  sine  înţeleasă.  La  câteva  săptămâni  apoi,  o 
parte  dintre  directorii  şcoalelor  secundare  apucă 
aceeaş  cale,  fiind  înlocuiţi  adeseori  sub  forma  su¬ 
mară  a  unei  simple  telegrame.  In  sfârşit,  după 
ce  noua  cârmuire  politică  s’a  instalat  de-abinele, 
directorii  de  învăţământ  şi  inspectorii  generali 
sunt  aruncaţi  şi  ei  in  acelaş  coş  al  netrebniciei. 

Iar  ceeace  surprinde  şi  mai  mult  e  împrejurarea 
semnificativă  că,  după  ce  roata  guvernamentală 
se  învârteşte  de  două  ori,  pentru  două  partide 
politice,  când  vine  rândul  a  treia  oara  unuia  din 
ele,  în  loc  de  a  se  recrută  căpeteniile  instrucţiei  pu¬ 
blice  dintre  cei  ce  scăpaseră  de  condamnarea  albă, 
roşie,  sau  cum  mai  sunt  culorile  fracţiunilor 
noastre  politice,  din  contra,  miniştrii  aleargă 
tot  la  vechiul  coş  al  osândiţilor :  declară  adică 
iarăşi  vrednici  pe  cei  ce  fuseseră  acuzaţi  de  nevred¬ 
nicie,  şi-i  pune  din  nou  în  capul  învăţământului,, 
pentru  a-i  da  direcţia  şi  a  fi  arbitri  ai  meritului 
şi  lipsei  de  merit,  faţă  de  toţi  colegii  lor  de  pro¬ 
fesorat  neosândiţi  încă  ! 

Cititorul  vede  că  nu  acuz  pe  nimeni  şi  socot  că 
puţini  sunt  aceia,  care  ar  putea  să  acuze.  Povestesc 

numai  fapte  cunoscute.  «Monitorul  Oficial»  şi  «Bu¬ 
letinul  Ministerului  de  Instrucţie»  le  cuprinde 
pe  toate  şi  le  va  transmite  posterităţii.  Dar  până 
să  vină  rândul  istoriei,  să  hotărască  răspunderea 
fiecăruia,  de  pe  acuma  noi  putem  constata  un  lu¬ 
cru  cu  neputinţă  de  tăgăduit :  vedem  că  în  4  ani  de 
clase  primare,  apoi  în  8  ani  de  liceu  şi  alţi  4  de  univer¬ 
sitate,  adică  timp  de  16  ani,  elevii  noştri  pot  să  asiste 
la  cel  puţin  patru  inconsecvenţe  administrative 
în  şcoală.  In  faţa  ochilor  lor  miraţi,  de  patru  ori 
mărgăritarul  devine  gonoiu,  apoi  gunoiul  devine 
earăşi  mărgăritar,  aşa  că,  din  atitudinea  noastfă , 
a  membrilor  corpului  didactic,  tineretul  Româ¬ 
niei  contemporane  capătă  noţiunea  cea  mai  clară 
a.  lipsei  de  demnitate  şi  a  îndrumării  spre  arivism. 

-  -  x 

Toţi  cei  ce  văd  şi  se  silesc  a  vedea  mai  de¬ 
parte,  sânt  convinşi  că  în  adevăr,  aşa  nu  mai 
poate  merge.  Uedemnitatea  aceasta  a  mazilirii 
fără  judecată  şi  fără  alegere  a  întregului  nostru 
Stat-major  trebue  să  înceteze.  Un  învăţământ 
cu  două  capete,  după  cum  cere  politica,  nu  poate 
trăi,  după  cum  nu  trăeşte  un  om  sau  orice  altă 
vietate  cu  două  capete.  Oricât  de  greu  s  ar  părea 
cuvântul,  dar  starea  aceasta  e  o  curată  mons¬ 
truozitate.  Şi  cred  că  toţi  membrii  învăţămân¬ 
tului  românesc  jvor  fi  de  acord  —  oricare  ar  fi 
deosebirea  de  păreri  în  alte  privinţe  —  că  trebue 
să  dăm  cât  mai  repede  corpului  nostru  prestigiul 


S.  Mehedixţi.  —  Către  noua  generaţie. 


5 


66 


S.  MEHEDINŢI 


şi  autonomia,  de  care  are  nevoe  în  interesul  unei 
bune  educaţii  a  tineretului.  Preţioase  vor  fi  multe 
într’un  stat;  dar  mai  preţios  decât  toate  e  sufle¬ 
tul  generaţi unilor  tinere,  peste  care  n’avem  drep¬ 
tul  să  aruncam  umbra  scăderilor  noastre.  Paul 
acesta  al  anarhiei  administrative,  înrâurită  de  lup¬ 
tele  politice,  această  «piatră  a  scandalului»  e  cea 
dintâiu,  care  trebue  înlăturată  din  drumul  învă¬ 
ţământul!!  i  românesc. 

Cum  să  îndreptăm  răul?  Unii  se  vor  fi  gân¬ 
dind  la  vestita  inamovibilitate,  -de  care  pomenesc 
mulţi  cu  şi  fără  rost.  Intre  elementele  de  valoare 
ale  corpului  didactic,  socot  însă  că  nu  e  nimeni 
care  să  creadă  că  o  inamovibilitate  albă,  roşie... 
sau  de  altă  culoare  politică  ar  fi  o  fericire  pentru 
învăţământ.  Leacul  e  aiurea  ;  dar,  înainte  de  a-1 
supune  aprecierii  cititorilor,  e  necesar  să  subli¬ 
niem  încă  un  neajuns  al  corpului  didactic,  aproape 
tot  aşa  de  mare,  caşi  lipsa  de  autonomie :  acesta 
e  cercul  strimt,  în  care  se  închide  perspectiva 
celor  ce  intră  în  învăţământ. 

La  24  de  ani  eşti,  să  zicem,  profesor  de  gim¬ 
naziu  ori  de  liceu.  Acolo  rămâi  până  la  mormânt. 
Colegul  tău  sub-locotenent,  dacă  e  vrednic,  va  a- 
junge  general ;  judecătorul  va  ajunge  prim -pre¬ 
şedinte  al  Curţii  de  Casaţie ;  doctorul  va  ajunge 
şeful  Serviciului  Sanitar ;  inginerul  va  fi  cu  vre¬ 
mea  un  mare  Director  la  Căile  ferate ;  avocatul 

Ta -ajunge  (ce  nu  poate  ajunge  un  avocat?)...  toţi 
au  putinţa  de  a  face  un  pas,  doi,  mai  departe.  0 
binefăcătoare  emulaţie  păstrează  sufletul  totdeauna 
vioiu  şi  scoate  din  adâncimea  lui  daruri,  pe  care 
tânărul  nu  le-a  bănuit,  dar  pe  care  lunga  maturitate 
a  unei  vieţi  de  variată  activitate  le  cheamă  astfel 
rând  pe  rând  la  lumină. 

Singură  calea  profesorului  nare  suiş.  E  cea  mai 
scurtă  şi  mai  îngustă  dintre  toate.  La  34  de  ani, 
la  44,  la  54,  la  64  el  e  tot  acolo  unde  era  la 
24  , — în  plus,  se  înţelege,  greutăţile  unei  răspun¬ 
deri  sociale  mai  mari.  Era  şi  pentru  el  o  singură 
perspectivă :  înaintarea  în  statul-major  al  profe¬ 
siunii  sale.  Dar  osândirea  fără  judecată  a  ce¬ 
lor  din  capul  învăţământului  şi  apoi  înaintarea  lor 
fără  nici  probă  de  merit,  face  ca  suirea  spre 
aceste  trepte  să  nu  mai  fie  o  cinste. — Nu  e  vre’o 
onoare  să  fii  chemat  alături  de  unele  elemente 
dubioase  ale  cluburilor  şi  de  unii  profesori  fără 
dragoste  de  şcoală,  care,  spre  a  se  urcă  câteva  trepte 
în  erarchie,  călcă  peste  propria  lor  demnitate,  pri¬ 
mind  această  distincţiune  din  mâinile  foarte  puţin 
distinse  ale  unui  vulgar  adunător  de  voturi. 

Aşa  însă  nu  mai  poate  merge.  Nu  mai  merge  nici 
cu  perspectiva  de  viaţă  a  membrilor  învăţămân¬ 
tului,  nici  cu  mazilirea  periodică  a  tuturor  condu¬ 
cătorilor  învăţământului ;  nu  mai  merge  nici  cu 
pilda  urâtă  ce  o  dăm  tineretului,  prin  aceste 
izbitoare  neconsecvenţe.  Răul  trebue  vindecat  din 
rădăcină  şi  cât  mai  repede. 

Ştiu  că  trăim  într’un  veac  de  hârtie  :  dar  nici 

3 

un  om  cât  de  puţin  cunoscător  in  ale  şcoalei 
nu-şi  va  închipui  că  răul  unei  astfel  de.  situaţii 
sar  putea  vindecă  cu  o  duzină  sau  chiar  mai 
multe  duzini  de  circulări. 

Din  contra,  trebue  să  procedăm  metodic  şi  dela 
temelie.  Să  deschidem  membrilor  învăţământului 
cariere  profesorale ,  nu  electorale.  (Abaterea  către 
primării,  prefecturi,  directorat  de  prefecturi  .  .  .  e 
un  regretabil  medicament).  Să  asigurăm  apoi  sta¬ 
bilitatea  acestor  cariere,  dar  o  stabilitate  nepătată 
de  influenţele  politicei. 

Şi  iată  anume,  cum  s’ar  putea  schiţă  pe  scurt 
această  reformă.  Pe  treapta  întâia  a  învăţământului, 
înaintarea  ca  diriginte,  înaintarea  pe  Joc,  trecerea 
dela  şcoalele  rurale  ia  cele  urbane,  înaintarea  apoi 
ca  subrevizor  şi  revizor  ar  constitui  o  perspec¬ 
tivă  destul  de  largă  pentru  absolvenţii  şcoa- 
lelor  normale.  Lucrul  de  căpetenie  este  însă  ca  o 
astfel  de  înaintare  să  fie  o  operă  curai  şcolară. 
Ea  ar  presupune  deci  numai  decât  un  examen  de 
maturitate  didactică  (sub  toată  manifestările  ei 
practice  şi  teoretice),  iar  că  măsură  de  precauţiune 
deosebită,  ar  trebui  ca,  pe  lângă  delegatul  ministru¬ 
lui,  să  aibă  un  cuvânt  însemnat  pentru  aceste  înain¬ 
tări,  directorii  şi  profesorii  dela  şcoalele  secundare 
din  judeţul  respectiv,  ca  uniii  care,  primind  elevi 
mai  din  toate  şcoalele  primare  ale  ţinutului,  sunt 
mai  în  măsură  să  afle  care  dintre  învăţători  şi 
institutori  se  disting  în  deosebi.  Directorul  dela 

■şcoala  urbană,  subre  vizorul  sau  revizorul,  care  ar 
eşi  astfel  prin  înaintări  succesive  din  sânul  cor¬ 
pului  său  didactic,  sunt  sigur,  n’ar  mai  salută  pe 
prefectul  judeţului  decât  in  măsură  strictă  a  con¬ 
venienţelor  sociale.  Alta  ar  fi  atunci  viaţa  şcoalei 
primare  rurale  şi  urbane.  Centrul  de  gravitate  ar 
cădea  în  şcoală,  nu  afară  de  zidurile  şcoalei.  Re¬ 
vizorii  picaţi  azi  ca  din  senin  în  mijlocul  unui 
judeţ,  pe  care  nu-1  cunosc  şi  care  la  rândul  său 
nu-i  cunoaşte,  aceşti  revizori  legaţi  de  prefecţi  ar 
dispărea  şi  ar  rămânea  liberă  calea  numai  pentru 
emulaţia  celor  ce  se  cunosc  în  şcoală  şi  se  contro¬ 
lează  reciproc.  Surprinderile  ar  fi  aproape  excluse. 

In  al  doilea  rând,  aş  propune  o  largă  mobilizare 
a  tuturor  forţelor  învăţământului  secundar. 

Au  ştiu  dacă  impresia  mea  este  exactă,  dar  mi 
se  pare  că,  în  timpurile  din  urmă,  această  treaptă 
a  învăţământului  a  fost  cea  mai  nedrept  apreciată. 
Şi  totuşi  e  cunoscut,  că  avem  între  profesori  se¬ 
cundari  oameni  cu  aceleaşi  titluri,  ca  profesorii 
dela  universitate.  Unii  au  candidat  chiar  pentru 
catedrele  din  învăţământul  superior.  Azi  însă  mai 
toate  aceste  foiţe  sunt  ea  un  metal  preţios  expus 
ruginirii,  pe  când  ele  ar  trebui  tocmai  să  fie  sti¬ 
mulate  spre  o  activitate  constantă. 

E  o  greşală  că  ştiinţa  ar  fi  legată  de  univer¬ 
sitate.  Cine  a  citit  cunoscutele  Programynreden 
ale  profesorilor  germani  ştie,  că  ştiinţa  e  posibilă 
chiar  în  cel  mai  umilit  colţ  de  provincie.  S’ar 
putea  cită  de  acolo  sute  de  dovezi.  Dar,  pentru 

ca  să  nu  se  creadă  că  punem  ţinta  activităţii  noas¬ 
tre  ştiinţifice  prea  sus  sau  prea  departe,  iată  un 
caz  mai  apropiat.  Răposatul  botanist  Florian,  din 
singurătatea  Năsăudului,  a  ajuns  să  se  impună  Aca¬ 
demiei  române  ;  eră  un  fel  de  patriarch  al  tuturor 
botaniştilor,  întrucât  se  atingea  de  flora  acelor 
ţinuturi.  Ceeace  s’a  putut  la  Năsaud,  se  poate  şi 
la  Constanţa,  la  Severin,  la  Botoşani  şi  în  orice 
orăşel.  —  Mai  ales  când  e  vorba  de  ştiinţele  des¬ 
criptive  şi  de  lucrări  literare  şi  filosofice.  Ba 
e  posibilă  o  însemnată  activitate  chiar  şi  pe  tă¬ 
râmul  ştiinţelor  experimentale.  (Nu  trebue  doar 
pentru  orice  experienţă  un  cuptor  care  să  producă  o 
căldură  de  3.000°  sau  instalaţii  ca  la  universităţile 
americane).  Pretutindeni  este  deci  de  lucru  şi  se 
poate  lucra,  iar  unor  astfel  de  personalităţi  didac¬ 
tice,  distinse  prin  munca  lor  ştiinţifică,  ar  fi  drept 
să  se  acorde  şi  titlul  şi  remunerarea  unui  agre¬ 
gat.  Câteva  zeci  de  agregaţi  liceali  nrar  fi  o  sar¬ 
cină  bugetară  considerabilă ;  ar  fi  însă  o  reală 
ocaziune  de  emulaţie  pentru  toţi  profesorii  se¬ 
cundari  a  căror  ambiţiune  s;ar  îndrepta  spre 
operile  de  pură  idealitate.  Ar  fi  apoi  şi  un  mij¬ 
loc  de  a  ţinea  mai  strânsă  legătura  dintre  uni¬ 
versitate  şi  corpul  didactic  liceal. 

In  calea  strict  şcolară,  înaintarea  însă  cea  mai 
însemnată  pentru  un  profesor  secundar  ar  fi  di¬ 
rectoratul . 

Cel  de  azi  e  abia  umbra  umbrei  adevăratului 
directorat;  e  o  simplă  însărcinare  administrativă. 

şi  de  aceea,  chemarea  şi  izgonirea  din  această 
aparentă  demnitate  se  face  adesea  sub  forma  ex¬ 
peditivă  a  unei  simple  telegrame. 

Din  contra,  directoratul,  cum  e  în  Germania  bună¬ 
oară,  şi  cum  ar  trebui  să  fie  şi  la  noi,  e  o  înaltă  şi 
respectată  demnitate  pedagogică.  Pentru  a  i  se  da 
această  aureolă  de  prestigiu,  înaintarea  la  această 
treaptă  ar  trebui  să  presupună  numai  decât  o 
probă  de  maturitate  didactică,  un  colloquium  pu¬ 
blic  cu  cei  mai  reputaţi  directori  de  liceu,  asistaţi 
şi  de  câţiva  profesori  dela  facultatea  de  ştiinţe  şi 
litere,  precum  şi  de  un  delegat  trimes  de  Minis¬ 
tru.  Directoratul  ar  ajunge  astfel  un  grad  uni¬ 
versitar  în  latura  pedagogică,  după  cum  agrega¬ 
tul  ar  fi  un  grad  universitar  în  latura  ştiinţifică. — 
Se  înţelege  că  unor  astfel  de  directori  li  s’ar  acordă 
o  latitudine  morală  şi  materială  potrivită  cu  greaua 
lor  sarcină  de  a  mânui  numeroasa  populaţiei  a 
unui  liceu:  pe  elevi,  pe  profesori  şi  pe  candidaţii 
la  profesorat,  —  căci  lor  le-ar  reveni  în  mod  mai 
firesc  şi  conducerea  seminariilor  pedagogice. 

In  sfârşit,  independent  de  situaţia  de  agregat 
sau  director,  un  profesor,  prin  simplă  sa  activi¬ 
tate  şcolară,  poate  fi  o  remarcabilă  valoarea  didac¬ 
tică.  Pentru  astfel  de  muncitorii  care  dau  învăţă¬ 
mântului  din  al  lor  mai  mult  decât  măsura  obişnuită, 


ar  fi  drept  să  se  admită  de  ex.  o  retragere  mai 
timpurie  la  pensie,  fără  limita  de  etate. 

In  sfârşit,  directorii  de  învăţământ,  precum  şi 
inspectorii  generali,  trebuiesc  numai  decât  supuşi 

unei  reale  selecţrani.  Recrutarea  inspectorilor  în 
deosebi,  trebue  să  fie  riguros  limitată  la  cei  ce  sunt 
personalităţi  culturale,  recunoscute;  iar  această  recu¬ 
noaştere  s’ar  face  poate  mai  bine  de  Universitate 
împreună  cu  câţiva  membrii  delegaţi  din  partea  Aca¬ 
demiei,  autoritatea  noastră  cea  mai  înaltă  în  materie 
de  cultură.  Trecând  prin  faţa  unei  oglinzi  aşa  de 
luminoase,  figurile  şterse  sau  deocliiate,  ar  fi  mare 
probabilitate  să  rămână  ceia  ce  sunt  :  figuri  şterse, 
dar  în  nici  un  caz  n’ar  putea  ajunge  în  frun¬ 
tea  învăţământului.  Obscurii  şi  personalităţile  du¬ 
bioase  ar  rămânea  la  locul  lor :  în  obscuritate  sau 
în  clar-obscurul  compromisurilor  de  conştiinţă. 

Dar  toate  aceste  schimbări  nu-s  cu  putinţă,  dacă 
nu  vom  ajunge  la  o  totală  deslipire  de  cluburile 
politice.  Aceasta  mi  se  pare  problema  cea  mai  de¬ 
licată  a  învăţământului  în  momentul  de  faţă.  Ea  a 
preocupat  pe. mulţi  oameni  iubitori  de  şcoală.  In 
1871,  d.  Maiorescu  semnala  răul  cu  aceste  vorbe  : 
«Fiindcă  pe  această  cale  toate  şcolile  noastre  devin 
nişte  cuiburi  de  intrigi  politice  spre  minarea  instruc¬ 
ţiune!  publice»,  «intenţiunea  mea  este  ca  să  se 
lovească  toţi  aceia  care  s’au  obişnuit  să  facă  o 
scenă  politică  din  instrucţiunea  poporului».  După 
16  ani,  în  Iunie  1887,  d.  D.  Sturza,  ca  ministru 
al  instrucţiei,  dă  în  judecata  juriului  universitar 
pe  doi  profesori,  cari  luaseră  parte  la  manifes¬ 
tări  politicq  triviale  contra  regelui.  Dar  fără  re¬ 
zultat.  Aşa,  că  după  alţi  16  ani,  în  1903,  d.  Ha- 
ret,  în  raportul  adresat  către  suveran,  poate  des- 

vrie  calitatea  educativa  a  corpului  profesoral  ast¬ 
fel  :  «Politica  a  intrat  în  şcoală  fără  a  lăsă  la  uşă 
nimic  din  bagajul  ei,  şi  a  introdus  împreună  cu 
eu  dânsa  zizania,  violenţa,  dezordinea  şi  nedisci- 
plina.  Dreptul  profesorilor  de  a  face  '  politică  s’a 
interpretat  pentru  ei  ca  un  drept  de  a  fi  necu- 
viincioşi,  nu  numai  cu  autorităţile  şcolare,  dar  cu 
orice  autoritate  a  ţării,  fără  a  excepta  nici  chiar 
pe  cea  mai  înaltă  dintre  toate.  Prin  presă,  în  în¬ 
truniri  publice,  pretutindeni  unde  se  face  o  ma- 
nifestaţiune  politică  —  ori  de  ce  natură  ar  fi  —  se 
văd  profesori  luând  parte,  fără  a  se  vedea  vreo 
deosebire  între  modul  de  a  fi  al  lor  şi  al  oricărui 
altul  care  nu  e  reţinut  de  nici  un  fel  de  consi- 
deraţiune — (pag.  40).  «La  noi  s’a  văzut  acum 
câţiva  ani  un  profesor  părăsind  clasa  împreună 
cu  şcolarii  lui,  copii  de  16  ani,  clucându-i  la  o 
întrunire  publică...  (pag.  342). 

A  trecut  deci  de  două  ori  16  ani,  şi  răul  durează 
încă.  Codul  de  represiune,  pe  care  îl  propune  cl-1 
Haret,  ar  trebui  mai  întâi  experimentat  pentru  a  se 
şti  cât  poate  fi  de  eficace  sau  nu.  Până  la  cod,, 
care  s’ar  adresă  însă  numai  elementelor  slabe  ale 
corpului  didactic,  o  reacţiune  mai  sigură,  cred  că 
poate  începe  prin  emulaţia  elementelor  de  valoare. 
Deschizând  cariere  şcolare  pentru  triumful  celor 
vrednici,  se  va  vedea  dela  sine  că  spre  carierele, 
pur  politice  nu  se  abat  decât  fructele  seci  ale  învă¬ 
ţământului.  —  Bunele  tradiţii  stabilite  în  magistra¬ 
tură  şi  armată  ne  pot  servi  ca  o  pildă  şi  un  îndemn. 

Un  ofiţer,  care  s’ar  înscrie  în  registrele  uimi 
club  sau  ar  conduce  spre  urnă  o  ceată  do  alegă¬ 
tori,  ar  fi  imediat  scos  din  rândurile  armatei.  Un 
judecător  sau  orice  alt  magistrat,  deasemenea.  Tot 
astfel,  un  director  de  liceu,  un  revizor,  etc.,  în¬ 
scris  într’un  club  politic,  ar  fi  prin  chiar  actul 
acesta  căzut  din  demnitatea  şi  drepturile  sale. 
Şi  n’aveţi  teamă :  abţinerea  clela  luptele  poli¬ 
tice  a  câtorva  sute  de  membrii  ai  învăţământului, 
n’ar  fi  nici  o  piedică  pentru  progresele  vieţei 
noastre  publice,  după  cum  nu  e  o  piedică  (din 
contra  e  un  câştig)  abţinerea  sutelor  de  magis¬ 
traţi  şi  a  miilor  de  ofiţeri  de  toate  gradele, — oa¬ 
meni  culţi  şi  aceia,  şi  tot  aşa  de  buni  patrioţi, 
ca  şi  profesorii. 

Aceasta  e  calea  viitorului,  dacă  voim  să  ne  ri¬ 


dicăm  la  nivelul  profesorilor  din  Apus,  nu  numai 
în  ce  priveşte  tehnica,  ci  şi  în  ceace  priveşte  va¬ 
loarea  noastră  ca  factori  sociali. 

Leacul  stă  aproape  întreg  în  mâinele  noastre. 

Când  vom  da  politicei  numai  preţul  care  i  se¬ 
cii  vine,  va  încetă  şi  ea  de  a  ne  acordă  dispreţul, 
pe  care-1  tolerăm  azi  cu  atâta  resignare.  Vor  fi 
tare  miraţi  urmaşi  noştri  când  vor  află  că  spi¬ 
ritul  de  demnitate  profesională  al  profesorilor 
a  fost  acum  atât  obtus,  în  cât  de  pe  urma  influ¬ 
enţei  electorale,  directoratul  sau  inspectoratele  şi 
revizoratele  puteau  fi  încredinţate  oricui  dintre 
ceice  se  aflau  în  graţia  cluburilor  politice. 

Când  însă  aceste  reforme  se  vor  realiză  ;  când  cor- 

pul  didactic  şi  erarchia  sa  administrativa  se  va  re¬ 
cruta  dela  sine  şi  prin  sine,  stabilitatea  va  urmă 
în  mod  firesc,  iar  progresul  ar  fi  atunci  definitiv 
asigurat. 

Miniştrii  ar  veni  şi  ar  trece.  Universitatea,  in¬ 
spectorii,  directorii  de  învăţământ,  directorii  li¬ 
ceelor  şi  gimnaziilor,  revizorii,  directorii  şi  di¬ 
riguiţii  de  şcoli  primare  ar  rămânea  pe  loc,  iar 
învăţământul  s’ar  desvoltâ  în  chip  organic.  Ou 
sau  fără  voe,  miniştrii  n’ar  putea  face  decât  binele. 
Când  ministrul  s’ar  întâmplă  să  fie  un  om  superior, 
membrii  învăţământului  vor  vedea  în  el  pe  şeful 
lor  firesc,  şi-l  vor  urma. în  mod  instinctiv,  —  după 
cum  instinctiv  se  face  subdordinarea  faţă  de  tot 
ce  este  o  reală  superioritate  în  natură.  Din  con¬ 
tra,  când  va  fi  un  om  de  o  măsură  obişnuită,  un 
biurocrat  onorabil ;  sau  când,  spre  nefericirea  noas¬ 
tră,  s’ar  întâmplă  să  fie  produsul  unui  mediu  străin 
de  interesele  şcoalei,  atunci  ierarhia  organică  a 
învăţământului  ar  neutraliza  orice  influenţă  pri¬ 
mejdioasă,  iar  învăţământul  şi-ar  continuă  des- 
voltarea  sa  la  adăpost  de  orice  accidente. 

îjî 

Acestea  mi  se  par  în  ordinea  morală  nevoile- 
cele  cele  mai  grabnice  ale  şcoalei  româneşti.  Re¬ 
forme  am  avut  destule  :  acum  ne  trebuesc  şi  re¬ 
formatori,  iar  pe  aceştia,  pentru  nici  o  treaptă  a  în 
văţământului,  nu-i  poate  consacră  autoritatea  unu 
culegător  de  voturi,  ci  numai  autoritatea  cor- 

pului  didactic,  după  norme  bine  stabilite. '  Cre¬ 
dit  didactic,  nu  credit  politic ;  —aceasta  trebue  să 
fie  indicaţia  pentru  viitor,  şi  aceasta  e  singura 
cale,  pentru  ca  viaţa  profesorimei  să  înceteze  de 
a  mai  fi  atinsă  de  vulgarităţile  obişnuite  ale 
politicei. 

* 

Vor  crede  unii  că  vorbind  astfel,  ne  arătăm 
prea  părtinitori  pentru  profesiunea  noastră.  Aces¬ 
tora  le  răspundem  astfel :  Toate  sunt  însemnate 
în  viaţa  unui  popor ;  mai  însemnat  însă  decât 
toate  e  cugetul  şi  felul  său  de  a  simţi,  căci 
de  acestea  .atârnă  fapta.  De  cugetul  însă  şi  de  sim¬ 
ţirea  poporului  românesc,  noi  — ~  buni  sau  răi,  cum 
vom  fi  —  noi,  profesorii  ne  îngrijim.  Păşind  în  fie¬ 
care  dimineaţă  pragul  claselor  de  studiu,  noi  avem 
privilegiul  rar  de  a  păşi  din  prezent  în  viitor. 
Căci  nu  se  ştie,  dacă  nu  cumva,  tocmai  cel  ce 
ascultă  azi  sau  mâine  lecţiile  noastre,  nu  va  fi  peste 
un  an  său  doi,  sau  zece  conducătorul  care  să  hotă¬ 
rască  odată  pentru  totdeauna  perspectiva  istorică 
a  întregului  neam  românesc. 

Prezentul  vorbeşte  aşa  dar  cu  viitorul  prin 

noi;  şi  prin  urmare,  când  cerem  autonomie 

nu  cerem  nimic  pentru  persoana  noastră  şi  nimic 

pentru  prezent.  Cerem  atât :  să  fim  lăsaţi  a  lucra 

liberi  într’o  singură  direcţiune,  a  viitorului  acestui 

stat  cu  probleme  atât  de  grave  nu  numai  în  afară, 

-dar  si  înăuntru. 

>  \ 

In  timpurile  din  urmă,  învăţământul  a  suferit 
schimbări  întinse  de  sus  şi  până  jos.  Odinioară 
era  destul  să  ştie  cineva  a  scrie  şi  a  ceti  şi,  dacă 
mai  ajutau  puţin  şi  împrejurările,  se  pomenea  în- 
tr'o  bună  dimineaţă  profesor ,  cu  varga  în  mână  pe 
catedră.  Decretul  « Noi  Ministrul  etc.»  era  de 
ajuns.  Cine  făcuse  o  clasă  ori  două  la  seminar  sau 
la  gimnaziu,  acela  era  pregătit ;  iar  biata  şcoală 
normală  după  vremuri,  cu  cele  3  clase  ale  sale,, 
abia  mai  putea  dovedi  să  împlinească  mulţimea’ 
locurilor  vacante. 

Acuma  timpurile  acelea  ni  se  par  vechi,  ca  şi 
cum  ar  fi  fost  de  când  lumea.  Examene  grele  opresc 
pe  candidat  la  fiecare  pas :  examen  la  intrare, 
examen  de  fiecare  an,  iar  la  urmă  examenul  de 
capacitate ,  cel  dătător  de  fiori.  Am  fost  martor 
la  aceste  examene  şi  ştiu  că  e  o  adevărată 
bucurie  să  asculţi  răspunsurile .  absolvenţilor  sau 
să  urmăreşti  lecţiile  lor  practice.  Vremurile  vechi 
cu  « luaţi  ele  ici  şi  până  ici»,  cu  «atâtea  vergi 

^âte  greşeli »,  ca  «posS  până  de  seară »  (con¬ 
siderate  ca  singurele  mijloace  de  îndreptare  şi 
guvernare  a  elevului)  au  trecut  pentru  vecinicie, 
iar  micile  generaţii  de  azi  trăesc  — ori  ce  s’ar 
zice  —  zile  mai  bune  decât  cele  pe  care  le-am 
apucat  noi,  cei  care  am  trecut  de  jumătatea  dru¬ 
mului  vieţei. 

Hotărât,  institutorii  şi  învăţătorii  de  azi  stau  cu 
mult  mai  presus  decât  premergătorii  lor  de  acum 
vre-o  30  de  ani.  Aşa  era  şi  firesc  :  unii  a  deschis 
•calea,  ceilalţi  au  găsit  drumul  din  ce  în  ce  mai 
neted. 


Stăm  mai  bine  şi  cu  privire  la  gospodăria 
şcoalei.  Odinioară,  pe  la  Sf.  Dumitru  ori  pe  la 
Sf .  Gheorghe,  vedeai  băncile  călătorind  pe  stradele 
oraşelor,  căutându-şi  un  nou  adăpost  ;  iar  la  sate, 
ţi  se  rupea  inima,  când  vedeai  într’o  căsuţă  cum 
da  Dumnezeu  câte  30 — 40  de  copii  cu  hăinuţele 
lor  pline  de  ploae,  cu  picioarele  înnegrite  de  no- 
roiu,  îngrămădiţi  în  bănci  ca  nişte  bolnavi  care 
aşteptau  nu  sosirea  învăţătorului,  ci  a  vre-unui 
doctor...  Te-apucă  şi  acum  groaza,  când  te  gân¬ 
deşti  că  aceiaşi  copilaşi,  seara  sau  dimineaţa,  câte 
unul  sau  câte  doi,  măturau  cu  rândul  gunoaele, 
învârtindu-se  printre  bănci  într’un  adevărat  nor 
de  praf.  Dumnezeu  ştie  câte  vieţi  n’au  fost  pri¬ 
mejduite  şi  câte  nu  se  vor  fi  stins  de  pe  urma 
.acelor  sălbatice  obiceiuri!  —  Azi,  slaA'ă  Domnului, 

oraşele  au  mai  peste  tot  clădiri  destul  de  încă¬ 
pătoare,  iar  în  anii  din  urmă  s’au  înmulţit  loca¬ 
lurile  chiar  şi  pe  la  sate.  Şi  să  sperăm  că  elevii 
vor  fi  având  altă  grijă  decât  a  măturatului. 

Aceiaşi  schimbare  în  spre  bine  se  vede  şi  în 
materialul  didactic.  De  la  faimosul  Abecedar  si 
până  la  cărticelele  care  amăgesc  azi  pe  copil  în¬ 
cetul  cu  încetul  la  scris  şi  la  cetit;  dela  catechismul 
ce  da  dureri  de  cap,  dela  geografiile  care  chi¬ 
nuiau  memoria,  dela  gramateci  şi  arit meteci  foarte 
abstracte,  am  ajuns  azi  la  manuale  mult  mai  po¬ 
trivite  cu  puterile  copiilor.  —  Şi-au  dat  seama  şi 
alcătuitorii  programelor,  şi  scriitorii  de  cărţi  di¬ 
dactice,  că  o  carte  e  făcută  pentru  copii ,  nu  pentru 
mintea  coaptă  a  oamenilor  maturi.  Credem  deci 
cu  dinadinsul  că  ne  aflăm  azi,  şi  în  această  pri¬ 
vinţă,  pe  un  drum  mai  puţin  spinos  decât  cel  de 
acum  20 — 30  de  ani. 


Totuşi  ar  fi  o  mare  greşeală,  dacă  ne-am  încrede 
prea  mult  în  isbânda  prezentului  şi  am  lăsa  cumva 
să  ne  fure  somnul.  Mai  ales  să  nu  ne  lăsăm  a  fi 
înşelaţi  de  încrederea  prea  mare  în  cărţi  şi  în  me¬ 
şteşugul  de  a  face  lecţia, 

O  carte,  oricât  de  bună,  e  puţin  lucru.  Cel  ce 
dă  suflet  cărţei  e  mai  întâi  şi  mai  întâi  dascălul. 

( Vbservaţi  un  lucru.  Fiecare  dintre  noi  a  uitat 
cele  mai  multe  din  cărţile,  pe  care  le-a  avut  în 
mână  ca  copil;  pe  profesor  însă,  bun  sau  rău,  nu  1  am 

uitat,  nici  până  azi.  Numele  autorilor  de  cărţi  s’au 
perdut ;  fila,  întâi  cu  titlul,  de  pe  la  sfârşitul  lui 
Septemvrie,  începea  a  se  răsleţi  prin  gliiosdan. 
Amintirea  « Bovinului »  e  însă  vie  şi  până  azi.  Cum 
intra  în  clasă,  cum  vorbea,  cum  lăudă,  cum  pe¬ 
depsea...  »cum  ne  spunea  odată  despre  răpirea  Ba¬ 
sarabiei,  având  aproape  lăcrămile  în  ochi,  de  ne 
uitam  toţi  copii  la  el  cu  tot  sufletul ;  sau  cum  po¬ 
vestea  uciderea  lui  Mihai  şi  aruncarea  trupului  său 
pe  câmp...»,  acestea  şi  altele  de  felul  acestora,  pe 
care  eu  le-am  auzit  dela  un  vrednic  învăţător  pierit 
în  floarea  vrâstei,  fiecare  le-a  auzit  dela  cineva,  şi 
le-a  preţuit  după  felul  cum  le-a  auzit  ;  căci  nu  car¬ 
tea  din  ghiozdan,  ci  «Domnul» ,  el  era  acela  care 
prin  vorba  sa  a  dat  viaţă  tuturor  faptelor  ce  au 
prins  rădăcini  în  amintirea  noastră. 

Aşa  cu  istoria,  aşa  cu  geografia,  cu  limba  ro¬ 
mânească,  cu  observarea  naturei.  Căci,  pentru, 
copil,  întâi  şi  întâi  de  toate,  « Domnul »  e  creato¬ 
rul  lumei  pe  care  copilul  o  simte  şi  o  înţelege  ;  şi 
după  felul  de  simţire  şi  înţelegere  al  «Domnului», 
îşi  îndreptează  micile  făpturi  cei  dintâi  paşi  ai  vieţei 
lor.  De  aceia,  cărţile  —  şi  cele  mai  bune  şi  cele  mai 
rele  —  pier  deopotrivă  din  amintire  ;  pe  când  cartea 
cea  cetită  în  ochii  profesorului,  pe  aceia  copilul, 
n’o  uită  şi  n’o  poate  uita  niciodată. 

Cu  toate  clădirile  mai  bune  decât  în  trecut ;  cu 
toate  cărţile  mai  bine  alcătuite  decât  în  vremurile 
mai  vechi ;  cu  tot  examenul  de  capacitate,  ar  fi 
deci  o  mare  primejdie,  dacă  ne-am  lăsă  să  ne  ispi- 

tească  gândul  că  progresul  e  de  acum  asigurat. 

Poate  fi  clasa  un  bordeiu  sau  un  palat ;  poate 
fi  certificatul  de  capacitate  eminent  sau  mediocru 
ca  note,  toată  garanţia  stă  în  sufletul  profesorului 
şi  numai  în  el.  Firea  sufletească  a  celui  ce  stă  pe 
catedră,  aceia  face  dintr’un  normalist  mai  slab  cla¬ 
sificat,  un  idol  al  copiilor,  o  podoabă  de  om ,  după 
cum  zice  poporul  nostru  ;  iar  din  altul  o  poamă 
rea  care,  neavând  în  sine  chemareâ  lăuntrică,  nu 
poate  da  nimic  de  seamă  copiilor,  —  cu  tot  tipicul 
frumos  al  lecţiilor  sale  şi  cu  tot  examenul  strălucit 
pe  care  l’a  trecut  la  absolvirea  şcoalei. 

Şi  mai  ales  la  noi  e  nevoe  ca  profesorul  să-şi 
pună  încrederea  mai  întâi  de  toate  în  sine  însuşi, 
însemnat  e  rolul  celui  ce  creşte  copii  în  ori  şi  ce 
ţară,  dar  neasemănat  de  însemnat  e  în  ţara  noastră. 
Alte  popoare  au  văzut  sau  îşi  văd  acuma  visul 
cu  ochii ;  la  noi,  partea  cea  mai  mare  stă  în  viitor . 
Dacă  vom  izbândi,  noi  vom  fi  de  bună  seamă  în 
mijlocul  Europei  statul  cel  mai  puternic  alături 
de  Germania  şi  Italia.  De  nu  vom  izbuti,  de  geaba 
ne-am  muncit  şi  am  mai  suferit  până  acum  atâtea 
si  atâtea  sute  de  ani. 

Viitorul  insă  va  fi  bun  sau  rău,  după  cum  îl 
va  pregăti  şcoala,  şi  în  deosebi  şcoala  primară. 
Despre  Germani  s’a  zis  că  învăţătorul  lor  a  învins 
pe  cel  francez  în  1870.  Despre  învăţătorul  nostru 
nu  s’a  putut  zice  în  1877  nimic,  de  oarece  luptă¬ 
torii  de  pe  câmpiile  Bulgariei  văzuseră  din  şcoală 
numai  păreţii  de  dinafară  şi  nu  ştiau  sa  citească 

nici  măcar  chitanţa  galbenă,  pe  care  le-o  lipea 
vătăşelul  pe  nşă  pentru  plata  dărilor.  La  a  doua 
încercare  grea  a  puterilor  naţiunei  nostre  va  fi 
rândul  dăscălime!,  să  arate  ce  a  făcut  dela  1877 
până  azi. 

De  aceia,  să  nu  ne  ispitească  gândul  că  loca¬ 
lurile,  cărţile,  programele  şi  metoadele  mai  bune 
de  azi  sunt  destulă  garanţie  pentru  viitor.  Relele 
de  care  suferim  noi,  e  drept,  sunt  dintre  acelea 
care  se  pot  vindeca,  dar  trebue  să  ştim  că  noi 
înşine  suntem  «doctorul  aşteptat».  Şi  să  fie  bine 
ştiut,  că  temeiul  ridicărei  sau  coborârei  noastre 
în'  sufletul  dascălului  stă, — mai  întâi  de  toate. 

însufleţirea  numai  din  şcoală  şi  numai  prin  el 
poate  veni.  De  el  atârnă  deci  să  ne  ridicăm  la 
treapta  ce  ni  se  cuvine  între  vecinii  noştri  sau 
să  pirotim  veşnic  între  graniţele  nemernice  de  azi. 

Interesul  pentru  chestiunile  şcolare  e  din  ce  în 
ce  mai  viu.  0  dovadă,  între  altele,  e  între¬ 
barea  ce  se  adresează  mereu  corpului  didac¬ 
tic  cu  privire  la  mersul  învăţământului. 

Până  acum  întrebările  erau  de  obiceiu  cam  a- 
cestea :  Cine  a  făcut  cutare  reformă  ?  Cine  a  or¬ 
ganizat  sau  dezorganizat  cutare  categorie  de  şcoli  ? 
Cine  are  mai  mult  drept  la  slavă,  şi  cui  se  cu¬ 
vine  mai  multe  ocări  ?...  Dacă  mai  adăogăm  şi  în¬ 
verşunarea  unor  oameni  de  rând,  care  caută  în 
şcoală  satisfacerea  unor  interese  materiale,  e  lesne 
de  priceput  pentru  ce  o  sumă  de  aprecieri  amare 
se  amestecau  până  şi  în  chestii  de  curată  peda¬ 
gogie. 

Ancheta  acum  în  curgere  l)  pleacă  din  alt  punct 
de  vedere  :  Nu  e  vorba  să  cercetăm  cine  a  făcut  mai 
mult  sau  mai  puţin ;  adevărul  e  că,  faţă  de  ne¬ 
voile  ţării  noastre,  toţi  la  un  loc  n’am  făcut  de- 

l)  Ancheta  revistei  «Convorbiri  Literare». 

cât  prea  puţin,  şi  va  trebui  să  muncim  încâ  zeci 
de  ani,  spre  a  putea  împlini  lipsurile.  De  aceia,, 
lăsând  persoanele  -şi  partidele  la  o  parte,  singura 
întrebare  cuminte  e  aceasta  :  cum  putem  întări 
învăţământul  nostru  în  raport  cu  nevoile  de  azi 
ale  Statului  român? 

In  această  ordine  de  idei,  pentru  noi,  —  oricare 
ar  fi  surprinderea  unora  şi  altora  —  cele  mai  în¬ 
semnate  şcoli  ni  se  par  a  fi  cele  ce  pregătesc 
apărarea  ţării.  B  aproape  sigur  că  cei  din  gene¬ 
raţia  de  azi  nu  vor  închide  ochii,  fără  să  treacă  prin 
mari  încercări.  Şi  vor  simţi  atunci  o  grea  părere 
de  rău  pentru  timpul  perdut  în  amânări.  Când  s’am 
împlinit  40  de  ani  dela  învingereaFranţei,  J.  Claretie 
străbătând  câmpul  răsboiului  din  1870,  a  scris  o 
operă  de  comemorare,  unde  mărturiseşte  că  atâta 
cutremur  era  atunci  în  sufletul  tineretului  francez,, 
încât  hotărâseră  să  jertfească  tot  ce  se  poate  jertfi,, 
ca  până  în  5  ani  graniţa  să  fie  îndreptată,  şi  cinstea 
patriei  răzbunată.  Ce  n’ar  fi  dat  ei  să  poată  în¬ 
toarce  roata  timpul  numai  cu  un  an  îndărăt,  sau 
măcar  cu  câteva  luni  ori  săptămâni !  Zarurile  fu¬ 
seseră  însă  aruncate,  şi  aşa  au  rămas  nu  cinci,  ci 
patruzeci  şi  atâţia  de  ani. 

Aceasta  trebuie  să  dea  ori  şi  cui  de  gândit.  Dacă 
mâine  dimineaţă,  armata  românească  n’ar  cores¬ 
punde  menirei  sale,  degeaba  ar  fi  toata  dezvoltarea 
de  până  acum  a  statului ;  degeaba  am  trăit,  am 
suferit  şi  ne-am  jertfit.  Chiar  cea  mai  amară  pă¬ 
rere  de  rău  nu  ne-ar  mai  folosi  la  nimic.  De  aceia,. 

«cei  ce  şi-au  legat  numele,  măcar  In  treacăt,  de 
pregătirea  oştirei,  trebuie  să  aibă  conştiinţa  clară 
că  ar  fi  expuşi  unui  obştesc  blestem,’ dacă  nu  vor 
fi  îngrijit  să  adune  în  şcoalele  militare  elita  inte¬ 
ligenţei  şi  caracterului  —  tot  ce  e  mai  distins  în 
neamul  nostru  ca  pricepere,  ca  sentiment  de  onoare 
şi  de  bărbăţie. 

Îndată  apoi  după  şcolile  ce  se  ocupă  de  pregă¬ 
tirea  militară  a  ţării,  vin  la  rând  ca  însemnătate 
şcolile  care  pregătesc  pe  ţăran  pentru  viaţa  de 
toate  zilele.  Lucru  firesc  într’un  Stat  cu  80  °/0 
rurali. 

Şcoala  rurală  trebue  deci  neapărat  completată. 
Oricare  vor  fi  fost  bunele  intenţiuni  şi  silinţele 
celor  ce  au  îngrijit  de  învăţământul  sătesc,  e  si¬ 
gur,  după  cum  se  vede  şi  din  răspunsurile  învă¬ 
ţătorilor,  că  lupta  s’a  dat  până  acum  mai  mult 
î m prej  urul  alf ab etis m ului . 

Ca  şi  cum  cine  ştie  ce  mare  ispravă  ar  fi  scrisul 
şi  cititul ! 

«Alfa-beţia»  aceasta  trebue  să  înceteze.  Cine  bate 
mereu  în  struna  cetirei  şi  scrierii  e  apioape  tot 
aşa  de  naiv,  ca  şi  ţăranul  care  înghite  hârtia  pe 
care  doctorul  îi  scrie  o  reţetă,  socotind  că  scrisul 
poate  ţinea  locul  doctoriei  reale. 

Cu  desăvârşire  altul  trebue  să  fie  idealul:  pe 
lângă  generalităţile  şcoalei  de  azi,  trebue  sa  mai 
dăm  fiilor  de  săteni,  măcar  timp  de  2  ani,  putinţa 
de  a  se  instrui  cu  privire  la  partea  practică  a  vieţii 
rurale.  Lună  cu  lună,  copiii  de  12 — 14  ani  să-şi 


dea  seama,  la  şcoală  după  anotimpuri,  de  ceea  ce- 
fac  părinţii  lor  şi  chiar  ei  în  aceiaşi  lună  acasă.. 
Şcoala  să  lumineze  astfel  pas  cu  pas  viaţa. 

Dela  început  însă  se  ridică  aci  o  mare  întrebare  : 
cine  va  realiză  această  grea  reformă  ? 

Fără  învăţător  şi  preot,  ea  nu  se  poate  închipui. 
De  aceea,  alături  de  şcolile  militare,  seminariile 
şi  şcolile  normale  trebue  să  atragă  atenţiunea 
noastră  în  cel  mai  mult  grad.  Din  ele  ies  direc¬ 
ţionalii  culturii  noastre. 

Oamenii  de  Stat,  care  cunosc  din  proprie  in¬ 
tuiţie  viaţa  satelor  româneşti,  au  ajuns  la  ideia 
unor  «dregători»  care  să  gospodărească  mai  cu 
minte  decât  până  acum  fiecare  colţ  de  ţară.  Fără 
îndoială  «omul  fericeşte  locul»  ;  un  om  ales  poate 
noroci  un  ţinut  întreg  prin  iniţiativa  şi  stăruinţa 
sa,  când  e  liber  de  piedicile  unui  oficialism  mă¬ 
runt.  Adevăraţii  «dregători»  ai  satelor  noastre  vor 
fi  însă  la  urma  urmei  tot  preoţii  şi  învăţătorii.  Cine 
a  văzut  satele  Domânilor  de  peste  Carpaţi  şi 
miile  de  ţărani  adunaţi  de  curând  la  Blaj,  venind 
fiecare  ceată  în  rânduială  militărească,  sub  pcvă- 
ţuirea  preotului  şi  a  învăţătorului,  nu  poate  avea 

nici  cea  mai  mică  îndoială  asupra  rolului  covâr- 

şitor  al  şcoalelor  normale  şi  al  seminariilor. 

De  aceea,  orice  om  chibzuit  trebue  să-şi  dea 
seamă  că  satele  noastre  nu  vor  putea  fi  schimbate 
efectiv,  decât  organizând  cât  mai  temeinic  semi¬ 
nariile  şi  şcolile  normale  —  şcoli  de  elită,  ca  şi  cele 
militare. 

In  amănunte  nu  putem  intră.  Socotim  însă  că 
acestor  şcoli,  care  trebue  să  răspundă  de  educaţia 
massei  poporului  nostru,  trebue  să  li  se  creieze  chiar 
.o  situaţie  privilegiată.  Corpul  lor  didactic  să  fie  com¬ 
pus  din  cele  mai  de  seamă  personalităţi  ale  învăţă¬ 
mântului,  având  şi  o  remunerare  a  parte. Fireşte  şi 
programele  lor  vor  trebui  considerabil  modificate. 

In  sfârşit,  şcolile  de  agricultură,  întrun  stat 
de  agricultori  ca  al  nostru,  trebue  să  capete  cu 
tutui  altă  înfăţişare.  Cele  de  azi  sunt  abia  o  mo¬ 
destă  încercare,  începând  cu  cele  mai  de  jos  şi 
sfârşind  cu  cea  dela  Herăstrău  care  ar  trebui  să 
devină  o  şcoală  în  adevăr  superioară,  unde  să  intre 
fiii  proprietarilor  celor  mai  de  samă. 

Numai  organizând  cum  se  cade  aceste  şcoli  de 
elită,  care  îngrijesc  de  soldat,  învăţător,  preot  şi 
plugar,  Statul  nostru  va  putea  privi  în  faţă  toate 
greutăţile  viitorului.  Şi  va  fi  un  real  progres  în 
cugetarea  noastră  despre  şcoli,  când  toţi,  fără  ose¬ 
biri  secundare  de  partid,  ne  vom  hotărî  să  pu¬ 
nem  aceste  instituţii  de  cultură  în  primul  plan  al 
grijei  noastre. 


Cu  o  frumoasă  unanimitate  am  sporit  anul  a- 
nul  acesta  bugetul  armatei.  Hoadele  ne  bucură  pe 
toţi.  Aceeaşi  impersonală  unanimitate  de  păreri 
sperăm  că  va  eşi  la  iveală  şi  când  va  veni  vorba 
de  «şcolile  de  elită»,  pe  care  se  razema  în  cea  mai 
mare  parte  viitorul  acestui  Stat. 

Cuvântul  hotărîtor  în  această  grea  problemă  se 
aşteaptă  însă  mai  ales  din  două  părţi : 

Dela  bărbaţii  de  Stat,  care  au  o  concepţie  po¬ 
litică  superioară  vieţii  de  partid  ;  şi  al  doilea,  dela 
Universitate  care,  după  expresia  Suveranului,  fiind 
«cheia  de  boltă  a  statului»,  trebue  să-şi  ia  asupră-ş-i 
sarcina  de  crea  buni  profesori  pentru  seminarii, 
şcoli  normale  şi  şcoli  militare,  —  cât  mai  buni,  ca 
să  asigure  un  progres  statornic,  chiar  şi  atunci 
când  vântul  capriţios  al  mişcărilor  politice  ar  aduce 
la  cârmă  oameni  cu  puţină  păsare  de  viitor. 

Politica  «istorică»  a  unei  ţări,  în  chip  logic,  nu 
poate  fi  decât  rodul  şcoalelor  sale  şi  a  Universi¬ 
tăţii,  care,  in  această  privire,  e  nu  vârful,  ci  te¬ 
melia  tuturor. 

Cuvântând  la  Iaşi  bătrâneşte  şi  înţelepţeşte,  cu 
pilde  dela  Neagoe  Basarab,  Suveranul  a  indicat 
responsabilităţi  care  vor  apăsă  multe  conştiinţe 
şi  —  să  sperăm  —  vor  aţâţa  multe  energii. 

E  acum  rândul  celor  ce  au  răspunderea  efec¬ 
tivă,  să  facă  tot  ce  pot  pentru  şcolile  de  care 
atârnă  cultura  poporului  şi  chiar  soarta  Statului 
nostru. 

In  1905,  la  1  Iunie,  a  fost  promulgată  o  lege 
cu  un  articol  unic,  dar  de  o  foarte  mare  în¬ 
semnătate.  Prin  el  se  da  profesorilor  secundari 
şi  universitari  dreptul  de  a  fi :  «directori  de  admi¬ 
nistraţii  speciale,  prefecţi,  directori  de  prefectură, 
primari  şi  ajutoare  de  primari ».  Li  se  deschidea 
astfel  calea  să  se  ocupe  de  şosele,  de  poliţia  ur¬ 
bană  şi  rurală,  de  higiena  stradelor  de  urmărirea  sau 
-arestarea  delicvenţilor...  şi  de  multe  alte  sarcini 
■care  cad  în  răspunderea  unor  astfel  de  funcţiuni. 

De  altă  parte,  învăţătorii  şi  institutorii  au  cerut 
în  cele  din  urmă  congrese,  şi  cer  cu  insistenţă 
în  fiecare  ocazie,  să  ia  parte  «de  drept»  în  con¬ 
siliile  comunale,  să  intre  în  consiliile  judeţene  şi 
să  poată  fi  aleşi  deputaţi  sau  senatori. 

Ca  semne  ale  culturii  noastre,  astfel  de  fapte 
■sunt  pline  de  înţeles.  Pe  când  în  ţările  cu  o  des- 
voltare  temeinică,  profesorul  stărue  toată  viaţa  sa 
.împrejurul  şcoalei,  în  tânărul  regat  dela  gurile 

Dunărei,  învăţământul  se  pare  că  a  ajuns  o  culme,, 
peste  care  orice  silinţă  mai  departe  ar  fi  de  pri¬ 
sos.  Profesorii  «au  isprăvit»  cu  ale  lor  si  se  pre¬ 
gătesc  acuma  să  isprăvească  şi  trebile  altora... 

Mare  eveniment  în  evoluţia  didacticei  moderne. 

* 

Pentru  a-1  sărbători,  s’ar  fi  cuvenit  pe  lângă  legea 
cu  articolul  ei  unic,  poate  şi  un  carmen  saeculare, — 
un  imn  de  laudă  şi  de  mulţămire  publică.  Aruncaţi 
flori  asupra  membrilor  corpului  didactic  din  re¬ 
gatul  românesc.  Date  lilia  . .  .  manibus  p tenis . . .. 
împărţiţi  cu  amândouă  mâinile  cununi  de  stejar 
si  de  dafin. 

Sărmane  Pestalozzi,  şi  .voi  toţi  care  aţi  crezut 
că  arta  educaţiei  e  nesfârşită !  Că  pentru  fiecare- 
rând  de  copii,  care  încep  a,  b,  c. .  .  începe  de  iz- 
noavă  toată  greutatea  meşteşugului  de  a  deştepta 
din  adâncul  sufletului  lor  tot  ce  jmate  fi  ascuns  în 
taina  unui  creer  de  copil.  Sărmani  naivi !  Peda¬ 
gogia  şi  pedagogii  Români  au  isprăvit.  De  aci 
înainte,  hârtia  albă  se  va  acoperi  dela  sine  cu  un 
scris  frumos ;  buzele  vor  ceti  cu  înlesnire ;  cree- 
rul  va  cugeta  fără  greş...  De  acuma,  toţi  pădureţii 
vor  lepădă  ghimpii  şi  vor  purtă  mere  domneşti,, 
şi  poate  şi  plopii  şi  răchita  vor  purtă...  alte* roade,, 
spre  a  se  desminţi  astfel  ironia  unui  vechiu  pro¬ 
verb  românesc. 

întorc  pagina  : 

Anul  şcolar  1906 — 1907.  Turburarea  elevilor 

din  Craiova.  Excese  de  stradă,  jandarmeria  con- 

centrată.  Turburare  la  Bârlad.  început  de  de¬ 
vastare.  Armata  scoasă  contra  elevilor. 

1907  Martie.  —  Elevii  unui  seminar  teologic, 
cu  capul  plecat  pe  caete,  scriu  cu  toţii  într’un 
gând  :  «Statul  n’a  făcut  nimic  pentru  ţăran,  din 
contra,  pe  cât  a  putut  l’a  oprimat.  Cârmuitorii 
statului  sunt  şi  ei  parte  streini ,  parte  în  solda 
streinilor,  astfel  în  cât  slujesc  numai  interesele 
acestora.  Suveranul  este  şi  el  vinovat  de  starea 
lucrurilor,  căci  nu  face  ceeace  poate». 

1907  Martie. — Ziarele  vorbesc  de  studenţi  cum¬ 
păraţi  de  partidele  politice,  de  cumpărare  de 
voturi  şi  vehemente  lupte  de  alegeri  cu  ocazia 
schimbărei  unui  comitet  de,  societate  studen¬ 
ţească  în  Iaşi. — In  Septemvre  1908,  prezidentul 
unei  alte  societăţi  (din  Bucureşti),  în  numele  a 
1.200  membri,  anunţase  prin  ziare  sub  proprie 
semnătură  :  «suntem  mândri  să  ne  declarăm  bă¬ 
tăuşi  pentru  respectul  legei,  al  bunei  ordine  şi  al 
adevăratului  simţ  naţional». 

1907  Martie. — Profesor  de  universitate — prefect. 
Docent  universitar —  subprefect.  Studenţi  ameste¬ 
caţi  în  turhurările  agrare.  Cuvântul  «ştudent»  pă¬ 
trunde  la  sate  cu  inţelesul  veehiului :  volintir  sau 
zavragiu... 

1907  Mai.  —  Duel  politic  între  profesori  unii 
versitari  din  motive  electorale. 


Ce  înseamnă  aceasta  ? 

Cine  mai  rămâne  în  şcoală,  dacă  elevii  es  pe 

strada,  studenţii  la  turburări,  iar  profesorii  por¬ 
nesc  la  primărie,  prefectură  şi  alte  administraţii 
speciale?  Ce  poate  să  aştepte  învăţământul  nostru 
dela  o  astfel  de  promiscuitate  ? 

Fără  îndoială,  aceste  manifestări  dovedesc  mai 
întâi  de  toate  o  reală  stare  de  înapoi  are  a  cul¬ 
turi  noastre,  După  cum  industria  civilizată,  în 
care  unul  face  spre  pildă  toată  viaţa  sa  nu¬ 
mai  ace,  se  deosebeşte  de  a  primitivilor,  la  care 
acelaş  meşter  e  şi  ferar,  şi  lemnar,  şi  plugar,  şi 
croitor...  şi  pe  toate  le  face  ca  vai  de  lume;  dea- 
semenea,  caracterul  unei  vieţi  publice  inferioare 
e  tocmai  amestecul  volnic  al  atribuţiunilor,  adică 
lipsa  de  specializare  a  organelor  sociale.  In  deosebi 
este  isbitoare  la  noi,  amestecarea  tuturor  în  politică, 
ceeace  a  adus  după  sine  amestecul  politicei  aproape 
în  toate  manifestările  vieţei  noastre  ca  stat  şi  popor. 

Nu  e  o  învinuire  aceasta,  ci  o  simplă  consta¬ 
tare.  Era  firesc  să  ajungem  aci.  In  jumătatea  de 
veac  din  urmă,  cultura  noastră  a  avut  în  primul 
rând  un  caracter  politic.  Introducerea  constituţiei 
n’a  fost  o  nevoe  simţită  de  massa  poporului  —  care 
n’o  înţelege  nici  până  azi  —  ci  un  fapt  politic ; 
împroprietărirea  ţăranilor  n’a  fost  operă  economică, 
ci  mai  întâiu  de  toate  un  act  politic;  seculari¬ 
zarea  bunurilor  mănăstireşti  şi  organizarea  bise¬ 
ricii  autocefale  n’a  fost  urmarea  unei  lungi  des- 
voltări  a  vieţii  noastre  religioase,  ci  un  accident 
politic  ;  încheierea  întâiului  tratat  de  comerţ  n’a 
fost  dictată  de  adevăratele  nevoi  ale  negoţului 


ÎNDĂRĂT  —  SPRE  ŞCOALĂ 


m 

nostru,  ci  a  fost  mai  ales  o  manifestare  politică; 
răsboiul  chiar,  s’a  sfârşit  şi  el  ca  un  act  politic — 
pierderea  Basarabiei  (în  legătură  cu  o  atitudine  de 
partid)  şi  croirea  unei  graniţe  defavorabile,  ca  ur¬ 
mare  a  aceleiiaşi  atitudini...  Generaţia  din  urmă  a 
fost  aşa  dar  o  generaţie  mai  ales  politică.  După 
cum  pe  unele  ţărmuri  vezi  mai  toţi  copacii  plecaţi 
în  aceiaşi  parte,  de  vântul  ce  bate  necurmat 
dinspre  ocean,  de  asemenea  şi  bărbaţii  genera¬ 
ţiei  ce  stă  să  dispară  s’au  aplecat  mai  toţi  în 
spre  latura  politică  a  vieţii,  —  chiar  şi  cei  străini 
de  politica  propiu  zisă  :  literaţii,  oamenii  de  şti¬ 
inţă,  etc.  —  Firesc  eră  ca  vântul  acesta  să  plece  şi 
capetele  profesorilor.  Şi  le-a  plecat. 

Aci  stă  în  parte  explicarea  faptului  penibil  că 
agitaţia  partidelor  a  ajunsă  să  cuprindă  măcar  in¬ 
direct  aproape  toată  suprafaţa  vieţii  noastre  şcolare. 

Explicarea  e  însă  una,  răspunderea  e  alta.  Răs¬ 
punderea  pentru  acel  articol  unic  şi  pentru  toată 
atmosfera  tulbure  a  învăţământului  este  fără  în¬ 
doială  a  corpului  didactic  însuşi. 

Şcoala  este  cum  e  profesorul,  iar  acesta  este  în 
realitatea  profesiunei  sale  în  totdeauna  la  fel, 
după  cum  este  în  taina  conştiinţei  sale  de  om ; 
aşa  că  singurele  măsuri  de  îndreptare  nu  pot 
fi  decât  acelea  care,  isvorând  din  cugetul  dăs- 
călimei,  vor  da  un  nou  suflet  sau  cel  puţin  o 
nouă  însufleţire  profesoratului  de  toate  gradele. 
Nu  din  afară,  ci  dinăuntrul  şcoalei  trebue  deci  să 
înceapă  reforma. 


Greutatea  trebue  privită  în  faţă. 

E  o  situaţie  falşă  şi  cu  desăvârşire  stearpă,  să 
cauţi  a  aruncă  asupra  altora  răspunderea  pentru 
cele  ce  te  privesc.  S’a  văzut  lămurit  —  mai  ales 
cu  ocazia  neisbutitului  congres  didactic  l)  din  28 
August  —  ce  deşartă  e  iluzia  să  crezi  că  poţi  cere 
dela  alţii,  ceeace  n’ai  cerut  mai  întâi  de  toate 
dela  tine  însuţi. 

Dela  profesor  aşa  dar  şi  prin  profesor  trebue 

A 

să  vină  indreptarea  învăţământului.  «Îndărăt  — 
spre  şcoală»,  aceasta  e  în  mod  fatal  indicaţia  mo¬ 
mentului  de  faţă.  Şi  dacă  generaţia  de  azi  nu  e 
un  satelit  incapabil,  o  prelungire  umilită  a  celei 
trecute,  opera  anilor  şi  a  zecilor  de  ani  ce  vin  va 
fi  să  întoarcă  tot  corpul  didactic  cu  faţa  către 
scoală,  eliminând  din  sfera  sa  toate  influentele 
străine  de  interesul  învăţământului. 


In  acest  sens  să  ne  fie  îngăduită  o  observare 
şi  apoi  câteva  propuneri. 

Neajunsul  de  căpetenie  al  învăţământului  ro¬ 
mânesc  de  până  aci  a  stat  în  greşala  că  mai  toţi 
s’au  gândit  în  primul  rând  la  elevi,  pe  când  orice 
organizare  şcolară,  bine  cugetată,  trebue  să  în¬ 
ceapă  mai  întâi  şi  mai  presus  de  toate  dela  pro- 


8  Un  congres  original  prin  aceia  că  nimeni  n'a  putut 
■  lua  cuvântul  din  pricina  vociferărilor. 

fesor.  El  e  şcoala,  el  e  măsura,  el  e  modelul,  după 
care  desinează  copilul  viaţa  sa  în  viitor.  Fără  el, 
şi  în  afară  de  el,  şcoala,  oricare  ar  fi  aparenţele, 
e  o  simplă  amăgire.  Aci  a  stat  viţiul  organi¬ 
zaţiei  noastre,  de  sus  până  jos,  dela  universitate 
până  la  şcoala  din  comuna  rurală. 

O  scurtă  ochire  a  corpului  didactic  o  dovedeşte 
în  deajuns  :  Este  profesorul  de  universitate  la  înăl¬ 
ţimea  menirei  sale  şi  la  nivelul  colegilor  săi  din 
alte  ţâri  mai  înaintate? 

Dela  inceput,  când  priveşti  cariera  universita¬ 
rilor  noştri,  te  uimeşte  suma  considerabilă  de  cilo- 
tria  care,  la  fiece  pas,  îi  întâmpină  în  curmezi¬ 
şul  drumului  lor.  Avocatură,  clientelă  medicală, 
serviciu  sanitar,  serviciu  administrativ  (prefectura 
şi  alegeri!),  clientelă  politică,  ba  chiar  şi  clien¬ 
telă  comercială  —  în  unele  cazuri.  Dela  sine  se  în¬ 
ţelege,  că  munca  ştiinţifică  în  astfel  de  împreju¬ 
rări  nu  poate  ajunge  intensitatea  celei  de  aiurea, 
unde  profesorul  rămâne  credincios  numai  catedrei 
sale.  Ziua  e  tot  de  24  ore  la  Bucureşti,  ca  şi  la 
Viena,  Paris  ori  Berlin  ;  şi  dacă  mai  multe  ore 
au  fost  jertfite  departe  de  catedră,  ce  mai  rămâne 
pentru  studii  şi  pentru  cei  ce  vin  la  universitate 
în  aşteptarea  studiilor? 

Fără  îndoială,  poporul  nostru  e  mic,  şi  pentru 
a  decora  faţada  vieţei  noastre  de  stat  modern,  selec- 
ţiunea  se  face  neapărat  între  puţini ; — iar  dela  aceş¬ 
tia  se  cer  foarte  multe.  Asta  nu  scade  însă  cu 
nimic  adevărul  constatării,  că  orice  alotrii  sunt 

tot  atâtea  pietre  în  drumul  destul  de  greu  —  mai 
ales  al  unei  cariere  ştiinţifice.  Căci  chiar  când  are 
cineva  o  mare  amplitudine  sufletească,  educaţia 
personală  durează  şi  trebue  să  dureze  până  la 
sfârşitul  vieţei.  Era  deci  fatal  ca  personalitatea 
ştiinţifică  a  profesorilor  noştri  universitari  să  su¬ 
fere,  iar  în  unele  cazuri  să  fie  adânc  ştirbită. 
A  fost  şi  este  ştirbită.  Acesta  e  adevărul. 

Cineva  voi  deci  altă  viată  universitară,  cine 
iea  în  serios  cuvântul  «spre  şcoală »v  trebue  să 
facă  posibilă  mai  întâi  o  altă  viaţă  profesor ală. 
Mai  întâi  firele,  care  leagă  învăţământul  superior 
de  unele  cariere  lucrative  şi  politice,  să  fie  tăiate.. 
Trebuesc  stabilite  riguroase  incompatibilităţi :  clien¬ 
tela,  avocatura,  ingineria,  prefectura  şi  toată  at¬ 
mosfera  de  buiseness  care  a  pătruns  în  sălile  uni¬ 
versităţii  să  fie  eliminată.  încep  să  se  găsească 
acuma  tot  mai  mulţi  tineri,  care  să  fie  dispuşi  a-şi 
consacră  viaţa  numai  ştiinţei  lor.  —  Al  doilea,, 
ca  măsură  pozitivă,  trebue  o  serioasă  organizare 
a  muncei  ştiinţifice,  singura  care  poate  asigură 
desvoltarea  personalităţii  profesorului.  Cel  mai 
tare  sprijin-  al  unei  cariere  de  studii  e  putinţa 
de  a  urmări  adevărul,  de  a-1  găsi  şi  de  a  ajută, 
şi  pe  alţii  să-l  găsească.  Dar  aceasta  e  aproape 
imposibil  fără  o  reală  organizare  a  seminariilor 
fiecărui  curs.  Se  poate  meşteşug  fără  unelte  ?  Se 
poate  ucenicie  ştiinţifică,  fără  a  lucră  împreună 
în  seminar?  In  el  şi  numai  prin  el  e  posibilă, 
munca  aşă  de  roditoare  a  universităţilor  străine 

şi  Iui  i  se  datoreşte  în  bună  parte  strălucita  ca 
rieră  a  multor  învăţaţi  care,  spre  sfârşitul  vieţei, 
dau  aiurea  la  iveală  opere  de  o  durabilă  însem¬ 
nătate  şi  de  mare  răsunet  în  ramura  lor. 

Dar  despre  acestea  şi  despre  altele  de  felul 
acestora  va  mai  fi  vorba  aiurea.  Le-am  amintit 
aci,  ca  simplă  dovadă  de  nepărtinire,  şi  pentru 
a  afirmă  că,  chiar  în  universitate,  orice  inovaţie 
trebue  să  pornească  din  viaţa  profesorului,  înainte 
de  a  ajunge  în  sfera  vieţei  studenţilor. 

a 

Unde  însă  personalitatea  profesorului  a  avut  să 
sufere  şi  mai  mult  de  pe  urma  scăderilor  orga¬ 
nizării  noastre  a  fost  învăţământul  secundar. 

De  bine,  de  rău,  profesorul  universitar,  prin 
construirea  neîncetată  a  cursului  şi  prin  varietatea 
nesfârşită  a  materiei,  e  în  măsură  de  a  dezvolta 
cu  oarecare  libertate  individualitatea  sa.  Cel  se¬ 
cundar  însă,  nea  vând  —  afară  de  rare  cazuri  —  să 
se  ocupe  cu  cercetarea  adevărului,  ci  cu  predarea 
unor  cunoştinţe  elementare,  vede  înaintea  sa  chiar 
din  anii  dintâi  o  apăsătoare  monotonie.  Toată  viaţa 
i  se  desfăşoară  ca  o  cale  lungă,  dar  fără  suiş  şi 
fără  coborîş,  având  doar  pe  margini  câţiva  stâlpi 
numerotaţi  —  gradaţiile.  Toată  perspectiva  sa  e 
deci  o  chestie  de  calendar.  Şi  din  acest  punct  de 
vedere,  rar  pustiu  ca  drumul  vieţei  unui  profesor 
secundar.  — Singurul  progres  mai  uşor  de  realizat 

nu  poate  fi  altui  decât  doar  dezvoltarea  aptitudi- 
nelor  sale  pedagogice. 

Dar  tocmai  pentru  această  parte,  esenţială 
carierei  sale,  îndemnul  i-a  lipsit  şi  îi  lipseşte 
aproape  cu  desăvârşire.  Militarul,  care  se  distinge 
prin  muncă  şi  capacitate,  e  înaintat ;  inginerul  de 
asemenea  ;  magistratul  la  fel;  medicul,  funcţionarul 
de  carieră  administrativă...  toţi  pot  face  un  pas 
mai  departe.  Singur  profesorul  e  o  excepţie.  Ca  şi 
cum  fiinţa  sa  sufletească  ar  fi  mai  presus  de  orice 
adiere  de  emulaţie ! 

Fără  îndoială,  e  aci  o  eroare  de  pedagogie  so¬ 
cială,  cât  se  poate  de  păgubitoare.  Evident,  pro¬ 
fesorul  de  liceu  nu  este  un  spirit  pur,  iar  decretul 
de  numire  la  o  şcoală  e  departe  de  a  fi  o  « in¬ 
elarii  aţie  perfectă».  ‘Profesori  sunt  toţi  cei  numiţi ; 
dar  uradele  lor  de  merit  sunt  numeroase  si  mereu 

O  J 

schimbătoare  în  cursul  anilor.  Ca  şi  ceilalţi  muri¬ 
tori,  sunt  simţitori  şi  ei  la  o  răsplată,  măcar  su¬ 
fletească,  din  partea  societăţei  în  care  lucrează. 
Sunt  şi  ei  capabili  să  fie  educaţi  mai  departe.  Şi 
e  aşa  de  important  lucrul  acesta,  în  cât  se  poate 
afirma  că  tocmai  aicea  stă  nervul  învăţămân¬ 
tului,  —  căci  nu  poate  exista  progres  şcolar,  acolo 
unde  profesorii  nu  sunt  personal  în  progres. 
Când  va  aţipi  profesorul,  clasa  e  mai  dinainte 
adormită. 

Trebue  deci  educat  şi  însufleţit  profesorul  până 
la  sfârşitul  carierei.  Trebue  să  ştie  că  meritul  e 
apreciat  şi  e  necesar  să  fie  introdusă  numai  decât 

«înaintarea  pe  loc.»  1).  Faptul  că  dela  această 
măsură  a  fost  exclus  corpul  didactic  secundar  e 
o  grava  eroare.  De  aci  a  venit  în  parte  acea  de- 
viare  şi  derogare,  înlesnită  apoi  şi  consfinţită  de 
faimosul  articol  unic. 

A  doua  măsură  pentru  înviorarea  mai  departe 
a  corpului  didactic  liceal  şi  gimnazial  este  crearea 
directoratului.  Directorii  de  azi,  numiţi  şi  desti¬ 
tuiţi  adesea  telegrafic,  sunt  «umbra  umbrei  ade¬ 
văraţilor  directori».  Cine  n’a  cunoscut  mai  de 
aproape  directorii  din  Austria,  Germania  sau  alte 
ţări  mai  înaintate  în  cultură,  cu  greu  îşi  pot  face 
o  idee,  câtă  facultate  de  iniţiativă  au  acolo  aceşti 
directori  în  sfera  familiei  lor  şcolare.  Sunt  nişte 
educatori  în  cel  mai  plin  înţeles  al  cuvântului. 

Directoratul  acesta  trebue  realizat  şi  la  noi  ca 
o  necesitate  organică  a  învăţământului,  şi  tot¬ 
deodată  ca  o  nouă  treaptă  în  cariera  profesorului 
secundar.  Şi  e  posibil.  După  cum  unii  ofiţeri  sunt 
trimişi  vremelnic  în  armatele  străine,  tot  de  ase¬ 
menea,  un  număr  de  profesori  aleşi,2)  lucrând  câte 
două,  trei  luni  lângă  diiectorii  de  aiurea,  în  câţiva 
ani  ne-ar  da  un  contingent  îndestulător  pentru 

P  Măsura  aceasta  aplicată  la  învăţământul  primar  n'a 
primejduit  până  azi  situaţia  financiară  a  Statului.  Intro¬ 
ducerea  ei  la  învăţământul  secundar  ar  fi  şi  mai  puţin 
primejdioasă.  Cât  priveşte  înaintarea  onorifică  la  gradul 
de  agregat,  aceasta  e  o  simplă  chestie  de  apreciere  aca¬ 
demică. 

Propunerea  a  fost  primită  şi  experimentată  în  mic. 

cele  dintâi  recrutări  de  directori  definitivi.  Fireşte,, 
titlul  de  director  nu  s’ar  putea  căpăta  decât  pe 
temeiul  unor  lucrări  practice  şi  teoretice,  precum 
şi  a  unui  colloquium  public  în  faţa  juriului  uni¬ 
versitar.  Departe  de  orice  amestec  cu  politica,, 
asiguraţi  apoi  prin  garanţii  de  incompatibilitate 
şi  primind  consacrarea  lor  prin  probe  făcute  îna¬ 
intea  colegilor  din  învăţământ,  astfel  de  direc¬ 
tori  ar  avea  un  real  prestigiu  de  conducători  ai 
şcoalei. 

In  sfârşit,  inspectoratul ,  considerat  iarăşi  ca  o 
carieră  didactică,  nu  politică,  ar  fi  o  nouă  treaptă 
de  înaintare  pentru  cei  mai  mai  aleşi  dintre  di¬ 
rectorii  şi  profesorii  secundari.  Cel  de  azi,  mai 
mult  şi  decât  directoratul,  e  o  anexă  a  orgarizării 
partidelor  politice. 

Atât  deocamdată  pentru  corpul  secundar. — Se 
înţelege  apoi  dela  sine,  că  o  măsură  paralelă  ar 
fi  şi  reorganizarea  seminalilor  pedagogice,  din 
care  es  profesorii  secundari. 

&  # 

Trecând  la  învăţământul  primar,  iarăşi  profeso¬ 
rul  —  nu  elevii  ne  atrage  atenţiunea  în  primul  loc. 

‘  Pentru  copiii  satelor,  învăţătorul  şi  preotul  sunt 
însă  prin  chiar  pregătirea  lor  nişte  modele  pro- 
tivnice.  Normalistul,  ajuns  învăţător,  priveşte  pe 
preot  ca  pe  un  retrograd,  un  fel  de  ipocrit  ofi¬ 
cial,  menit  să  păstreze  mai  departe  nişte  tradiţii 
fără  valoare.  Preotul,  la  rândul  său,  priveşte  pe 

învăţător,  ca  pe  o  piatră  de  scandal,  un  tulbură¬ 
tor  al  umilitei  vieţi  a  săteanului.  Iar  acest  «di¬ 
vorţ»  dintre  preot  şi  învăţător  se  simte  în  zeci 
şi  zeci  de  împrejurări  publice,  descreditând  astfel 
lucrarea  şcoalei  şi  a  bisericei,  care  la  un  loc  fac 
până  acum  aproape  singura  îndrumare  sufletească 
pentru  viaţa  celor  din  sate- 

Şi  aci  trebuie  să  intervină  o  vindecare  cât 
mai  grabnică.  Viţiul  de  pregătire  profesională, 
care  desparte  calea  învăţătorului  de  a  preotu¬ 
lui,  trebuie  cât  mai  repede  inlăturat.  Pentru  ne¬ 
voile  carierei  lor,  ei  trebuie  să  aibă,  pe  cât  e  po¬ 
sibil,  aceeaşi  pregătire.  învăţătorul  să  fie  ca  un 
preot,  iar  preotul  să  fie  în  sufletul  său  un  pe¬ 
dagog.  Minunata  solidaritate  a  şcoalei  şi  bisericei 
româneşti  de  peste  munţi  este  o  experienţă  isto¬ 
rică,  de  care  trebuie  să  ne  folosim  cu  încredere  ; 
ea  se  întemeiază  acolo  în  parte  pe  apropierea  din 
•timpul  studiilor  între  candidatul  la  preoţie  şi  nor- 
malist. —  Şi  dincoace,  amândoi  sunt  fii  de  ţărani. 
De  ce  în  locul  seminariilor  de  azi  şi  a  şcoalelor 
normale,  n'am  avea  o  singură  categorie  de  şcoli : 
seminariile  pedagogice  cu  un  număr  de  ani  comuni? 

Nu  e  locul  să  intrăm  în  amănunte  de  orga¬ 
nizare.  Cei  ce  cunosc  însă  deopotrivă  şcoala  de 
unde  es  învăţătorii  şi  pe  cea  de  unde  es  preoţii 
îşi  vor  da  îndată  seama  de  însemnătatea  unei 
astfel  de  reforme. 

Mai  întâiu,  «vocaţiunea»  ar  ieşi  mai  nesilit  la 
iveală.  Şi  aceasta  e  mare  lucru.  Puţini  mireni  cu- 

nosc  ce  delicate  cazuri  de  conştiinţă  se  deşteaptă, 
în  mintea  tinerilor  seminarişti.  Puţini  bănuesc  ce 
spirit  de  negaţiune  se  dezvoltă  în  unii  candidaţi 
la  preoţie,  de  pe  urma  programelor  şi  a  pregă¬ 
tirii  lor  de  azi.  Şi  totuşi,  ca  «prizonieri  ai  sără¬ 
ciei»,  ei  trec  clasă  după  clasă  cu  această  surdă 
răsvrătire  în  suflet,  care  stinge  în  unii  dintre  ei 
orice  iniţiativă  pe  viitor  şi-i  face  să  calce  pragul 
vieţei  cu  sufletul  ars  de  răsvrătire  şi  contra  lor 
şi  contra  lumei  întregi.  Având  însă  câţiva  ani 
timpul  de  alegere  între  cariera  pedagogică  şi  cea 
bisericească,  ei  ar  alege  cu  mai  multă  libertate  şi  ar 
rămâne  astfel  mai  cu  dragoste  lângă  ceace  sin¬ 
guri  au  ales.  Şi  n’ar  fi  rar,  ca  învăţătorul  şi 
preotul  comunei  să  fi una  şi  aceiaşi  persoană, — - 
un  mare  câştig  moral  şi  pentru  şcoală  şi  pentru 
biserică. 

In  orice  caz,  divorţul  de  azi  ar  fi  înlăturat.  Cei 
ce  au  făcut  studii  aproape  egale  şi  au  mers  cu  acelaş 
pas  în  anii  copilăriei,  nu  s’ar  mai  semeţi  să  pri¬ 
vească  cu  dispreţ  unii  la  alţii.  Preotul,  în  loc  de  a 
împlini  simple  forme  hieratice,  ar  deveni  în  oarecare 
măsură  pedagog,  iar  învăţătoărul  şi -ar  însuşi  ceva 
din  prestigiul  adevăratei  preoţii.  Ba,  cu  puţină  prac¬ 
tică  chirurgicală  şi  medicinală,  absolvenţii  acestor 
seminarii  pedagogice  ar  ajunge  pentru  sate  fac¬ 
tori  de  cultură  de  o  valoare  hotărât  superioară 
celei  de  azi,  atât  ca  preoţi,  cât  şi  ca  învăţători. 

Cât  priveşte  pe  cei  de  astăzi,  lor  li  se  adre¬ 
sează  tot  atât  de  mult,  ca  şi  altora,  îndem  - 

nul  de  a  se  întoarce  îndărăt  spre  şcoală.  După 
ce  au  dat  un  sprijin  real  mişcări  economice  clin 
sate,  această  mişcare  poate  deveni  fatală  învă¬ 
ţăm  foitului  l).  După  cum  iobagii  din  vremea  lui 
Horia  făceau  către  împăratul  socoteala  zilelor  din 
săptămână  date  «domnilor»,  spre  a  arătă  că  lor  nu 
le  rămâne  timp  de  muncă,  aşa  ar  putea  face  în¬ 
văţătorii  de  azi.  Unul  a  şi  făcut-o  (30  Iulie  1907): 
«Sunt  unul  dintre  cei  mai  tineri  învăţători  ai 
ai  şcoalei  rurale»...  şi  încheie  cerând  ca  «învăţă¬ 
torul  să  înceteze  de  a  mai  fi  agricultor,  crescă¬ 
tor  de  vite,  casier  de  bancă,  tovarăş  în  asociaţia 
de  exploatare», — înţelegând  prin  aceasta,  probabil, 
asociaţiile  de  negoţ.  E  un  mic  strigăt  de  alarmă 
cli iar  din  lagărul  învăţătorilor  !... 

Odată  însă  întorşi  spre  şcoală,  începe  problema 
cea  grea  a  educaţiei  şi  îndemnării  mai  departe  a 
acestor  modeşti,  dar  foarte  însemnaţi  factori  de  cul¬ 
tură.  Această  problemă trebue  să  o  deslege  revizorii. 

Aci  e  însă  marea  greutate,  căci  revizoratul 
este  azi  poate  cea  mai  ruşinoasă  pată  a  în¬ 
tregului  învăţământ.  Aproape  totdeauna,  el  e  o 
roadă  nu  a  şcol'ei,  ci  a  cluburilor  politice.  Cu  mi¬ 
niştrii  buni,  fireşte,  se  ridică;  cu  cei  slabi,  el 
cade  până,  la  cel  din  urmă  nivel,  la  care  se  poate 
coborî  trivialitatea  politicei  de  partid.' 

1)  Prevederea  aceasta  s’a  împlinit.  Rapoarte  oficiale  ale 
revizorilor  au  constatat  chiar  sub  ministerul  d-lui  S.  Haret 
de  a  întoarce  corpul  didactic  spre  şcoală. 

Ca  şi  directorul,  revizor  citul  trebue  să  ajungă 
deci  o  carieră  profesorală.  Educatorii  corpului  di¬ 
dactic  dintr’un  judeţ  trebue  să  fie  aleşi  prin  exa¬ 
mene  de  capacitate,  după  lucrările  lor  practice, 
după  publicaţii  pedagogice,  într’un  cuvânt  după 
prestigiul  lor  didactic.  Apoi,  o  riguroasă  incom¬ 
patibilitate  între  revizorat  şi  politică  va  trebui  numai 
decât  impusă  —  bunăoară  ca  în  cariera  militară ; 
neîmplinirea  acestei  condiţiuni,  constatată  de  un 
juriu  şupprior  didactic,  ar  atrage  după  sine  căde¬ 
rea  revizorului  din  demnitatea,  de  care  s’a  arătat 
nevrednic  faţă  de  colegii  săi. 

In  rezumat  aşa  dar  :  corpul  profesoral  trebue  să 
fie  readus  în  sfera  sa  proprie.  Iar  pentru  aceasta 
e  necesar : 

1.  Să  se  stabilească  in eompt abilitatea  de  sus 
până  jos  ; 

2.  Să  se  creeze  cariere  didactice ,  întemeiate  pe 
garanţii  didactice. 

ţ  Când  înaintarea  pe  loc,  numirea  ca  dirigent,  di¬ 
rector,  revizor  şi  inspector  vor  fi  primite  din  mâna 
colegilor  din  învăţământ,  după  norme  de  capaci¬ 
tate  profesională,  influenţa  agitaţiunilor  politice  va 
fi  considerabil  redusă,  iar  fructele  seci  ale  învăţă¬ 
mântului  vor  cădea  pe  treapta,  unde  se  adună  gu¬ 
noiul  orcărei  cariere.  Abia  atunci  autonomia  corpu¬ 
lui  didactic  va  începe  să  fie  o  realitate. 

Aceasta  e  opera  zilei  de  mâine.  Şi  vrând,  ne 
vrând,  aceasta  e  calea.  Altfel,  cât  timp  politica  va 
putea  plăti  cu  situaţii  şcolare  pe  membrii  devotaţi 

cluburilor  unui  partid,  atât  timp  şcoala  va  fi  în  un  o  d 
fatal  subordinatâ  politicei,  iar  roadele  sale  vor  fi 
înveninate. —  Guvernul  Indiiloi  plăteşte  în  fiecare 
an  o  sumă  considerabilă  pentru  capetele  şerpilor 
ucişi,  cu  scop  să  scape  ţara  de  pacoste.  Muncă  p'er- 
dută,  căci  acuma  Indienii  cresc  înadins  şerpi.  La 
fel  e  şi  silinţa  statului  pentru  stârpirea  ignoranţei 
şi  a  celorlalte  scăderi  sociale,  —  dacă  tot  el  hrăneşte 
prin  buget  specimene  inferioare  de  profesori  pe 
care  le  dă  apoi  drept  model  societăţii !  Cel  puţin  în 
India,  abominabila  cultură  a  acelor  târâtoare  veni¬ 
noase  se  face  tainic,  de  particulari. 

•î» 

Si  acuma  o  ultimă  întrebare  :  Cine  va  luă  ini- 
tiativa  pentru  o  asemenea  reformă  ?  —  Faţă  de 
iminenta  ei  necesitate,  îţi  vine  să  răspunzi :  ori 
şi  cine.  Dar  mai  potrivit  decât,  toţi  ar  fi  de  sigur 
un  om  şi  un  cunoscător  de  oameni.  E  vădit  însă 
că  astfel  de  operă  va  fi  mult  înlesnită,  dacă  însuşi 
corpul  profesoral  în  chip  demn,  lămurit  şi  stă¬ 
ruitor  va  cere  aducerea  ei  la  îndeplinire.  Pentru 
toţi,  «întoarcerea  spre  şcoală»  şi  «autonomia  carie¬ 
relor  didactice»  ar  trebui  să  devină  un  fel  de  cae- 
terum  censeo. 

De  altfel,  e  mai  presus  de  orice  îndoială  că  re¬ 
forma  aceasta  se  va  împlini.  Sunt  în  viaţa  popoa¬ 
relor  momente,  când  e  tot  aşa  de  greu  să  faci  binele, 
pe  cât  e  de  greu  să  urmezi  cu  răul  mai  departe. 
Aşa  e  pentru  noi  momentul  de’ faţă.  Răul  făcut  do 

politică  învăţământului  e  incalculabil  de  mare.  Ur¬ 
maşii  noştri  se  vor  miră,  când  voi'  auzi  că  am  stat 
la  îndoială  între  lege  şi  ilegalitate  şi  că  în  loc  de 
a  considera  călcarea  legei  ca  o  excepţie  supără¬ 
toare,  am  făcut  încercarea  să  o  considerăm  drept 
precedent,  vrednic  de  a  fi  luat  ca  îndreptar  pentru 
viitor.  Li  se  va  părea  de  necrezut,  să  nu  fi  luat 
noi  aminte  că,  pe  această  primejdioasă  cale,  chiar 
cel  mai  slab  progres  devine  cu  neputinţă. 

Dar  tocmai  acest  prisos  de  rătăcire  e  o  dovadă  că 
reforma  nu  mai  poate  întârzia.  Generaţia  trecută  a 
lucrat  la  revoluţionar  ea  societăţei  noastre,  şi  ca  atare 
a  fost  mai  întâi  de  toate  o  generaţie  politică ;  cea 
de  azi,  dacă  nu  e  o  prelungire  vegetativă  a  celei 
vechi,  va  trebui  să  fie  o  «generaţie  de  organizare». 
Iar  cel  din  urmă  şi  cel  mai  mare  om  politic  al 
şcoalei  va  fi  acela  care  va  da  politica  afară  din 
J-nvăţământ. 


b  Se  discuta  tocmai  atunci  (1907),  dacă  numirea  ilegală 
a  unui  profesor  trebue  să  fie  valabilă. 


ACTIVITATEA  EXTRA-ŞCOLARĂ 

Învăţătorii  se  adună  în  congresul  lor  anual.. 
Nimeni  nu  se  poate  îndoi  de  folosul  unor  ast¬ 
fel  de  adunări.  Cei  mai  bătrâni,  si  cu  mai  multa 
experienţa,  se  văd  cu  cei  mai  tineri,  care  abia 
încep ;  cel  dela  munte  —  cu  cei  dela  şes ;  cei  din 
sate  bogate,  cu  şcoli  frumoase  şi  câte  trei  sau 
patru  învăţători  —  cu  cei  din  sate  sărace,  unde 
şcoala  e  o  şandrama,  iar  învăţătorul  şi  copiii  su¬ 
flă  în  degete  toată  iarna...  Se  adună  şi-şi  spun 
necazurile  şi  bucuriile,  luând  îndemn  şi  povaţă 
unii  dela  alţii. 

Bine  fac.  In  lupta  noastră  pentru  cultivarea 
păturii  rurale,  învăţătorii  sunt  o  trupă  de  elită. 
Cine  are  ceva  de  spus  satelor,  n’o  poate 'spune 
deocamdată  destul  de  lămurit  nici  prin  glasul  pri¬ 
marului  care  azi  e,  mâine  nu-i;  nici  prin  al  no¬ 
tarului  care  e  cum  e;  nici  prin  al  medicului 
care  nu  prea  e  (câte  unul  singur  are  zeci  de  sate 
şi  cătune  în  seama  lui!),  ci  prin  mijlocirea  învă- 

ţătorului  şi  a  preotului.  In  deosebi,  învăţătorii, 
mulţumită  pregătirii  lor  mai  vechi  în  această  di¬ 
recţie,  sunt  cei  dintâi  gata  la  mobilizare. 

Cine  i-a  văzut  la  conferinţele  parţiale  şi  gene¬ 
rale,  în  cercuri  culturale  şi  în  alte  împrejurări 
legate  de  cariera  lor,  ştiu  că  acestea  nu-s  vorbe  . 
de  ocazie,  ci  curatul  adevăr. 

Ne  bucurăm  deci  să  vedem  cât  mai  des  învă- 
ţătorimea  noastă  adunată  la  un  loc. 

Scriitori  anonimi  îndrăznesc  să  afirme  că  cutare 
«au  cutare  grupare  politică  ar  privi  rău  satele  şi 
pe  învăţători. 

Cât  nu  s’a  indignat  bietul  Eminescu  în  contra 
acestui  neadevăr  !  Şi  totuşi  vedem  că  iese  din  nou 
la  iveală.  Din  fericire,  azi  niciun  om  cu  minte  nu 
mai  poate  fi  înşelat.  Cu  toţii  ştim  că  în  partidele 
noastre  găseşti  oameni  din  toate  păturile  societă- 
ţei  :  negustori  la  unii,  negustori  la  alţii ;  moşieri  la 
unii,  moşieri  la  alţii ;  ţărani  la  unii,  ţărani  la  alţii ; 
ceva  boieri  la  unii,  ceva  boieri  la  ceilalţi...  Cum  tai 
felia  de  sus  până  jos,  aşa  se  desparte  şi  ţara  noastră 
în  partide.  Elementele  sunt  aproape  aceleaşi. 

Deosebirea  de  căpetenie  stă  doar  în  cinstea  ce¬ 
lor  ce,  la  un  moment  dat,  sunt  puşi  în  capul  tre- 
bilor.  învăţătorii  o  pot  vedea  în  satul  şi  în  judeţul 
lor.  Unde  primarul  e  om  vrednic  şi  cinstit,  toate 
încep  a  se  îndrepta  ;  unde  nu,  toate  merg  ponciş, 
—  oricare  ar  fi  titlul  partidului  dela  cârmă, 

Alături  de  cinste  mai  e  însă  ceva :  e  şi  buna 
chibzuială.  Şi  aici  încep  deosebiri  mai  mari. 

Au  fost  oameni  în  ţara  noastră  care  socotiau  că. 
şcolile  rurale  trebuiesc  creiate  repede,  cât  ai  bate 
din  palme.  Am  auzit  pe  un  director  al  învăţămân¬ 
tului,  făcând  această  mărturisire  :  principiul  nostru 
e  acesta  «să  nu  fie  că  tună  fără  şcoală». 

Frumos,  foarte  frumos.  Dar  dacă  e  vorba  să  ne 
mulţumim  cu  visuri,  apoi,  iată,  eu  aş  zice  :  să  nu 
fie  cătună  fără  şcoala  de  meserie,  fără  doctor,  fără 
farmacie,  fără  birou  de  poştă,  fără  bibliotecă,  mu¬ 
zeu,  ateneu  şi...  o  scară  să  te  sui  la  cer. 

Când  însă  aproape  o  treime  din  şcolile  creiate 
până  aici  n’au  învăţători  ;  când  avem  multe  loca¬ 
luri  ca  vai  de  lume,  încât  punem  în  primejdie 
viaţa  copiilor  adunaţi  în  acele  bojdeuce,  întreb  pe 
orice  om  drept  la  cuget :  cum  e  cu  putinţă  să  în¬ 
fiinţăm  la  repezeală  câte  o  şcoală  în  fiecare  cătună  ? 

M.  S.  Regele  e  un  bărbat  cu  multă  experienţă. 
A  văzut  şi-a  auzit  multe  în  această  ţară.  Când  o 
delegaţie  de  profesori  universitari  s’a  plâns  acuma 
doi  ani  de  unele  lipsuri  ale  Universităţii,  Suve¬ 
ranul  ne-a  răspuns :  dacă  lungiţi  mereu  faţada,, 
cum  vreţi  să  mobilaţi  interiorul  ?  Dacă  înfiinţaţi 
mereu  catedre,  cum  voiţi  să  îngri  jiţi  bine  pe  cele 

ce  sunt  acum  în  fiinţă  ? 

Aşa  şi  cu  şcoalele  rurale.  Cum  voiţi  să  ajutaţi 

satele,  când  daţi  ţăranilor  şcoale  fără  învăţători 
şi  fără  local,  adunând  copiii  unde  se  întâmplă  şi 
chemând  ca  învăţători  nişte  absolvenţi  cu  câte  2 
şi  3  clase  secundare,  elemente  de  acelea,  pe  care 
raportul  inspectorilor  din  anul  trecut  le-a  încon- 

uleiat  aşa  de  grozav  !  Ce  fel  de  şcoli  mai  sunt 
acestea? 

Unde  ar  ajunge  armata  ţării  noastre,  dacă  într’o 
buna  zi  ne-ar  trăsni  prin  minte  să  înjghebăm  câte 
o  companie  în  fiecare  sat,  dându-i  :  puşcă  Manli- 
cher,  puşcă  cu  ac,  puşti  cu  cremene,  lănci,  suliţi, 
coase  şi  ghioage  ca’n  vremea  lui  Papură- Yodă, 
iar  alături  de  ofiţerii  pregătiţi  în  şcolile  militare, 
să  punem  la  comandă  pe  cine  s’o  întâmplă  :  no¬ 
tari,  pădurari,  vardişti,  vătăşei...  şi  ce-o  mai  da 
Dumnezeu ! 

La  ce  ai  fi  bună  o  astfel  de  armată,  —  oricât 
de  mare  ar  fi  numărul  ei  ? 

S’a  văzut  la  ce  ar  fi  bună.  Acum  vreo  15  ani, 
armata  împestriţată  a  Chinezilor  eră  de  vreo  19 
ori  mai  numeroasă  decât  a  Japonezilor  ;  dar,  dela 
întâia  ciocnire,  a  fost  făcută  ţăndări  de  regimen¬ 
tele  japoneze,  care  erau  insă  regimente,— nu  hălă- 
mustă  de  ocazie. 

Voim  oare  şcoli  organizate  ca  armata  chine¬ 
zească,  sau  e  mai  cu  minte  să  întărim  cum  se  cade 
pe  ceh1  ce  sunt  şi  apoi  să  mai  croim  altele  ? 
Pentru  orice  om  serios,  chestia  e  aici :  vrem  fa¬ 
ţadă  lungă  şi  lată,  ori  vroim  să  avem  cevă  şi  în- 
năuntru  —  vorba  Suveranului. 

Uăspunsul  nu  poate  fi  îndoelnic. 

Şcoala  rurală  de  azi  —  ori  care  a  fost  râvna 
celor  ce  s’au  îngrijit  de  ea  • —  nu  ţine  îndestul 
wseama  de  nevoile  satului.  Partea  practică  şi  în 

deosebi  lucrul  agricol  e  o  «fudulie  goală»,  după 
mărturia  chiar  a  învăţătorilor. 

Datoria  momentului  e  deci  să  punem  în  locul 
fuduliei  realitatea.  Să  întărim  şcoalele  de  azi  — 
slavă  Domnului,  e  în  fiecare  sat  o  şcoală  —  şi  să-i 
adăugăm  tot  ce  lipseşte  pentru  pregătirea  ţă¬ 
ranului  în  practica  gospodărească.  Iar  în  această 
grea  operă,  toţi  cei  ce  înţeleg  interesele  şcolii  se 
vor  bizui  mai  întâi  de  toate  pe  zelul  învăţătorilor. 
Cu  vorba  şi  cu  fapta,  ei  trebuie  să  fie  pilda  vie 
a  regenerării  satelor. 

Svonul  că  un  anume  partid  ar  voi  să-i  în¬ 
cătuşeze  e  o  calomnie,  vrednică  de  atenţiunea  ce 
se  dă  calomniilor.  învăţătorii  să  lucreze  mai  de¬ 
parte  cu  cel  mai  mare  zel.  Rămâne  ca  cei  în  drept 
să  hotărască  cum  vor  socoti  mai  bine,  normele 
muncei  lor  :  ce  e  şi  ce  nu  e  posibil. 

Cel  ce  scrie  aici  cunoaşte  un  sat,  unde  acum 
25  de  anii,  ţăranii,  afară  de  arat,  prăşit  şi  cosit 
nu  ştiau  un  singur  meşteşug.  Azi  satul  acela  are: 
fierari,  croitori,  lemnari,  încât  se  laudă  singuri  că 
«numai  bicicletele  nu  pot  face».  — A  fost  ceva  bună¬ 
voinţă  şi  s’au  făcut  toate. 

Pe  de  altă  parte,  în  capitala  judeţului  aceluia 
nu  eră  o  bancă  românească.  Azi  n’a  mai  rămas 
decât  una  singură  în  mâinile  streinilor,  şi  aceea 
bate  numai  dintr’o  aripă. 

Cum  să  nu  crească  încrederea  în  puterile  noa¬ 
stre,  când  vedem  că  într’un  timp  aşa  de  scurt 

putem  smulge  arma  din  mana  streinilor  ?  Şi  acum, 
când  încep  şi  ţăranii  a  economisi,  a  face  bănci  şi 
tovărăşii,  ca  Românii  din  Transilvania  şi  Buco¬ 
vina  ;  când  vedem  apropiindu-se  momentul  să 
luăm  cu  asalt  meseriile  şi  negoţul  ocupat  de  alţii, 
se  poate  închipui  un  Român  atât  de  lipsit  de  în¬ 
ţelepciune,  încât  să  zică:  Staţi  pe  loc!  Fiecare 
să  rămână  în  colţul  lui,  fără  să  se  mişte...  ? 

Cu  neputinţă. 

Am  pornit  la  drum  şi  nu  ne  vom  opri.  învă¬ 
ţătorii  şi  preoţii  ţării  noastre  trebuie  să  facă  ceeace 
au  făcut  şi  povăţuitorii  satelor  din  alte  ţări  mai 
înaintate  în  cultură.  Atât  numai,  să  deschidem 
ochii  ;  să  nu  părăsim  calea  cea  dreaptă  ;  iar  această 
cale  e  următoarea  :  Fiecare  să-şi  împlinească  mai' 
întâi  datoria  sa  întreagă  şi  ceeace  face  să  fie 
temeinic,  nu  spoială. 

întâi  şcoala,  apoi  ctele  ce  stau  mai  departe  de 
şcoală.  —  De  altfel  ne  amintim  toţi  că  însuşi  revi¬ 
zorii  şi  inspectorii  au  recunoscut  în  rapoarte  ofi¬ 
ciale  că  depărtarea  de  şcoală  poate  deveni  primej¬ 
dioasă. 

Iniţiativele  bune  nu  vor  fi  însă  împiedecate  de 
nimeni. 

încă  din  anul  trecut,  întFo  cronică  a  Convor¬ 
birilor  literare ,  se  spuneau  următoarele  cu  privire 
la  preoţi  şi  învăţători : 

«După  ce  au  împlinit  cum  se  cade  datoria  lor 
«din  şcoală  şi  din  biserică,  va  fi  un  semn  de  râvnă 
«şi  de  putere  deosebită,  dacă  vor  da  mână  de  nju- 

«tor  şi  pentru  mulţumirea  altor  nevoi  ale  vieţii 
«rurale.  A  fi  povăţuitorul  sătenilor,  a-i  îndrumă 
«în  economia  lor  casnică ;  a  fi  un  fel  de  Popa- 
«Tanda  pentru  un  sat,  e  cea  mai  cinstită  sarcină 
«dintre  toate  câte  se  pot  închipui» — atât  pentru 
preot,  cât  şi  pentru  învăţător. 

'-'Urăm  deci  învăţătorilor  spor  în  toate  plănuirile 
lor  şcolare.  Le  aducem  aminte  că  menirea  lor  e  atât 
de  frumoasă,  încât  Noghi,  biruitorul  Ruşilor,  după 
biruinţă  n’a  găsit  nimic  mai  de  cinste,  decât  să 
fie  învăţătorul  copiilor  patriei  sale.  Le  aducem 
aminte  că,  muncind  cu  râvnă  şi  pricepere,  în  zece 
ani,  împreună  cu  preoţii  şi  ofiţerimea,  ei  pot 
schimbă  întreaga  înfăţişare  a  ţării  noastre. 

Şi  trebue  să  o  facă. 

In  fiecare  clipă  poate  sosi  pentru  noi  ceasul 
unor  socoteli  mari,  pe  care  le  aşteptăm  de  mult. 
Pentru  a  fi  însă  la  înălţimea  nevoilor,  se  cuvine 
ca  cei  ce  pregătesc  noua  generaţie  să  nu-şi  piardă 
vremea,  plecând  urechea  la  clevetirile  venite  din 
dreapta  sau  din  stânga,  ci  să  ţină  drumul  dato¬ 
riei  privind  :  drept  înainte. 


S.  Mkiiedinţi. 


Către  noua  generaţie. 

Ce  fel  a  fost  învăţământul  primar  acum  vre-o 
50  de  ani,  o  ştim  clin  Amintirile  lui 
Creangă. 

La  şcoala  din  Humuleşti  bunăoară,  se  ajută  fie¬ 
care  cum  putea.  Părintele  Ioan  «de  sub  deal»,  pe 
lângă  «pitaci  şi  colaci»,  a  dăruit  într’o  zi  şcoalei 
un  scaun  «nou  şi  lung»,  pe  care  l-a  botezat  «Calul 
cel  bălan.» 

Moş  Fotea,  cojocarul  satului,  adusese  şi  el  «un 
•drăguţ  de  biciuşor  de  curele»,  pe  care  părintele 
iarăşi  l-a  botezat  puindu-i  numele  «Sfântul  Ne- 
culai.»  Şi  în  vederea  acestor  daruri  cu  înţeles, 
-şcolarii  lui  «bădiţă  Yasile»,  cântăreţul  bisericei, 
se  întreceau  pe  capete  să  ajungă  dela  fila  cu  crucea- 
ajutâ  la  tratăji,  iar  dela  tratăji  la  ciaslov,  care 
mai  slujea  copiilor  şi  de  prinzătoare  de  muşte, 
din  pricina  filelor  sale  unse.  «Când  clămpăneam 
ceaslovul,  câte  zece,  douăzeci  de  suflete  prăpă¬ 
deam  deodată;  potop  eră  pe  capul  muştelor.» 

Despre  învăţământul  secundar,  n’a  scris  nimeni 
astfel  de  amintiri.  Şi  totuşi  ar  merita  şi  acesta, 
câteva  pagini,  chiar  dacă  ele  n'ar  avea  nici  un 
preţ  literar. 

Măcar  faptele  să  fie  notate  pe  scurt. 

Aşa,  noi,  cei  ce  suntem  azi  la  mijlocul  drumu¬ 
lui  vieţei,  am  apucat  încă  unele  obiceiuri  intere¬ 
sante  şi  cu  adevărat  caracteristice  pentru  trecerea 
dela  ignoranţă  la  cultură.  Când  am  intrat  în  şcoala 
secundară,  vergile  (de  salcie,  de  mesteacăn  şi  chiar 
de  prun)  erau  încă  o  podoabă  a  catedrei. 

Pe  cârd  soldaţii  primeau  «pălcii»,  după  regle¬ 
ment,  noi  copiii  primeam  «nuele»  fără  reglement,, 
dar  le  primeam.  E  vie  şi  acum  la  mulţi  aminti¬ 
rea  profesorilor  «răi»,  a  căror  îndemânare  peda¬ 
gogică  sta  aproape  numai  în  pedepsele  corporale. 

De  altfel  şi  pedepsele  acestea  erau  aproape  ine¬ 
vitabile.  După  metodele  de  atunci,  profesorul  zi¬ 
cea  :  de  ici  şi  până  ici.  Tot  planul  didactic- 
în  predarea  unui  obiect  era  o  simplă  împărţire- 
de  pagini,  potrivit  cu  numărul  orelor  din  pro¬ 
gram  ;  iar  uneori  complicat  cu  o  serie  de  pa- 
renteze  milostive  (făcute  cu  creionul  pe  carte) 
spre  a  scăpa  pe  bieţii  copii  de  memorisarea  unor 
părţi  în  faţa  cărora  priceperea  dascălului  se  oprea 
cu  aceiaşi  sfială,  ca  şi  a  elevului.  Inevitabile  şi 
aceste  parenteze,  căci  era  vremea  când  Fisicct 
d-lui  Poni  se  învăţa  în  clasa  IV  gimnazială  şi  tot 
aceeaşi  in  clasa  I  la  seminarii ! 

Erau  vremuri  grele  chiar  şi  pentru  dascăli.  Unii 

ascultau  cu  degetul  pe  carte,  când  elevii  le  de¬ 
panau  lecţia  dondănind  (cum  învăţa  Trăsnea  gra¬ 
matica  lui  Măcărescu) ;  iar  când  se  pornea  vre-u- 
nul  cu  o  turuiala  mai  meşteşugită,  dascălul  trebuia 
să-i  ţină  calea  tocmai  la  rândul  din  urmă  care, 
•dacă  eşeâ  deplin,  lecţia  era  «de  zece».  Vorba 
lui  Creangă:  «Cumplit  mijloc  de  tâmpenie,  Doamne 
fereşte  ! 

y 

Azi,  perioada  aceasta  de  naivitate  didactică 
•s’a  sfârşit.  Cu  privire  la  pregătirea  intelectuală 
-a  profesorilor  noştri  secundari,  nimeni  nu  mai  are 
nici  o  îndoială.  Avem  unii  dascăli  de  gimnazii 
şi  de  licee  pe  acelaş  nivel  cu  colegii  lor  din 
ţările  apusului. 

Pe  ici,  pe  colo,  unii  vor  fi  aproape  chiar  să 
■cada  în  primejdia  unei  specializări  pedante. 

Asta,  se  înţelege,  nu  e  vre-o  bucurie  pentru  ni¬ 
meni  ;  e  o  bucurie  însă  convingerea  ce  o  avem  cu 
toţii,  că  nu  există  azi  profesor  secundar,  care  să 
nu  poată  explică  lecţiile  hotărîte  de  program.  Căci 
•după  atâtea  examene  anuale,  examene  de  licenţă 
şi  de  capacitate  (unii  le-au  făcut  pânăla  vârsta 
ele  30  şi  mai  bine  de  ani),  stăpânirea  obiectului 
•de  predat  e  pentru  fiecare  profesor  o  realitate, 
nu  o  ipoteză. 

Rămânea  încă  îndoiala,  dacă  şi  partea  pedago¬ 
gică  a  lecţiilor  este  destul  de  îngrijită.  Conferin¬ 
ţele  profesorale  din  anii  din  urmă  au  dovedit  că  şi 
aci  progresele  sunt  vrednice  de  toată  lauda.  S’au 

ţinut  lecţii  practice,  care  (cu  toată  pornirea  noas¬ 
tră  spre  critică)  au  întrunit  laudele  unanime  ale- 
colegilor.  Cu  firea  desglieţată,  caracteristică  neamu¬ 
lui,  profesorul  secundar — chiar  şi  cel  autodidact — 
a  găsit  mijlocul  să  intre  iute  în  miezul  problemei 
pedagogice,  îndată  ce  i  s’ă  atras  atenţia  mai  de- 
aproape. 

Ce  semnificativă  e  bunăoară  o  mărturisire  ca 
aceasta  (făcută  de  un  profesor  în  urma  unei  lecţii 
cu  oarecare  neajunsuri)  r 

—  Niciodată,  nimeni  nu  m'a  ascultat  cum  fac 
lecţie,  afară  de  elevii  mei...  Cine  eră  să  mă  co¬ 
recteze?  Bar  la  o  nouă  probă ,  încercarea  va 
est,  cred ,  cu  mult  mai  bine. 

0  astfel  de  mărturisire  e  o  garanţie  pentru  vii¬ 
tor,  care  te  bucură  mai  mult  chiar  decât  o  lecţie- 
făcută  de  pe  acuma  fără  cusur.  Ea  e  un  omagiui 
faţă  de  critica  desbrăcată  de  orice  personalitate 
a  colegilor,  şi  un  semn  vădit  de  serioasă  preocu¬ 
pare  pedagogică.  Hotărît,  suntem  foarte  departe 
de  vremurile,  când  se  creedea  că  a  şti  «materia».. 
este  de  ajuns,  şi  când  se  socotea  că  «Dumnezeii 
ştie  de  zece,  ţwofesorul  poate  şti  de  nouă ,  iar 
elevul  numai  dela  opt  în  jos.. a 

Această  concepţie  copilărească  şi  unilaterală, 
despre  învăţătura  bucherească  a  cărţei  şi-a  trăit 
traiul. 


■  *-•  '  '  *' \4  *  , 

Dar,  spre  mulţumirea  noastră,  trebue  să  cons¬ 
tatăm  că  s’a  făcut  un  pas  şi  mai  departe. 

A  şti  bine  lecţia  şi  a  o  explica  lămurit  elevi¬ 
lor  nu-i  de  ajuns.  După  cum  zicea  cu  mult  bun 
simţ  un  dascăl  la  conferinţele  de  geografie  din 
Iaşi,  profesorul  în  ţara  noastră  trebuie  să-şi  ia 
asupră-şi  o  sarcină  mai  mare  decât  a  colegilor 
săi  din  străinătate  :  el  trebuie  să  dea  elevilor  şi 
educaţia  în  sensul  larg  al  cuvântului,  educaţie, 
pe  care  mediul  nostru  social,  atât  de  neajutorat,  nu 
i-o  înlesneşte  îndeajuns. 

Şi,  de  fapt,  semnele  acestei  noui  preocupări  a 
profesorilor  noştri  sunt  iarăşi  destul  de  vădite. 
Un  singur  şi  mic  exemplu  : 

La  o  masă  câmpenească,  unde  mai  mulţi  pro¬ 
fesori  erau  între  ei  la  umbra  copacilor,  fără  nici 
un  gând  de  etichetă  oficială,  unul  se  ridică  cu 
simplitate :  Colegi,  acest  pahar  să  fie  închinat 
pentru  sănătatea  M.  S.  Regelui  şi  a  familiei  regale. 

De  bună  seamă,  suveranul  nu  s’a  bucurat  de 
multe  urări  aşa  de  sincere,  ca  aceia.  Omagiul 
acesta  atât  de  spontan,  faţă  de  nepăsarea  şi 
ineptele  aluzii  politice,  care  se  strecurau  odinioară 
până  şi  între  lecţii,  e  o  dovadă  că  simţul  con¬ 
venienţei  şi  al  datoriei  va  fi  infiltrat  copiilor  de 
aci  înainte  de  un  corp  profesoral  pe  care  şovă¬ 
iala  părerilor  zilnice  nu-1  mai  clatină.  Progresul 
e  şi  aci  considerabil ;  putem  fi  mulţumiţi  de  sem¬ 
nele  prezentului. 

Să  păstrăm  deci  toată  recunoştinţa  noastră  ve- 

cililor  dascăli,  care  nu  ştiau  destulă  carte,  dar 
aveau  simţul  nevoilor  neamului  şi  instruiau  pe 
elevi  nu  atâta  prin  ştiinţă,  ci  mai  mult  prin  căl¬ 
dura  sufletului  lor. 

Să  acordăm  o  indulgentă  uitare  profesorilor  cu 
vergi  şi  frazeologilor,  care  începuseră  a  învăţa 
carte,  dar  din  criticismul  culturei  moderne  se 
aleseră  unii  cu  o  vecini  că  îndoială,  iar  alţii  cu 
apucături  de  prozelitism  în  vederea  cutărei  sau 
cutărei  doctrine  politice. 

Merită  însă  toată  stima  şi  încrederea  noastră, 
profesorii  mai  noui,  care,  pe  lângă  destulă  pre¬ 
gătire  ştiinţifică,  pe  lângă  o  vie  preocupare  de 
adevărul  pedagogic  în  predarea  unui  obiect,  mai 
unesc  şi  interesul  superior  cultural  de  a  da  nea¬ 
mului  lor  nu  numai  absolvenţi  cu  certificate,  ci 
adevărate  «valori  sociale». 

E  o  liniştire  sufletească  să  ştii  că  educaţia  ge- 
neneraţiilor  tinere  e  încredinţată  unor  astfel  de 
conducători,  mai  ales  când  te  gândeşti  la  negura, 
care  acoperă  viitorul  nostru,  şi  la  marea  «cotitură 
istorică»  pe  lângă  care  vom  trece  poate  chiar  noi, 
ceşti  de  azi,  hotărând  prin  energia  sau  slăbiciunea 
noastră  rolul  istoric  al  neamului  românesc  pentru 
vecia  vecilor. 

Sunt  destule  semne  de  îndreptare.  Şi  e  bine  să  le 
vedem,  căci  mai  bun  şi  decât  pesimismul  şi  decât 
optimismul  de  odinioară  este  cunoaşterea  exactă  a 
realităţei . 

n  anii  din  urmă,  ministerul  instrucţiei  a  înre¬ 


gistrat  o  bogată  legiferare.  Intre  altele  s;a  hotă¬ 


rât  şi  suprimarea  examenelor  generale.  E  un 
pas  spre  bine,  cred. 

Când  s’au  înfiinţat  cele  dintâi  şcoli,  examenele 
•erau  o  adevărată  sărbătoare.  La  Sf.  Sciva  veneau 
boerii  şi  uneori  chiar  Domnul.  Solemnitatea  s’a 
păstrat  apoi  vreme  îndelungată;  examinarea  se 
făcea  în  faţa  comisiei,  la  o  masă  îmbrăcată  cu  pos¬ 
tav  verde  şi  împodobită  cu  flori,  iar  elevii  eşiau 
pe  rând,  trăgeau  cu  mare  sfială  nişte  bilete  mai 
mult  sau  maipuţin  netrasparehte,  pe  când  unii  pă¬ 
rinţi  mai  zeloşi  stau  pe  la  uşă,  cu  mâna  la  gură, 
■ca  la  Sfânta  leturghie. 

Cu  vremea,  în  sfârşit,  când  şcoalele  şi  şcolarii  au 
prins  a  se  înmulţi,  solemnitatea  a  scăzut.  A  rămas 
singur  profesorul  cu  elevii.  Totuşi,  zilele  din  Iunie 
•erau  şi  aşa  o  mică  încercare,  atât  pentru  elevi,  cât  şi 
pentru  profesor,  căci  se  aşteptau  cu  toţii  la  o  pro- 

babilă  sosire  a  inspectorului.  Şi,  în  vedere^  aces¬ 
tei  posibilităţi,  pe  alocurea  se  plănuia  chiar  oarecare 
comedie  nu  tocmai  nevinovată.  Intre  elevi  şi  pro¬ 
fesori  se  stabilea  un  fel  de  tăcută  convenţie  în 
vederea  succesului:  dascălul  îşi  păstra  până  la 
sfârşit  pe  elevii  cei  mai  buni,  —  un  fel  de  trupă 
de  elită — -iar  în  vremuri  mai  vechi,  se  zice  că  se 
luau  cu  privire  la  biletele  de  pe  masă...  şi  alte 
măsuri  mai  puţin  inocente.  O  adevărată  mistifi¬ 
care  a  inspectorului  şi  a  publicului  extra-şcolar.. 

Acum  s’a  sfârşit. 

hTici  piofesorul,  nici  elevul  nu  mai  fac  examen 
general  înaintea  altora.  Ca  şi  în  ţări  mai  mature,, 
ei  vor  face  examen  general  înaintea  lor  înşile  r 
examen  de  conştiinţă ,  nu  de  bilete. 

Aci  e  partea  delicată  a  reformei  şi,  după  a  mea. 
părere,  vrednică  de  multă  atenţie  pe  viitor. 

Ştiu  că  membrii  învăţământului  secundar  sunt 
între  toţi  ofiţerii  culturii  cei  mai  încercaţi.  Ma¬ 
gistrat,  inginer,  subprefect...  poate  ajunge  cineva 
pe  la  22 — 23  de  ani.  Profesor  secundar,  aşa  cum 
s’au  des  volta  t  nevoile  învăţământului,  nu  ajunge- 
aproape  nimeni  decât  la  o  etate  mai  înaintată  şi 
după  examene  foarte  grele.  Suprimarea  examene¬ 
lor  anuale  e  deci  un  omagiu  de  încredere  adus» 
corpului  profesoral. 

Totuşi  e  necesară  încă  multă  grijă.  —  Chiar  cel 
mai  scrupulos  în  deprinderi  de  higiena,  are  ne¬ 
voie  din  timp  în  timp  să  se  uite  în  oglindă. 

In  ce  oglindă  se  vor  uita  însă  de  aci  înainte  profe¬ 
sorii  secundari  spre  a-şi  vedea  figura  lor  didactică? 

In  afară  de  conştiinţa  profesorului,  în  alte  ţări 
mai  e  şi  altă  oglindă.  E  directorul.  Iar  acesta  nu  e 
ca  la  noi  un  profesor  cu  însărcinări  mai  mult  ach 
ministrative,  ci  e  o  figură  didactică,  despre  care 
cu  greu  îşi  poate  face  cineva  o  idee,  dacă  nu  V a 
cunoscut  în  ţările  cu  tradiţii  mai  vechi. 

Director  este  acolo  mai  totdeauna  un  profesor 
în  etate,  care,  după  cum  nu  e  chemat  telegrafic 
la  direcţie,  de  asemenea  nu  e  poftit  telegrafic  să 
o  treacă  altcuiva.  E  un  dascăl  cu  multă  expe¬ 
rienţă  şi  mult  prestigiu  personal,  care,  odată  adus. 
în  capul  şcoalei,  răspunde  de  starea  ei  (nu  numai 
de  elevi,  ci  şi  de  profesori), — cum  ar  răspunde  de 
întreaga  sa  familie.  —  Socotesc  între  zilele  cele 
mai  bine  întrebuinţate  în  viaţa  mea,  pe  acelea  care 
le-am  petrecut  în  apropierea  unui  bătrân  director-' 
din  Coblenz. 

De  la  acel  bătrân  şi  de  la  alţii,  am  căpătat  im¬ 
presia,  că  în  ţările  culte,  directoratul  e  o  demnitate, 
pe  care  nu  oricine  srar  arăta  gata  să  o  primească. 
Directorul  e  un  soiu  de  pontif ex.  El  cearcă  pute¬ 
rile  profesorilor  ;  el  hotărăşte  clasa,  materia  de  pre¬ 
dat  pentru  fiecare...  el  ştie  leacul  tuturor...  E  un 
fel  de  patriarh  al  numeroasei  sale  familii  şcolare. 

—  « Când  un  profesor  tânăr  e  cam  încăpăţânat, 
am  cu  el  mai  multă  muncă  decât  cu  elevii...» 

Mi-am  adus  aminte  de  aceste  vorbe  ale  bătrâ¬ 
nului,  cu  ocazia  unui  absolvent,  numit  anul  acesta 

suplinitor  în  provincie.  Venind  prin  Bucureşti, 
mărturisea  bietul  tânăr  că  directorul  liceului  nici 
nu  i-a  întins  mâna,  când  s’a  prezentat  spre  a  lua 
suplinirea  catedrei... 

Desigur,  acesta  e  un  caz  rar  şi  trebue  să  fie 
explicat  printr’o  neaşteptat  de  rea  dispoziţie  mo¬ 
mentană  a  acelui  dirictor  ;  dar  chiar  rar  fiind,  el 
este  în  ce  priveşte  directoratul  ca  organ  de  în¬ 
văţământ,  o  dovadă  că  noi  suntem  încă  în  faţa 
problemei  întregi  : 

Cum  să  se  recruteze  pe  viitor  directorii '? 

Profesori  avem  tot  mai  apţi,  dar  directori  ? 

De  bunăseamă,  un  şir  întreg  de  ani,  tipul  di¬ 
rectorului  cu  deplină  autoritate  şi  deplină  pri¬ 
cepere  nu  va  putea  fi  realizat.  După  epoca  noas¬ 
tră  cu  schimbări  telegrafice  la  anumite  perioade 
ale  vieţei  publice,  care  nu  au  legături  cu  şcoala; 
după  atâtea  mazilirii  păgubitoare  pentru  demni¬ 
tatea  corpului  profesoral,  e  greu  să-ţi  închipui, 
cum  ai  putea  inventa  minunea  aceasta  care  se 
chiamă  adevăratul  director . 

/ 

Şi  totuşi  trebue  inventată.  Desigur  nu  prin  le¬ 
giferare,  ci  pe  alte  căi  şi  mai  pe  sus  de  toate 
printr’o  personalitate  şcolară,  care  să  simtă  tot 
greul  problemei  şi  să  aibă  tot  zelul  de  a-şi  luă 
asupră-şi  rezolvirea  ei.  Despre  aceasta  va  fi  vorba 
însă  mai  pe  larg  aiurea. 

Deocamdată  mă  grăbesc  să  adaog  că  e  ceva  de 
făcut  fără  a  aşteptă  o  clipă. 

Ori-care  ar  fi  sacrificiul,  cei  mai  aleşi  dintre  di- 

rectori  şi  profesori  trebue  să  fie  trimişi  măcar  pe 
câte  două  trei  luni  să  ia  parte  la  viaţa  şcolară  a 
gimnaziilor  şi  liceelor  din  alte  ţâri,  unde  peda¬ 
gogia  are  tradiţii  mai  vechi. 

Am  ascultat  anul  trecut  timp  de  trei  zile  discu¬ 
ţiile  unei  adunări  de  profesori  secundari,  şi  sunt 
încredinţat  că  avem  elemente  atât  de  bune,  încât 
cei  trimişi — chiar  după  scurt  timp — s’ar  întoarce 
în  multe  privinţe  destul  de  orientaţi. 


Un  al  doilea  sprijin  —  o  a  doua  oglindă  —  care 
să  ajute  profesorului  secundar  un  serios  examen  de 
conştiinţă  eţadică  va  trebui  să  fie)  inspectorul. 

Să  nu  se  supere  nimeni.  Am  cunoscut  cu  toţii 
mulţi  inspectori  şcolari.  Câţi-va  au  fost  persoane 
foarte  respectabile,  -unele  prin  ştiinţă,  altele  prin 
tactul  lor,  prin  modestia  lor...  Mai  toţi  au  fost 
însă,  şi  cred  că  sunt  şi  azi,  un  fel  de  procurori  pe 
lângă  ministerul  de  instrucţie.  Procese-anchete ; 
anchebe-procese  şi  apoi  iarăşi  —  procese  şi  anchete. 

îşi  au  şi  acestea  noima  lor.  Sunt  inevitabile.  Dar 
în  prima  linie,  inspectorul  şcolar  trebue  să  fie  şi 
el  —  ba  încă  mai  mult  decât  directorul  —  o  figură 
didactică  şi  o  personalitâte  culturală  a  ţărei  sale. 
Când  inspectorul  soseşte  într’un  târg  de  provincie, 
să  fie  sosirea  sa  o  serbare  pentru  lumea  şcolară  de 
acolo.  Profesorul,  care  e  găsit  în  timpul  când  explică 
lecţia,  să  ştie  că  e  priceput  şi  cântărit  de  d.  ins¬ 
pector  până  în  amănunţimi.  Atât  dascălii,  cât  şi 

-elevii,  să  se  uite  în  ocliii,  adică  în  sufletul  lui, — 
nu  Ia  creionul  său  atât  de  suspect... 

•  * 

Dar  încă  odată  :  de  unde  să  iai  aceşti  directori  şi 
inspectori? 

Fără  îndoială,  problema  e  grea,  dar  nu  insolu¬ 
bilă  ;  iar  dacă  n’o  putem  deslega  integral  şi  ime¬ 
diat  ar  fi  o  naivitate  să  o  trecem  cu  vederea. 

Personalităţile  rare  nu  se  pot  crea,  ci  se  crează 
singure.  Dar  şi  pregătirea  înseamnă  ceva, — cel 
puţin  când  e  vorba  de  directori.  Aceştia  trebuesc 
numai  decât  pregătiţi.  Şi  abia  când,  aceste  elemente 
culminante  ale  învăţământului  vor  există,  ne  vom 
putea  pronunţa  definitiv  asupra  reformei  exame¬ 
nelor,  pe  care  am  inaugurat’o  în  acest  an  şcolar. 

Deocamdată  e  bine  că  s’a  sfârşit  cu  examinările 
de  formă,  cu  condiţie  însă  ca  să  se  ia  toate  pre- 
cauţiunile  morale  şi  materiale,  pentru  ca  să  în¬ 
ceapă  peste  tot  era  adevăratului  examen  şi  al 
adevăraţilor  examinatori. 

Iar  când  aceste  disiderate  vor  fi  împlinite,  das¬ 
călii  care  au  apucat  vremea  examenelor  cu  bilete, 
cu  buchete  de  flori,  cu  hărţi  caligrafice — nu  geo¬ 
grafice...  nu  vor  mai  regreta  în  nimic  solemnitatea 
factice  a  trecutului. 

Un  singur  cuvânt,  spus  atunci  de  inspector  s’au 
ele  un  director  capabil,  va  fi  o  răsplată,  pe  care 
în  trecut  niciodată  nu  i-ar  fi  putut’o  da  profeso¬ 
rului  mulţimea  asistenţilor  dela  vechile  examene. 


CĂTRE  TINERI1) 


in  timp  în  timp,  cliemaţi  şi  pe  profesori  la 


şedinţele  societăţii  d- voastre.  Bine  faceţi. 
Tot  aşa  e  obiceiul  şi  pe  aiurea,  în  ţări 


cu  tradiţii  mai  veclii  de  cultură. 

La  Paris,  am  văzut  adesea  între  studenţi  pe 
Lavisse.  La  Berlin,  mi-aduc  aminte  că  ham  chemat 
ia  o  şedinţă  pe  Treitschke.  La  Lipsea,  odată  pe  lună, 
membrii  mai  înnaintaţi  ai  Seminarului  geografic 
stau  cu  Fr.  Ratzel  o  seară  întreagă. 

Tinereţea  are  multe  daruri,  dar  are  şi  bătrâneţea 
pe  ale  sale.  Ceia  ce  te  încântă  la  un  tânăr,  iar 
uneori  te  şi  îngrijeşte,  e  nemăsurata  încredere  în 
sine.  După  cum  copilul,  lipsit  încă  de  experienţa 
spaţiului  concret,  întinde  mâna  să  apuce  luna, 
tot  deasemenea,  tânărul,  nedeprins  cu  încercările 
vieţii,  dela  premise  ideale  sare  repede  la  concluzii 
de  activitate  practică,  fără  să  ţină  socoteală,  cât 


l)  La  societatea  studenţilor  în  litere  (1909  Martie  8). 

timp  şi  câte  pregătiri  trebuesc,  până  ce  o  gândire- 
—  dreaptă  de  altfel — --să  poată  fi  adusăla  îndeplinire- 

Ceia  ce  te  ademeneşte  din  contra  în  purtarea 
omului  matur  şi  mai  ales  a  celui  ajuns  la  bătrâ¬ 
neţe,  e  respectul  realităţilor  —  înţeleaptă  sfială 
în  faţa  greutăţii  de  a  înfăptui  o  idee,  precum  şi  o 
vedere  mai  limpede  asupra  fluxului  şi  refuxului  cu¬ 
getelor  şi  sentimentelor  omeneşti.  De  aci  nevoia 
firească  pentru  tineri  de  a  se  apropia  de  cei  mai  în 
vârstă  decât  ei.  E  multă  înţelepciune  în  zicătoarea 
franţuzească:  si  jeunesse  savciit,  si  vieillesse  pou- 
vait...  De-ar  putea  bătrânii  să  mai  apuce  încă  odată 
de  la  capăt  drumul  vieţii !  De-ar  şti  tinerii  ce  fel  să 
calce  pe  drumul  ce  le  stă  înainte,  ascuns  de  taina 
viitorului !  Aci  e  marea  antinomie  practică  a  vieţii : 
ştiinţă  --  când  nu  mai  e  putere  ;  putere  —  când  nu 
e  încă  ştiinţă. 

Mărturisesc,  că  alternativa  e  mai  grea  pe  partea 
bătrânilor.  Pentru  ei,  nu  mai  învie  trecutul,  nu  se 
mai  întoarce  puterea  şi  avântul  tinereţei.  D- voastră 
însă  puteţi  şti,  cât  de  cât,  întrebând  pe  cei  ce  au 
străbătut  drumul  ce  acum  vă  sta  înainte. 

De  aci  nevoia  de  întâlnire  şi  sfătuire... 

E  numai  decât  necesar.  Altfel  nu  ştiţi  să  vă 
bucuraţi  nici  măcar  de  darurile  cele  ce  vă  stau 
acum  la  îndemână.  Aşa,  dacă  v’aş  întreba  bună 
oară,  unde  vă  aflaţi  pe  drumul  străbătut  de  uni¬ 
versitatea  noastră,  mă  tem  că  prea  puţini  şi-ar 
da  seama  de  momentul  prin  care  treceţi  în  evo¬ 
luţia  învăţământului  universitar.  E  firesc.  Abia 

veniţi  şi  vă  şi  duceţi  —  val  după  val.  Noi  însă,  care 
rămânem  locului,  putem  vedea  creasta  mai  multor 
valuri ;  le  putem  preţui  mai  bine  şi  înălţimea  şi 
direcţia. 

Când  cei  din  generaţia  mea  ne-am  apropiat  de 
această  universitate,  era  încă  vie  amintirea  despre 
cei  dintâi  tineri  care  ajunseseră  la  înalta  treaptă  a 
licenţei  !  Ce  studenţi  şi  ce  Universitate  mai  eră 
pe  vremurile  acelea!  Toată  administraţia  ocupă 
o  singură  măsuţă,  aşezată  în  colţul  cancelariei,  unde 
se  adunau  toţi  profesorii.  La  măsuţa  aceia  sta  un 
singur  secretar,  având  în  faţă  o  singură  condică. 
Nici  nu  trebuia  mai  mult :  erau  cam  vreo  sută  de 
tineri  la  drept,  câteva  zeci  la  ştiinţe,  litere  şi  teo¬ 
logie.  Mediciniştii — mai  toţi  interni  pe  la  spitale. 
Coridoarele  răsunau  când  şi  când  de  pasul  vreunui 
student,  cum  răsună  o  biserică  de  sat,  când  intră 
cineva  în  timpul  săptămânei. 

Gravii  noştri  magistri  (mai  toţi  cărunţi  ori  cu  părul 
alb)  ţineau  prelegeri  în  faţa  câtorva  auditori  adu¬ 
naţi  în  banca  întâi,  iar  câte  odată  chiar  în  faţa  unui 
singur  ascultător.  Băncile  din  fund  erau  nouă  nouţe. 

La  ce-ar  fi  întârziat  studentul  să  tocească  acele 
bănci,  când  cu  şeapte  clase  de  liceu  putea  ajunge  : 
profesor,  avocat,  magistrat,  prefect  şi  mai  tot  ce 
se  putea  ajunge  în  această  ţară.  Erau  însă  unii 
care  se  îndărătniceau  şi  stăruiau  mai  mult  în  preajma 
universităţii.  Erau  şi  studenţi  cu  foarte  multă 
bunăvoinţă. 

S.  Mehedinţi.  —  Către  generaţia  nouă. 

Scăpaţi,  mărişori  din  licee,  unde  nu  văzuseră  nici 
o  experienţa  de  fizică  ori  de  chimie,  nicio  plantă  şi 
niciun  mineral  (eu  însumi  am  învăţat  zoologia  pe 
o  carte  fără  o  singură  figură)  ;  neştiind  a  ceti, 
nici  franţuzeşte,  nici  nemţeşte, — nu  mai  vorbim  de  - 
latineşte  ori  greceşte, — studenţii  din  perioada  eroică ' 
a  universităţii  descifrau  cu  multa  silinţă  nişte  ma¬ 
nuscripte  vechi,  trecute  din  mână  în  mână,  cu 
greşeli  de  expresii  şi  nonsensuri  care,  în  cele  din 
urmă,  trebuiau  silabisite,  căci  deînţeles,  nici  Duhul ! 
sfânt  n’ar  fi  descoperit  vre-un  înţeles  de  desupt. 

Ce  curioasă  e  câteodată  desvoltarea  societăţilor 
omeneşti,  şi  cum  se  repetă  mai  peste  tot  aceleaşi 
greşeli !  Fără  să  fi  avut  un  ev  mediu  la  fel  cu  - 
cel  din  apus,  în  momentul  când  ne-am  mânecat 
să  intrăm  şi  noi  pe  drumul  culturei  moderne, 
am  făcut  doi,  trei  paşi  tocmai  pe  cărările,  în  care 
merseseră  şi  alţii  înaintea  noastră. 

Asfel,  în  plină  filosofie  evoluţionistă,  când  în 
Anglia  trăia  încă  Darwin  şi  Spencer,  noi,  la  gurile 
Dunării,  eşind  din  şcoala  bisericească,  unde  fusese 
mai  toată  învăţătura  noastră,  am  întârziat  o  clipă 
în  pridvorul  scolasticei  (forme  şi  bucherie  de 
forme)  înainte  de  a  eşi  în  aerul  liber  al  cugetări 
ştiinţifice  şi  filosofice  a  veacului.  Degeaba  cuge¬ 
tase  Kant,  Comte,  Spencer  şi  toţi  filosofii  moderni, 
La  început,  sub  coperişul  acestei  universităţi  re- 
sunâ  o  biată  filosofie,  despre  care  n’am  putea  da 
o  idee  mai  exactă,  decât  coborându-ne  la  povestirea 
de  glume  şi  anecdote.  La  unele  cursuri,  am 

•apucat  încă  tineri  din  categoria  celor  ce  trecuseră 
examene  după  manuale  de  liceu  —  adevăraţi  bu- 
«cheri  universitari. 

De  societăţi  studenţeşti  pe  atuncea,  abia  dacă 
putea  fi  vorba. 

A  venit  apoi  o  nouă  perioadă,  —  cam  pe  la 
1890.  Cu  înmulţirea  liceelor,  s’a  sporit  şi  numărul 
■studenţilor.  Examenele  au  început  a  fi  mai  rigu¬ 
roase  şi  a  cere  mai  mult  dela  candidaţi.  Facultă¬ 
ţile  de  ştiinţe  şi  de  litere  au  început  a  împărţi 
studiile  şi  studenţii  după  secţiuni.  S’a  ivit  oare¬ 
care  mândrie  de  specializare... 

De  acele  vremuri  mi-aduc  bine  aminte  şi  eu. 

«Critica  raţiunei  pure»  nu  mai  eră  o  carte  în¬ 
chisă  cu  şapte  peceţi.  Unele  cursuri  de  filosof  ie 
începuseră  a  fi  ascultate  cu  mare  evlavie.  Cutare 
lecţie  despre  Fichte  răsună  şi  acum  în  mintea  con¬ 
temporanilor  mei.  Un  fel  de  armonie  pitagoreică, 
o  «muzică  de  sfere,  ce  se  aude  cum  se  naşte  din 
rotire  şi  cădere»  a  pătruns  atunci  în  multe  cugete 
şi  a  dat  multora  dintre  contemporanii  mei  un  in- 
distructibil  gust  de  idealism. 

Alături  de  filosofie,  veneau  apoi  studiile  clasice. 
Latinismul  hirsut  al  Transilvănenilor  eră  încă  ve¬ 
nerat  şi  vrednic  de  venerare,  deşi  mai  mult  filologic. 
Unii  studenţii  prinseseră  însă  a  căuta  sub  coajă  şi 
miezul.  Ceva  din  asprimea  romană  a  lui  Tacit  şi 
-Juvenal  începea  să  se  simţă  în  cugetul  şi  sim¬ 
ţirea  unuia  sau  altuia  dintre  tineri.  In  curând  s’a 

adaogat  însă  şi  eleganţa  elenică,  într’o  senină  în¬ 
făţişare  de  forme  frumoase:  sculpturale  şi  arhitec¬ 
tonice.  Atunci  s’a  arătat  pentru  întâiaşi  dată  în 
metropola  aceasta  a  regatului  românesc  feciorelnica* 
Diana  Gabii,  atunci  a  venit  Potymnia  şi  Yenerea 
din  Milo,  pe  care  le  vedeţi  şi  azi  în  Ateneu  ;  tot 
atunci  s’a  ivit  şi  grupa  frontonului  dela  Egina,  iar 
un  magister  elegantiarum ,  un  fel  de  păgân  su¬ 
perior,  a  făcut  să  se  si  mţă  în  universitatea  noastră 
o  caldă  adiere  de  clasicism. 

E  greu  de  închipuit  azi,  cu  ce  emoţiune  tinerii 
ridicau  ochii  spre  colonada  Ateneului  atunci  nou.. 
E  cu  neputinţă  de  povestit,  cu  ce  tremurare  de 
suflet  au  trecut  unii  şi  alţii  în  faţa  marei  pânze 
a  lui  Siemiradzki,  unde  ne  eră  dat  să  vedem  pentru 
întâiaşi  dată,  şi  numai  pentru  scurt  timp,  silueta 
templelor  greceşt  şi  marea  dela  Eleusis — un  stră¬ 
lucit  decor  pentru  Phrynea  gata  să  intre  unde..- 

Fără  nici  o  îndoială,  cultura  intelectuală  şi  ar¬ 
tistică  începea  să  devină  o  realitate.  Vibraţia  aceia 
sunt  sigur  nu  s’a  perdut.  In  multe  suflete  durează 
încă  şi  până  azi. 

Şi  nu  numai  cultura  universală,  ci  şi  cea  pă¬ 
mânteană  începuse  a  încălzi  inimile.  Era  vremea 
când  Eminescu  stăpânea  covârşitor  sufletul  tine- 
rimei.  Era  întâiaşi  dată  când  simţeam,  că  din 
neamul  nostru  s’a  ridicat  un  artist,  cu  care  ne- 
puteam  înfăţişa  înaintea  oricărui  popor  cult. 

Din  vremea  aceia  datează  şi  lozinca  de  «Unitate 
culturală  a  Uomânilor»,  un  cuvânt  luat  apoi  in- 

«deşert  de  mulţi,  dar  pe  atunci  plin  de  atâta  în¬ 
ţeles,  în  cât  tineretul  universitar  simţise  nevoia  de 
a-i  da  formă  concretă  prin  înfiinţarea  «ligei  cultu¬ 
rale»,  şi  printr’un  «memoriu»  care,  cu  o  tinerească 
•semeţie,  cearca  să  convingă  tineretul  universitar 
•din  alte  ţari  despre  dreptatea  aspiraţiilor  noastre. 


Când  m’arn  apropiat  din  nou  de  această  crima 
mater ,  după  vre-o  zece  ani,  am  găsit  valul  şi  mai 
ridicat.  Universitatea  era  plină  ca  un  ştiubeiu : 
mulţi  profesori,  multe  cursuri,  multe  examene, 
multe  societăţi  studenţeşti  şi  foarte  mulţi  licenţiaţi. 

Ceiace  eră  însă  mai  îmbucurător  e  altceva :  în¬ 
ceputul  seminariilor.  Tinerii  prind  acum  a  se  în¬ 
crede  în  puterile  lor  şi  unii  ajung  să  lucreze  cu 
destulă  îndemânare.  Dv.  care  treceţi  cu  valul  nu 
vă  daţi  seama  ce  înseamnă  această  schimbare. 
Mu  puteţi  bănui  însă  cât  de  mult  preţuim  ceiace 
puteţi  dobândi  acum  la  o  etate,  pe  când  noi  abia 
dibuiam.  Când  vedem  azi  în  seminarii  nu  numai 
•studenţi,  ci  şi  licenţiaţi  —  ba  unii  staruesc  chiar 
după  examenul  de  capacitate,  cum  se  întâmplă  şi  în 
universităţile  străine  —  fără  să  fim  cu  părul  de  tot 
nlb,  noi,  profesorii  din  această  fază,  avem  senti¬ 
mentul  liniştitor  de  cuget,  că  am  crescut  o  gene¬ 
raţie  mai  bună  decât  a  noastră,  ceeace  e  întăia  şi 
cea  mai  din  urmă  datorie  a  oricărui  povăţuitor  al 
tineri  mei. 

Aşa  a  fost  trecutul  universităţii  şi,  după  cuib 
vedeţi,  nu  e  vrednic  nici  de  osândă,  nici  de 
dispreţ.  Prezentul  îl  cunoaşteţi  singuri  şi,  după  a. 
mea  părere,  e  îmbucurător. 

Cum  va  fi  viitorul  ? 

Putem  răspunde  liniştiţi,  căci  ştim  de  cine  a- 
târnă. 

Viitorul  poporului  nostru,  ca  şi  al  oricărui  po¬ 
por,  atârnă  întâi  de  marea  taină  ce  se  numeşte 
geniu.  In  năzuinţa  cătră  perfecţiune,  speţa  noastră 
se  întrece  uneori  pe  sine  însăşi.  Ceeace  e  armo¬ 
nie  ideală,  ajunge  din  când  în  când  armonie-reală*. 
Printr’o  fericită  întâmplare  a  naşterei,  ici  şi  colo> 
răsare  omul-extraordinar  care,  dând  la  iveală  ade¬ 
văruri  nouă  în  ştiinţă  şi  forme  nouă  în  artă,  ne.  des¬ 
păgubeşte  pe  toţi  de  uniformitatea  vieţei  mediocre. 
De-1  chiamă  Ion  al  lui  Nică  a  lui  Petre  din  Hu- 
muleşti,  Eminescu  din  Ipoteşti,  Alexandri  de  lângă 
Mirceşti,  Coşbuc  de  lângă  munţii  Rodnei...  sau  cum 
îl  mai  cheamă,  geniul  şi  talentul  e  o  putere  tai¬ 
nică,  quasi-tumultuară,  care  ridică  dintr’o  dată  ia 
o  înnaltă  treaptă  capacitatea  de  a  gândi,  simţi  şi 
lucră  a  unei  generaţii  şi  a  unui  neam  întreg. — Mar- 
coni  a  mutat  într’o  zi  iţele  corespondenţei  dintre- 
oameni  pe  toată  faţa  globului! 

Şi  astfel  de  energii,  fie  în  ştiinţa  pură,  fie  îrr 
aplicaţiile  ştiinţei,  fie  în  artă,  filosofie  şi  literatură,, 
avem  dreptul  să  sperăm  a  le  vedea  eşind  la 
iveală  şi  între  hotarele  noastre.  Cu  fiecare  rând 
de  auditori  care  se  perindează  pe  aceste  bănci„ 

poate  că  se  strecoară  şi  acela  care,  neluat  întâi  în 
seamă  şi  puţin  preţuit,  va  fi  poate  mâne  o  podoabă 
eulturei  noastre  şi  chiar  a  culturei  omeneşti  în  ge¬ 
nere.  Bunele  însuşiri  trupeşti  şi  sufleteşti  ale  nea¬ 
mului  românesc  ne  îndreptăţesc  să  credem  că 
aceste  speranţe  nu-s  numai  simple  amăgiri. 


In  al  doilea  rând,  viitorul  atârnă  de  ceva  mai 
sigur  decât  geniul  şi  talentul,  -- atârnă  de  munca 
noastră  a  fiecăruia. 

Mare  virtute  a  mu n cei...  mare  putere  a  disci¬ 
plinei  câştigate  prin  încordarea  zilnică  în  agonisirea 
ştiinţei!  Studiul  cel  mai  mărunt,  —  a)  unor  obscure 
vorbe  dialectale  —  bine  făcut,  e  ceva  definitiv:  o 


piatră  care  va  putea  fi  zidită  şi  rezidită  în  mii  şi 
mii  de  clădiri  viitoare.  Descifrarea  şi  analiza  cri¬ 
tică  a  unui  document  istoric  poate  fi  iarăşi  ceva 
definitiv — da  un  rând  sau  poate  chiar  o  pagină  în¬ 
treagă  dintr’o  mare  operă  de  sinteză  viitoare,  iar 
rândul  şi  pagina  aceia  vor  fi  ale  tale,  nimeni  nu  ţi  le 
poate  răpi.  Un  studiu  asupra  petecului  de  pământ, 
pe  care  e  aşezat  un  oraş  sau  pe  care  se  întâlnesc 
două  pârae,  —  cum  aţi  avut  unii  prilej  să  faceţi  — 
e  în  felul  sau  o  operă  de  o  reală  însemnătate,  căci  e 
o  vedere,  care  înlesneşte  alte  vederi  şi  mai  ales 
e  :  manifestarea  liberă  a  unei  puteri  ce  prinde 
conştiinţa  de  sineşi.  0  experienţă  de  laborator,  de- 
terminarea  unei  plante,  studiul  unui  animal  sau 

mineral...  e  o  colaborare  cu  Cuvier,  Darwin  şi  alţi 
protagonişti  ai  ştiinţei.  E  un  dar  pe  care  ţi-1  dai 
ţie  însuţi  şi  pe  care,  vorba  Bibliei,  nimeni  nu-1  va 
lua  dela  tine. 

Atunci  de  ce  ne-am  îndoi  de  viitor  ? 

Valul  cu  care  treceţi  Dv.  e  cel  mai  înalt  din¬ 
tre  câte  au  fost,  şi  aşa  trebuea  să  şi  fie  într’o  des- 
voltare  normală  a  instituţiei  noastre  de  cultură. 
Fireşte,  sunt  încă  destule  scăderi,  dar  esenţial  lucru 
e  ca  în  fiecare  epocă  să  putem  constată  un  progres 
cât  de  mic. — -Despre  rest  se  vor  îngriji  urmaşii,  care 
vor  putea  merge  mai  uşor  pe  calea  deschisă  de  noi. 

Iar  în  această  ordine  de  idei,  iată  câteva  păreri 
asupra  cărora  rămâne  să  cugetaţi  singuri. 

Mai  întâi,  progresul  studiilor  Dv.  socot  că  va 
fi  înlesnit,  dacă  se  va  simţi  mai  mult  contactul  din¬ 
tre  o  facultate  şi  vecinele  ei.  Ar  fi  bine  să  che¬ 
maţi  din  timp  în  timp  pe  câte  un  coleg  dela  alte 
ramuri  ale  ştiinţei,  să. vă  spună  ce  mai  0  nou  în 
studiile  de  care*  nu  vă  puteţi  apropia.  U11  astfel  de 
oaspete  ar  aduce,  cred,  în  adunarea  Dv.  sentimentul 
unei  mici  serbări.  Aţi  împlini  şi  menirea  filoso- 
fiei,  care  e  o  disciplină  de  coordinare  a  rezultatelor 
dobândite  în  alte  ştiinţe,  aţi  ridică  apoi  şi  nivelul 
discuţiei;  — în  faţa  oaspeţilor,  stăpânirea  de  sinee 
totdeauna  mai  mare ;  se  eliminează  atunci  dela  sine 
incidentele  care  înnăspresc  uneori  zadarnic  relaţiile 
între  membrii  unei  societăţi.  Obiceiul  acesta  ar 
înlătură  apoi  şi  cusurul  părtinirei  pentru  sine 
şi  ale  sale.  Nimic  mai  plăcut  decât  specialistul 

modest ;  nimic  mai  supărător  decât  închipuitul 
oare  socoate  că  numai  în  colţişorul  specialităţii 
lui  e  tot  adevărul,  toată  lumina.  Pe  oamenii  care 
văd  lumea  numai  cu  un  singur  o  chiu.  Kant  îi  nu¬ 
mea  ciclopi.  Feri  ţi- vă  cât  puteţi  de  ciclopic  . 

Al  doilea,  cred  că  veţi  înlesni  mult  dezvoltarea- 
D-v.  sufletească,  dacă  veţi  observă  bine  hotarul  între 
idee  şi  realitate.  Pe  cât  e  de  încântător  tânărul 
care  are  sentimentul  relativităţii  valorilor  şi-şi  dă 
seama  de  înţelepciunea  proverbului  că  «nu  toate 
câte  sboară  se  mănâncă»,  pe  atât  e  de  supărător 
năucul  care,  prins  de  o  formulă  citită  sau  auzită 
de  la  alţii,  dă  busna  înainte  ca  o  streche  neroadă 
şi  se  încaeră  cu  cel  dintâi  obstacol,  fără  să-şi 
dea  seamă  de  rezistenţa  lui  reală. 

Dv.,  pe  drumul  pe  care  mergeţi  acum,  se  cu¬ 
vine  să  pipăiţi  realitatea  pe  cât  e  posibil  de  de¬ 
parte,  cu  toiagul  raţionamentului,  nu  cu  fruntea 
l)v.,  care  poate  rămânea  rănită,  iar  când  ajungeţi 
jertfa  unei  formulei  perfide  —  chiar  dezonorată. 
/Să  ştiţi  că  bunavoioţa  şi  dorinţa  de  a  ferici  lumea, 
nu  e  numai  în  sufletul  tinerilor,  ci  şi  înalte  su¬ 
flete.  înainte  deci  de  a  sosi  momentul, ca  să  pu¬ 
neţi  înşi-vă  mâna  la  roată,  aveţi  prevederea  de 
a  vă  întrebă :  oare  de  ce  cutare  sau  cutare  (om 
de  onoare  şi  acela)  nu  împlineşte  ceeace  mi  se 
pare  mie  tânăr,  atât  de  uşor  de  împlinit  ?  Nu 
cumva  o  fi  greu  ?  Şi  nu  cumva  e  chiar  cu  nepu¬ 
tinţă,  după  cum  e  cu  neputinţă  să  tragi  cu  creta 
pe  tabla  o  circonferinţă  care  să  realizeze  deplin 

noţiunea  ideală  a  circonferenţei  ?  Mare  câştig  sa 
ştie  cineva  din  timp  preţiosul  adevăr,  că  nu  toate- 
câte  sboară  j)ot  fi  aduse  pe  masă. 

In  al  treilea  rând,  înainte  de  a  ajunge  la  chestia 
totdeauna  prozaică  a  mesei,  cătaţi  de  vă  adunaţi, 
nu  numai  ştiinţă,  ci  şi  o  mare  provizie  de  poezie.. 
Şi  anume  :  în  aceşti  încântători  ani  ai  tinereţei, 
când  toate  sună  armonios  la  ureche,  opriţi -vă  pe 
loc  să  ascultaţi  măcar  o  clipă  muzica  potolită  a 
clasicilor.  De  geaba  tră-  şte,  cine  n’a  stat  de  mai 
multe  ori  în  viaţa  sa  la  sfat  cu  Omer,  în  ochii 
căruia  s’a  oglindit  cea  mai  frumoasă  înfăţişare  a 
chipului  omenesc.  Cine  îl  citează,  fără  să-l  citească,, 
sau  îi  pomeneşte  în  deşert  numele,  ar  trebui  pri¬ 
vit  ca  un  sălbatec  care,  fără  să-şi  dea  seamă,  a- 
mestecă  mărgăritarul  cu  nomolul  prost  al  vorbe¬ 
lor  de  toate  zilele.  Cine  n’a  stat  apoi  la  tainit  in 
ceasurile  sale  cele  bune  cu  un  artist  ca  Tacit,, 
nu  ştie  ce  va  să  zică  nobleţă  sufletelor  care  au 
săvârşit  odinioară  minunea  de  a  face  dintr’un  oraş 
stăpânul  întregei  lumi. 

Sunt  mari  şi  timpurile  noastre.  Cum  să  nu  fie, 
când  vedem  prin  părete  cu  ajutorul  fotografiei  şi 
vorbim  prin  văzduh,  ca  duhurile,  fără  nici  o  le¬ 
gătură,  —  pe  deasupra  mărilor  şi  ţărilor.  Când  so¬ 
cotim  că  într’un  bănuţ  de  aramă  e  atâta  energie 
întra-atomică,  încât  dacă  am  deslega-o  s’ar  schimba 
faţa  universului,  căpătăm  despre  îndrăzneală  şi 
adâncimea  cugetului  omenesc  o  idee  în  adevăr 
grandioasă.  Un  tânăr  care  a  isprăvit  abia  liceul. 


un  ascultător  al  unui  curs  de  fizică  ori  de  hi  mie» 
poate  fi  mâne  sau  poimâne  un  adevărat  Prometeu. 

Dar  ca  o  singură  condiţie  :  să  păstrăm  şi  învea- 
cui  nostru,  când  partea  technică  a  vieţii  pare  că 
merge  dela  sine,  să  păstrăm  frumoasa  măsură  a 
contemporanilor  celui  ce  a  creat  dramatica  figură 
a  lui  Prometeu.  Plinul  acela,  şi  eroul  lui,  au  fost 
«mari  liniştiţi»  faţă  de  natura  fizică  şi  morală.  Câţi- va 
ciclopi  şi  câţi-va  miopi  ai  specializării  au  declarat 
în  vremurile  noastre  că  geniul  e  o  formă  ele  ame¬ 
ţeală!  şi  de  nebunie.  Fals.  Geniul  e  cea  mai  înaltă 
formă  a  puterii  şi  a  sănătăţii,  iar  puterea  mare  şi  să¬ 
nătatea  e  totdeauna  liniştită.  —  O  vedem  la  clasici, 
care  tocmai  de  aceia  au  rămas  neîntrecuţi. 

Dela  umanitatea  de  bionz  sau  de  marmoră  a 
clasicismului,  am  căzut  acum  în  unele  priviri  la 
umanitatea  de  mucava  şi  stambă  proastă  a  ameri¬ 
canismului  a  toate  nivelator.  Omul  cumpătat  şi 
echilibrat  al  Atenei  şi  "Romei  pare  că  e  în  primej¬ 
die  să  se  piardă. 

Paguba  aceasta,  căderea  aceasta  trebue  însă  în¬ 
lăturată,  iar  leacul  e  în  clasicism,  care  vindecă  su¬ 
fletul  de  orice  trivialitate  şi,  dându-i  măsură,  îi 
scapă  de  primejdia  lunecării  spre  Chaos  atât  în 
artă,  cât  şi  în  viaţă. 

Ce  minunat  îndreptar  era  pentru  cei  mai  buni 
dintre  antici  idea  superioară  de  etlinos .  Tot  ce 
nu-i  Elin,  e  barbar...  Superbă  afirmare  a  indivi¬ 
dualităţii  unui  popor  !  Tdeia  trebue  reluată  :  oricine 
nu  aparţine  unei  naţiuni  şi  nu  simte  în  sine  mândria 

unei  meniri  naţionale,  deosebite,  e  un  «American», 
—  o  individualitate  fără  caracter  specific,  un  col¬ 
portor  de  idei  şi  de  sentimente  eterogene,  iar  cu 
vremea  şi  de  sânge  eterogen. 

Clasicismul,  pe  lângă  poezie,  învaţă  pe  cel  ce 
se  apropie  de  el  ce  înseamnă  demnitatea  unui 
neam,  şi  prin  aceasta  te  păzeşte  de  amestecul  cu 
turma  internaţionalilor  de  pripas,  care  au  uitat  de 
unde  vin  şi  le  este  indiferent  încotro  vor  apuca. 

Urmând  acelor  îndrumări,  anii  aceştia  de  studiu 
vor  fi  ca  trecerea  printr’o  frumoasă  grădină  înflo¬ 
rită.  Ya  înflori  cugetul,  va  înflori  simţirea,  iar 
parfumul  tinereţe!  se  va  împrăştia  şi  spre  învă¬ 
ţători —  spre  noi,  tovarăşii  d-v.  de  lucru,  care,  pri¬ 
vind  anii  cum  se  duc,  avem  o  singură  mângâere  : 
când  ne  vom  coborî  de  pe  această  catedră,  să  pu¬ 
tem  lăsa  pentru  pregătirea  viitorului  o  generaţie 
însutit  mai  puternică  în  lupta  pentru  adevăr  :  în 
ştiinţă,  în  artă  şi  totdeodată  în  viaţa  publică  a 
Statului. 

♦ 

Anul1)  acesta  universitar  s’a  început  la  Plo 
eşti  cu  un  «congres  al  studenţilor»  interzis 
de  ministrul  instrucţiunei  publice.  Semes¬ 
trul  întâi  s’a  sfârşit  cu  o  întrunire  la  Dacia;  iar 
în  acest  răstimp,  ziaristica  s’a  înavuţit  prin  apariţia 
unui  nou  jurnal:  «Tribuna,  organ  studenţesc-na- 
ţionalist,  redacţia  în  calea  Victoriei,  51». 

împrejurările  acestea  sunt  un  simptom  caracte¬ 
ristic  pentru  îndrumarea  culturală  a  generaţiei  care 
ne  trece  pe  sub  ochi. 

Elemente  universitare  —  şi  anume,  studenţi  — 
care  să  simtă  nevoia  de  a*şi  orienta  activitatea 
după  indicaţiile  zilnice  ori  săptămânale  dintr’un 
ziar !  aceasta  e  cu  totul  neobişnuit  şi  poate  fără  pre¬ 
cedent  în  istoria  tuturor  universităţilor  din  lume. 

Tinerii,  care  a  luat  cuvântul  la  întrunirea  de 
la  Dacia,  se  zice  că  ar  fi  făcut  o  paralelă  între 

studenţii  de  odinioară  şi  cei  de  azi.  Din  ziare 
n’am  putut  află,  care  au  fost  indicaţiile  date  de 
acei  sfătuitori  studenţimei  noastre ;  dar  desigur, 
cu  ocazia  aceasta,  mulţi  îşi  vor  fi  adus  aminte 
de  studenţimea  altor  ţări  şi  chiar  de  auditorii 
mai  vechi  ai  universităţii  noastre  spre  a-i  compara 
cu  cei  de  astăzi. 

*  * 

A  fost  o  vreme  (între  1865  şi  1890),  când  la 
unele  prelegeri  abia  erau  de  faţă  câte  doi,  trei 
studenţi,  —  şi  aceia  bursieri  ai  şcoalei  normale  su¬ 
perioare, —  un  fel  de  internat  universitar. 

Era  vremea  studentului  cam  înaintat  în  vârstă, 
cam  slab  în  pregătire,  dar  înciudat  la  muncă. 
Examenul,  fireşte,  era  o  adevărată  opintire :  mai 
ceva  note,  mai  un  volumaş  francez...  şi  cu  chiu 
cu  vai,  primejdia  trecea.  Dar  şi  trecerile  de  li¬ 
cenţă  erau  rare  ca  rândunelele  în  luna  lui  Mar¬ 
tie.  Dela,  1865  până  la  1888  (aproape  un  sfert  de 
veac)  facultatea  de  litere  n'a  dat  decât  33  de  li¬ 
cenţiaţi,  iar  cea  de  ştiinţe  abia  21. 

A  venit  apoi  epoca  îngrămădirei  la  univer¬ 
sitate, — un  rezultat  al  liceelor  create  de  politica 
judeţeană. 

De  unde  înainte  paltoanele  şi  pălăriile  stau  în¬ 
şirate  pe  bănci,  au  trebuit  acum  şi  cuiere,  căci 
sănie  gemeau  de  auditori.  Se  înţelege  că  nu  toţi 
cei  înscrişi  treceau  şi  examene  ;  dar  totuşi  destul 
Ae  mulţi.  Ba  unele  examene  erau  paradoxale  ca 

•presuinţie  din  partea  candidaţilor,  care  pe  aci,  pe 
-aci  stau  sa  ajungă  —  adică  îşi  închipuiau  că  le  mai 
lipseşte  puţin,  ca  să  ajungă  —  pe  profesori. 

Simpatică,  oricum,  şi  această  perioadă,  cu  toată 
ridicula  îngâmfare  a  unui  tineret  prea  închipuit 
•de  pe  urma  unor  studii  ceva  mai  bogate  ;  dar  sim¬ 
patică  la  urma  urmei  prin  avântul  său  şi  mai  ales 
prin  aducerea  în  discuţie  publică  a  unei  cestiuni 
de  o  supremă  însemnătate:  cestiunea  culturei  nea¬ 
mului  românesc  din  afară  de  hotarele  regatului. 

S’au  încălzit  atunci  multe  inimi;  şi  chiar  de¬ 
parte  de  zidurile  universităţei  s’au  aprins  lumini, 
•care  nici  până  azi  nu  s’au  stins,  poate,  cu  desă¬ 
vârşire. 

Au  venit  în  sfârşit  timpuri...  pe  care  e  bine  să 
nu  le  mai  amintesc.  De  ruşinea  lor  însă  n’au  fost 
de  vină  numai  tinerii,  ci  şi  cei  cu  părul  alb,  do- 
vovedind  astfel  cu  toţii  lipsa  de  temeiu  a  cultu¬ 
rei  noastre  în  genere  şi  a  celei  politice  în  special. 

Acum  eată  şi  ziarul ,  pe  lângă  o  insolită  inau¬ 
gurare  de  an  la  Ploeşti  şi  un  sfârşit  de  semes¬ 
tru  la  Dacia ! 

Evident  am  ajuns  departe. 


Mă  abţin  dela  orice  apreţiare  asupra  acestor 
împrejurări  culturale  din  tânărul  nostru  regat. 
Să-mi  fie  totuşi  permisă  o  amintire  din  alte  ţări. 

Nici  pe  acolo  nu-s  toate  perfecte,  dar  e  nease¬ 
mănat  mai  mult  bine  şi  mai  pre  sus  de  toate  e 

un  adânc  sentiment  de  armonie  şi  de  proporţie  :  fie¬ 
care  e  bucuros  cu  ale  sale  şi  nu  doreşte  să  fie  de¬ 
cât  la  locul  şi  timpul  său. 

La  universitate  e  ştiinţa ;  afară  însă  e  o  în¬ 
cântătoare  veselie,  —  mai  ales  în  Germania,  Elveţia 
şi  Anglia.  După  vechiul  obiceiu  al  strămoşilor  lor 
din  vremea  lui  Tacitus,  studenţii  germani  nu  se 
sfiesc  în  timpuri  anume  de  a  fi  părtaşi  la  lungi  şe¬ 
dinţe  de  noapte  în  faţa  paharelor.  Criticabile,  — 
fără  îndoială,  unele  amănunte ;  dar  în  totul  lui  tot 
înălţător  de  suflet  acest  simposion  academic.  Se 
dovedeşte  aceasta  cu  prisosinţă  din  eîntecelelor  pen¬ 
tru  Germania  (Deutschland  Deutschland  liber  alles) 
pentru  universitate, —  alma  mater  ;  pentru  iubirea 
germană;  pentru  Rinul  german...  pentru  tot  ce 
este  frumos  şi  scump  sufletului  lor.  Merg  până 
acolo  că,  clin  cenuşa  vremurilor  de  mult  trecute, 
trezesc  scânteia  pasiunilor  de  acum  2000  de  ani.  Ur¬ 
maşi  lui  Arminius  cântă  şi  azi :  Când  Romanii 
au  căutat  pe  dracul  au  venit  la  Arminius  în  pă¬ 
durile  Germaniei...  ! 

Ştie  el  ce  ştie  neobositul  împărat  Wilhelm  al 

Il-lea,  când  îşi  duce  singur  copiii  şi  pe  moşteni¬ 
torul  coroanei  să  ciocnească  paharul  la  aceiaşi 
masă,  unde  a  stat  şi  el  cu  tovarăşii  din  corporaţia 
Borussia  dela  Bonn.  Trebue  să  aibă  ceva  în  gând 
—  şi  mai  ales  în  inimă  —  profesorii,  magistraţii,  gu¬ 
vernatorii  de  provincii  şi  alţi  demnitari  mari  ai 
Statului,  care,  veniţi  în  treacăt  prin  Berlin  sau 
prin  oraşul  universităţei  unde  au  studiat,  se  aşează 

nepoftiţi  lângă  tinerii  membri  ai  corporaţiei  în 
care  au  fost  şi  ei,  şi  cântă  împreună  gaudeamus 
igitur :  cei  tineri  de  bucurie,  cei  cu  părul  alb,  de 
înduioşarea  anilor  pentru  totdeauna  rămaşi  în 
urmă.... 

Iar  ce  a  eşit  dintr’o  astfel  de  educaţie  senină 
o  ştie  mai  bine  şi  decât  împăratul,  şi  decât  uni¬ 
versitarii  Germaniei  de  azi,  o  ştie  istoria  războae- 
lor  germane.  Stâlpii  de  marmură  şi  de  granit  aşe¬ 
zaţi  la  intrarea  fiecărei  universităţi  vor  păstră 
pentru  toate  veacurile  ce  vin  amintirea  acelora  care, 
dela  vesela  masă  universitară,  au  plecat  să  moară 
şi  au  murit  pentru  înălţarea  patriei  lor... 

Să  dau  această  viaţă  drept  model  tinerime i 
noastre  universitare  ? 

Cu  neputinţă.  Şi  în  orice  caz,  copia  ar  fi  infe¬ 
rioară  faţă  de  original.  Din  contra,  din  noi ,  adică 
din  sufletele  noastre  trebue  să  răsară  ceeace  e 
potrivit  pentru  noi ;  iar  în  sufletele  noastre  nu 
va  răsări  nimic,  până  ce  nu  vom  căpătă  mai  în- 
tâiu  mândria  trecutului  nostru  ca  neam  şi  o  cu¬ 
noştinţă  mai  exactă  a  posibilităţilor  şi  bune  şi 
rele  din  viitor. 

Forme  eftine  (ziarele  spun  că  o  parte  din  stu¬ 
denţi  au  deshămat  eri  caii  lui  Novelli  la  Craiova  !), 
forme  de  acestea  sunt  flori  de  hârtie,  dela  care 
nici  un  om  cu  minte  nu  poate  să  aştepte  vreo¬ 
dată  roade. 

Exerciţii  fizice,  ca  în  Anglia  şi  ca  cele  începute 
de  societatea  gimnaştilor  dela  Halle  după  sdrobirea 

Prusiei  de  Napoleon,  asta  da.  Deprinderi  de  tir  ca 
în  Elveţia  (atât  franceză,  cât  şi  germană)  şi  chiar 
în  vecina  Bulgarie,  asta  da,  fiindcă  e  lucru  bărbă¬ 
tesc.  Cântece —  nu  numai  concerte  de  solişti,  pentru 
ureche — ci  cântarea  de  entusiasm,  pornită  din  ceata 
întreagă,  asta  da,  din  tot  sufetulda.  In  sfârşit,  lungi 
călătorii  cu  toiagul  în  mână,  din  cotul  dela  Man¬ 
galia  până  la  Putna,  unde  se  odihneşte  eroul 
de  trei  ori  sfânt  al  neamului  nostru,  sau  până  în 
Munţii  apuseni,  la  gorunul  lui  Hori  a,  asta,  mai 
pre  sus  decât  ori  şi  ce,  da  şi  iarăşi  da. 

Căci  atunci  —  şi  numai  atunci  —  vom  căpăta  si¬ 
guranţa  că  şi  la  noi,  ca  şi  în  batjocoritele  stătu¬ 
leţe  ale  Germaniei  de  odinioară,  se  va  pregăti  o 
epocă  de  aur  în  politica  istorică,  singura  de  care 
trebue  să  se  intereseze  auditorul  unei  universităţi. 

Dar  se  va  pregăti ...  numai  dacă  cei  ce  trec 
acuma  prin  grădina  fermecătoare  a  anilor  tinereţei, 
privind  departe  —  înainte,  se  vor  feri  cât  mai  mult 
de  mărăcinii  realităţilor  aşa  de  triste  din  timpu¬ 
rile  de  faţă.  = 

Tinerimea  noastră,  dacă  îşi  respectă  idealul  şi-l 
iubeşte,  să  nu  aspire  niciodată  a  se...  coborî.  Aceasta 
i-o  spune  un  profesor,  care  nu  are  pe  conştiinţă 
de  a  o  fi  ademenit  vreodată  spre  eroare. 

'  .  r,i.n 

linerefcul  universitar,  care  a  sărbătorit  pe  Cuza 
la  Ruginoasa,  a  trimis  omagiile  sale  Suve¬ 
ranului.  Bine  a  făcut.  Cel  ce  scrie  aceste 
rânduri  a  apucat  vremuri  rele.  Când  regele  a  săr¬ 
bătorit  un  sfert  de  veac  dela  sosirea  sa  în  ţară, 
a  venit  la  10  Mai  să-l  salute  tot  norodul.  De  lângă 
^tatuea  lui  Mihai,  El  a  privit  defilânclu-i  pe  dinainte  : 
annata,  elevii  şcoalelor  publice  şi  private,  delega¬ 
ţi  uni  din  provincie,  comitete  ale  deosebitelor  so¬ 
cietăţi  împreună  cu  drapelele  lor...  au  defilat  până 
şi  văduve  şi  femei  nevoiaşe,  unele  în  papuci,  ur¬ 
mând  grăbit  steagul  societăţei  lor  de  ajutor...  Dela 
universitatea  din  faţă  nu  s’a  arătat  însă  nimeni.  Cu 
o  seară  mai  înainte,  studenţii  hotărîseră  să  se  abţină 
dela  serbare,  să  nu  primească  darul  regelui  (Fun¬ 
daţia  Carol),  iar  prezidentul,  un  medicinist  simpatic, 
mulţumind  adunărei,  declarase  că  prin  o  atare  ati¬ 
tudine^  studenţii  au  înaintat  democraţia  cu  30  de 
ani».  —  x4bia  s’au  găsit  câţiva,  care  au  îndrăznit 

să  trimită  la  palat  o  delegaţie  împreună  cu  corpul' 
profesoral  spre  a  salva  măcar  aparenţele. 

Urâte  timpuri!  Bine  că  s’au  dus.  Bine  că  tineretul 
universităţilor  noastre  a  început  de  vreo  10 — 15  ani 
să  simtă  şi  lucreze  mai  potrivit  cu  menirea  sa. 

Telegrama  dela  Buginoasa  ne  dă  însă  iarăşi  de- 
gândit. 

«...generaţia  care  începe,  şi  pe  care  o  reprezentăm  noi,, 
vă  trimite  respectuoasa  încredinţare  a  unui  absolut  loia- 
lism  celui  dintâiu  stăpânitor  al  României,  căruia  vitejia 
ţărănimei  i-a  pus  coroana  de  rege  pe  frunte». 

Cum  adică  ?  Ţăranii  singuri  au  purtat  războiul 
şi  au  întemeiat  regalitatea  ?  Aceasta  e  judecata, 
tineretului  nostru  care  face  studii  istorice  şi  care 
mâine  se  va  sui  pe  catedră  spre  a  spune  copiilor 
ce  fel  a  fost  trecutul  ţărei ? 

Cum,  Y altei*  Mărăcineanu,  Şonţu,  Giurescu,  Ene, 
au  fost  nişte  Nimenea,  nişte  netrebnici,  iar  buni 
în  trebile  războiului  n’au  fost  decât  Ion  şi  Neacşu  ?' 
Aceasta  e  seninătatea  de  cuget  care  domneşte  în. 
universităţile  ţărei  noastre  ? 

Dela  cine  a  pornit  gândul  pătimaş  care  a  ins¬ 
pirat  acea  telegramă?  Cine  e  desrobitul  sau  omul 
de  pripas,  sosit  din  alte  ţări,  care  vorbeşte  de  stă¬ 
pân  în  regatul  liber  al  regelui  Carol  I  ?  Cine  e  re¬ 
trogradul  care  ne  întoarce  cu  faţa  spre  monar¬ 
hiile  asiatice  şi  semi-asiatice,  dela  care  nu  vrem 
să  primim  lecţii  de  cultură?  Cine  îşi  ia  apoi  în- 
drăsneala  să  despartă  neamul  nostru  în  felii  şi  ri¬ 
dică  pe  frate  contra  fratelui? 


VINOVATA  UITARE 


149 


Am  văzut  cu  întristare  unele  ziare  ale  celor 
•ce  au  răspunderea  ordinei  în  acest  stat,  vorbind 
de  «mâinile  reci»  ale  burgheziei  «rapace»,  fără  să 
le  vină  în  minte  acelor  progresişti-papagali,  că  bur¬ 
ghezia  românească  ne  e  tot  aşa  de  scumpă,  ca  şi 
ţărănimea;  că  cismarul,  dulgherul,  tâmplarul,  tipo¬ 
graful,  precupeţul,  negustorii  de  tot  soiul  care  duc 
lupta  contra  concurenţei  streine,  sunt  şi  ei  carne 
din  carnea  noastră,  sânge  din  sângele  nostru ;  că 
sunt  tot  aşa  de  trebuincioşi  şi  vrednici  de  laudă 
şi  încurajare,  ca  şi  cei  dela  coarnele  plugului. 

Şi  acum,  după  ce  gazetele  unui  partid  batjoco¬ 
resc  fiinţa  acestor  orăşeni  şi  asmuţă  satele  contra 
•oraşelor,  acum  vine  şi  tineretul  să-i  insulte,  trecând 
cu  buretele  peste  faptele  din  războiu,  ca  şi  cum 
toţi  orăşenii  ce  au  slujit  atunci  sub  steagul  ţărei 
ar  fi  fost  nişte  laşi  fără  cinste  şi  fără  patriotism? 

Crede  tineretul  că  cei  ce  au  lăsat  dalta,  mistria, 
ferăstrăul,  compasul  ingineresc,  codicele  de  legi, 
catedra,  moşia,  fabrica...  toţi  aceia  au  fost  nişte  bi¬ 
cisnici,  şi  singur  Ion  şi  Neacşu  au  pus  pe  capul 
Domnitorului  de  atunci  coroana  de  rege?  Aceasta 
c  imparţialitatea  istoriei? 

Dureroasă  rătăcire  şi  vinovată  nedreptate ! 

* 

Ca  printre  gene  văd  departe,  departe...  acum 
30  de  ani...  cete  risipite  pe  un  deal,  arme  puse  în 
piramidă,  soldaţi  cu  raniţe  în  spate  şi  cu  baeri 
multe  peste  piept,  călăreţi,  pedestraşi,  vălmăşag 

mare  ca  la  iarmaroc.  Pare  că  aud  şi  acum  goarna», 
care  a  despărţit  într'o  clipa  pe  toţi  cei  cu  pană 
la  căciulă  şi  cu  mantalele  suflecate  ca  pentru  drum,, 
de  bătrănii  care  au  rămas  obidiţi  alături,  şi  de 
femeile,  cari  sughiţau  de  plâns,  ascunzându-şi  faţa 
în  marame.  Pare  că  văd  şi  acum  la  doi  paşi  lângă 
mine,  coloana  întreagă  desfăşurată,  trecând  podul 
Dragomirei  în  pârâitul  tobelor,  şi  înşirându-se 
în  lungul  şoselei  pe  urma  căpitanului  care  mer¬ 
gea  călare  în  frunte.  Am  auzit  cu  urechile  mele 
bocetul  desnădăjduit,  care  a  isbucnit  din  mii  de 
piepturi,  când  capul  coloanei  a  trecut  dela  casa 
lui  Lău,  iar  bătrânii  se  sileau  să  oprească  femeile,, 
să  nu  strice  inima  soldaţilor,  ţinându-se  mai 
departe,  după  ei.  Le-am  auzit,  le-am  văzut  toate 
acestea... 

Am  îngenunchiat  la  un  an  după  aceea  cu  tot 
norodul  lângă  zidul  mănăstirei  la  parastasul  căpi¬ 
tanului  care  nu  s’a  mai  întors,  al  «dorobanţului» 
pe  care  îl  aşteptasem  cu  atâta  dor  toţi  ai  familiei... 
1’am  văzut  pe  sergentul  Viţă  venind  rănit,  pe 
sergentul  Bocu  sosind  şchiop  şi  şchiop  târându-şi 
viaţa,  până  ce  a  intrat  în  mormânt.  I-arn  văzut,, 
i-am  cunoscut...  Si  păcat  mi-ar  fi  înaintea  lui  Dum¬ 
nezeu  şi  a  cugetului  meu,  dacă  aş  smulge  măcar 
o  rază  din  cununa  ce  se  cuvine  acestor  viteji. 
Pot  zice  ca  Psalmistul :  «Lipească-se  limba  mea  de 
grumazul  meu...»  dacă  voiu  spune  un  cuvânt  de 
ocară  asupra  acestui  minunat,  în  adevăr  minunat 
popor,  care  a  fost  în  stare  să  aducă  astfel  de  jertfe. 

Mă  cuprinde  însă  indignarea,  când  văd  că  în 
chip  de  laudă  pentru  ţărani,  se  aruncă  osânda  ui- 
tarei  asupra  celor  ce  au  fost  în  fruntea  lor. 

Cum,  a  murit  fără  glorie  căpitanul  care  a  căzni 
în- capul  companiei?  şi  Şonţul  care  în  ziua  aceia 
a  cerut  să  treacă  la  batalionul  de  atac  şi  a  perii 
alături  de  soldaţii  săi  în  viforul  nemilostiv  care 
i-a  cuprins  dintr  odată  pe  toţi?  Cum,  numai  cei 
din  sate  au  îngenuchiat  în  ziua  aceia  în  Valea 
Plângerii  ?  n  . 

Aceasta  e  dreptarea  ta  tineret  universitar  ? 
Aceasta  e  nobleţă  sufletească  a  generaţiei  care  se 
ridică?  Recunoştinţă  numai  pentru  unii,  iar  pentru 
ceilalţi  o  insultătoare  uitare  ? 

Nu,  de  sigur,  nu  acesta  a  fost  gândul  tinere¬ 
tului,  ci  e  la  mijloc  numai  un  nefericit  amestec 
al  oamenilor  pătimaşi  în  fapta  şi  cugetul  tinerilor 
lipsiţi  încă  de  experienţă. 


Şi  cine  sunt  cei  ce  seamănă  această  neghină  a 
vrajbei  în  sufletul  tinerimei  ? 

De  gazetele  care  asmuţă  satele  împotriva  ora¬ 
şelor  ne  împiedică  sila  să  mai  vorbim.  Sunt  însă  şi 
alţi  semănători  de  neghină  şi  despre  aceştia  trebue 
să  spunem  două  cuvinte  : 

Dipsa  noastră  de-  cultură  temeinică,  precum 
şi  atmosfera  demagogică  a  vieţei  noastre  politice 


de  oameni  neisprăviţi.  Cu  porniri  generoase  în 

unele  momente,  dar  în  esenţa  lor  făpturi  con¬ 
damnate  la  o  veşnică  invidie  (şi  de  aceia  la  o 
veşnică  mişcare  şi  schimbare),  oameni  de  flacără, 
capriţioşi  ca  şi  flacăra  care,  ’n  loc  de  a  lumină 
orbeşte.  Suflete  sdruncinate.  Ceva  mijlociu  între 
sănătate  şi  nebunie. 

Lipsiţi  de  orice  fir  logic,  în  gândire  ca  şi  în 
lapte,  formula  vieţei  lor  e  un  perpetuum  mobile. 
Trăiască  flacăra,  trăiască  cutremurul,  trăiască  hao¬ 
sul,  numai  mişcare  să  fie  şi,  dacă  se  poate,  ei  pe 
un  piedestal  în  mijlocul  agitaţiei. 

Alături  de  aceştia  sunt  şi  neisprăviţi  de  alt  gen  : 
genul  rece.  Reci  fiindcă  sunt  streini  de  noi  şi 
de  ale  noastre.  Edecuri  greco-evreo-rnuscăleşti, 
inteligenţe  obtuze,  fără  pic  de  lumină ;  suflete 
fără  scântee  de  entusiasm. 

Lumea  pentru  ei  are  o  singură  culoare  —  cea 
mohorâtă.  Această  speţă  —  şi  mai  detestabilă  — 
propagă  ura  sadea  ;  distilează  conştient  veninul, 
după  cum  neamul  rece  al  unor  târâtoare  secre¬ 
tează  zi  cu  zi  picătura  fatală,  pe  care  o  strecoară 
în  rana  victimei  imprudente  ce  trece  pe  delături. 

Mai  ales  a  ceştia  sunt  cei  care  cultivă  şi  împrăş 
tie  sămânţa  de  vrajbă  în  inimile  tinerilor  ce  n’au 
încă  simţul  vieţei  reale.  Ce  le  pasă  acestor  anarhişti 
—  reci  sau  înflăcăraţi  —  şi  cum  ar  putea  să  le  pese, 
când  lipsa  de  judecată  —  la  unii,  de  suflet  —  la  cei¬ 
lalţi  îi  împiedică  de  a  prevedea  catastrofa,  pe  care 
totuşi  o  pregătesc  ?  Nouă  însă  ne  pasă  şi  de  aceia 
ţinem  să  spunem  lămurit  : 

fcl  o  datorie  pentru  toţi  tinerii — nu  vorbim  de 
roadele  seci,  inevitabile  în  fiecare  generaţie  ci,  de 
cei  capabili  de  independenţă  sufletească — e  o  da¬ 
torie  să  se  abţină  dela  nepreptăţi,  ca  cele  din  te¬ 
legrama  de  eri.  Să-şi  dea  seama  că  unele  vorbe 
din  această  telegramă  aduc  o  sângeroasă  ocară 
unei  bune  părţi  din  neamul  nostru,  —  şi  tocmai 
cele  mai  primejduite.  Să-şi  dea  seama,  că  negus¬ 
torii,  câţi  mai  sunt  —  şi  slavă  Domnului  sunt  încă 
destui  în  Muntenia  şi  Oltenia,-- meseriaşii  de  tot 
felul,  inginerii,  arhitecţii,  preoţii,  profesorii,  fabri¬ 
canţii,  proprietarii,  funcţionarti  statului...  sunt  şi  ei 
elemente  sociale  pozitive,  şi  că  tocmai  dela  aceş¬ 
tia  se  aşteaptă  ofensiva  cea  mare  în  lupta  pentru 
apărarea  ţării  de  vegetaţia  parazitară  a  străinilor 
care  năzuiesc  să  cuprindă  toată  faţada  vieţei  noa¬ 
stre  de  stat  modern. 

Să  ţie  seamă  tinerii,  că  acum  30  de  ani,  această 
pătură  cinstită  şi  muncitoare  a  fost  şi  ea  pe  pă¬ 
mânt,  nu  sub  pământ  ;  a  trimis  şi  ea  pe  ai  săi 
dincolo  de  Dunăre,  alături  de  ţărani.  A  stropit  şi 
•ea  cu  sângele  ei  tunurile  din  care  s’a  făcut  co¬ 
roana  de  rege. 

Să  ţină  seama,  fiindcă  momente  mari  se  apro¬ 
pie  iarăşi. 

Va  veni  o  zi....  sunt  sigur....  Iarăşi  curele  şi 
baere  multe  peste  piept,  iarăşi  coloane  întregi  în 
marş...  iarăşi  toate  durerile  şi  toate  speranţele  aş- 
fcaptărei  între  moarte  şi  viaţă,  între  ruşine  şi  slavă. 

/  Când  năframele  vor  fâlfâi,  când  trenurile  se  vor 

urm  din  gări,  când  ofiţerii  vor  saluta  din  vârful' să¬ 
biei;  când  în  vagonul  dQ  lângă  maşină  muzica  regi¬ 
mentului  ce  pleacă  la  războiu  va  face  să  tremure- 
geamurile,  va  saluta  oare  tineretul  cu  vorbe  ca 
cele  din  telegramă  pe  ofiţerii  care  vor  trebui  să 
ducă  cea  dintâiu  companie  la  asalt?  Yor  spune-- 
oare  ofiţeri  mei  adunată  din  toate  familiile  ţării,  că 
singurii  ostaşi  pe  cari  se  sprijină  nădejdea  nea¬ 
mului  sunt  cei  sosiţi  din  vatra  satelor,  iar  ceilalţi 
sunt  de  prisos,  nevrednici  de  amintire  şi  de  re¬ 
cunoştinţă? 

Tineret  universitar,  în  ziua  aceia  te  vei  sfii. 
de  sigur  să  subscrii  telegrame  ca  cea  de  eri.  Şi. 
dacă  vrei  o  povaţă  dela  unul  care  îţi  poartă  grijă 
în  vederea  vremurilor  ce  ne  aşteaptă,  iat-o: 

Invaţă-te  să  cugeţi  singur.  Dacă  elementelor 
haotice  şi  anarhice  nu  le  e  ruşine  să  ducă  patima/ 
până  la  infamie,  tu  nu  te  lăsa  ameţit;  nu  ames¬ 
teca  cu  ambiţiile  lor  dreapta  ta  generozitate  faţă 
de  fraţii  şi  de  toţi  consângenii  tăi  din  oraşe. 

Faţă  de  săteanul  care  se  sprijină  ia  nevoe  pe-- 
toţi  cei  din  sat,  Românul  dela  oraşe,  asediat 
uneori  de  streini  până  la  uşa  şi  ferestrele  casei,, 
e  mult  mai  primejduit  —  şi  prin  urmare  tot  aşa 
de  vrednic  de  ajutorul  tău. 

Tineret  universitar,  fii  drept  ! 

Studenţilor  de  azi  le  e  ruşine  de  vremea  când 
auditorii  universităţei  nu  voiau  să  adacă  suvera¬ 
nului  omagiile  ce  i  se  cuvine.au.  Deprinde-te  a  fh 

drept  în  vorbe,  ca  şi  în  fapte,  pentru  ca  să  nu 
rămâi  de  ruşine  faţă  de  generaţia  de  mâine. 

Căci  generaţia  aceia,  în  vederea  idealului  nos¬ 
tru  istoric,  va  cuprinde  de  sigur  cu  aceiaşi  dra¬ 
goste  întregul  nostru  neamdela  cei  mai  umiliţi  până 
la  cei  din  slavă,  dela  vlădică  până  la  opincă. 

O  ÎNTÂLNIRE  ÎN  CALEA  BINELUI 


In  piaţa  teatrului,  unde  florăresele  anunţă  so¬ 
sirea  primăverei,  s’au  întâlnit  zilele  acestea 
Caritatea  şi  cu  «dragostea  pentru  limba  româ¬ 
nească».  Urmarea  a  fost :  vagoane  de  tramwai  scoase 
de  pe  şine,  prăvălii  devastate,  un  tumult  groaznic  şi. 
apoi  un  iureş  de  cavalerie  uşoară  şi  grea, —  cum 
nu  s’a  mai  simţit  niciodată  pe  paveaua  Bucureştilor. 

Fără  îndoială,  şi  unii  şi  alţii  lucrăm  pentru  bi¬ 
nele  poporului  nostru  ;  iar  în  grija  de  popor,  esen¬ 
ţial  lucru  e  întâi  şi  mai  întâi  «pâinea  de  toate 
zilele»,  pe  care  chiar  nevinovata  rugăciune  a  copi¬ 
laşilor  nevrâstnici  o  cere  în  fiecare  dimineaţă  dela 
«Tatăl  nostru»,  cu  sincera  credinţă  că  li  se  va  da. 

Societatea  doamnelor  dela  Obolul  vrea  tocmai  să 
dea ,  iar  studenţii  trebuiau  să  facă  loc  şi  să  salute  cu 
pălăria  până  la  pământ  pe  cele  ce  veniseră  să 
aline  suferinţa  la  atâţia  nevoiaşi,  a  căror  strâmtorare 
uneori  tragică  umple  coloanele  ziarelor  cu  descrieri 
ce  sângerează  inima  oricărui  om  cu  puţină  simţire- 

Când  e  vorba  deci  numai  de  caritate,  membrele 
racelei  societăţi  de  binefacere  pot  să  fie  deplin  con¬ 
vinse,  că  ceice  apreciază  mai  temeinic  buna  lor 
intenţie  sunt  tocmai  studenţii.  Căci  doamnele  din 
societatea  avută,  când  se  gândesc  la  caritate,  de 
bună  seamă,  unele  ascultă  de  oarecare  principii 
morale,  câştigate  printr’o  reală  educaţie  sufletească  ; 
altele  voi1  fi  urmând  quasi-maşinal  bunei  tradiţiuni 

de  milostenie  a  bătrânilor:  iar  altele  se  vor  fi 

J  / 

gândit  la  serbarea  dela  teatru  fără  nici  o  idee 
de  obligaţie  morală,  ci  numai  cu  speranţa  de  a-şi 
mulţumi  curiozitatea,  ascultând  nişte  actori  impro¬ 
vizaţi  sau  admirând  virtuozitatea  de  pronunţie 
franceză  a  vreunui  compatriot  care  se  mândreşte 
cu  problematica  distincţiune  de  a  vorbi ,  simţi  şi 
gândi  în  franţuzeşte. 

La  studenţi,  din  contra,  respectul  pentru  cari¬ 
tate  are  un  temei  logic  cu  mult  mai  adânc.  Ei 
ştiu  că  lupta  dintre  neamuri  e  o  luptă  pentru 
stăpânirea  pământului  «naţional»,  şi  prinurmare, 
orice  fiinţă  scăpată  de  mizerie,  orice  gospodărie 
întemeiată  mai  târziu  de  orfanii  salvaţi  dela  moarte, 
e  ca  un  steag  mai  mult,  ridicat  spre  apărarea 
acestui  pământ  care  al  nostru  a  fost,  ~şi  al  nostru 
vreme  să  rămâe  până  în  vecii  vecilor.  Şi  sunt 
sigur,  pentru  astfel  de  temeiuri,  studenţii  ar  fi  sa¬ 
lutat  cu  pălăria  până  la  pământ  pe  toţi  ceice  ve*- 
niseră  la  Obolul. 


O  ÎNTÂLNIRE  ÎN  CALEA  BINELUI 


159 


Dar  alături  de  pâine  mai  e  ceva;  mai  e  fiinţa 
•sufletească  a  unui  popor,  care  trebue  şi  aceasta 
să  fie  apărată  din  toate  puterile.  Şi  aci  începe 
greutatea,  reala  greutate  a  culturei  române  în 
prezent;  căci  în  această  privinţă,  ideile  sunt  de¬ 
parte  de-  a  fi  limpezite  în  mintea  tutulor;  Decâteori 
n’a  auzit  fiecare  din  noi : 

—  Da,  mă  rog,  de  unde  atâta  curtenie  către  po¬ 
por  ?  De  când  această  «etnicărie»  şi  această  por-  . 
nire  exclusivă  de  a  susţine  un  neam  contra  tu¬ 
turor  celorlalte  sub  toate  formele,  —  până  şi  sub 
forma  unei  reprezentări  de  teatru?  Aş  înţelege  să 
mă  ţină  cineva  de  rău  că  vorbesc  franţuzeşte  până 
şi  cu  animalele  d’mprejurul  casei,  (Loulou,  ma 
■ chienne ,  ne  comprend  que  le  frangais)  ;  înţeleg 
supărare,  când  mă  aude  lumea  că  vorbesc  peste 
tot  numai  franţuzeşte,  dar  nici  pomana  nu  mă  lasă 
să  o  fac  în  franţuzeşte  ? 

Aci  e  aci.  Şi  mă  tem  că  aci  tinerii  au  la  în¬ 
demână  un  răspuns  care  nu  admite  nici  o  replică  : 
au  de  partea  lor  o  convingere  istorică ,  pe  care 
orice  om  de  caracter  e  gata  să  o  apere  până  la  cel 
din  urmă  sacrificiu,  după  cum  se  face  şi  s’a  făcut, — 
decâteori  e  în  joc  o  idee,  care  formează  polul  con- 
vingerei  pe  vieaţă  şi  pe  moarte. 

Şi  iată  cum  glasueşte,  după  câte  înţeleg,  acea 
convingere : 

—  Nu,  doamnelor,  nici  pomana  nu  e  bună, 
când  se  face  pe  franţuzeşte.  Să  ne  fie  cu  erţare, 
dar  Limba  Română  s’a  aşezat  cu  drept  cuvânt 

pe  pragul  teatrului  pentru  a  împiedeca  sa  intre: 
acolo  Caritatea  costumată  franţuzeşte,  fiindcă  un 
popor  nu  trăieşte  numai  prin  pâinea  de  toate  zi¬ 
lele,  şi  mai  ales  nu  trăieşte  pentru  pâinea  de  toate 
zilele. 

.Dacă  la  atâta  s’ar  ridica  menirea  unui  neam, 
să  ducă  de  azi  pe  mâne  o  viaţă  vegetativă  în  felul 
dobitoacelor  cărora  le  trebue  numai  hrană,  cred 
că  studenţii,  cu  bogăţia  lor  de  cultură  abstractă,, 
ar  fi  cei  dintâi,  care  să  rămână  nepăsători  faţă  cu 
un  fenomen  aşa  de  banal  şi  cu  o  caritate  aşa  de 
animalic  înţeleasă.  Sunt  un  lăudabil  lucru  «asocia¬ 
ţiile  pentru  protecţia  dobitoacelor»,  dar  un  popor 
e  ceva  mai  mult  decât  atât  şi  merită  cu  mult  mai 
mult.  Iar  de  această  părere  sunt  nu  numai  ti¬ 
nerii,  ci  şi  profesorii  lor. —  Şi  pentruca  să  nu  se 
creadă  cumva,  că  iscodim  argumente  de  ocazie,, 
fie-ne  îngăduit  să  reproducem  aceste  vorbe  tre- 
scrise  de  un  profesor  universitar  în  primăvara 
cută  : 


«O  astfel  de  concepţie  feniciană,  care  pune  scopul  vie- 
tei  numai  în  procurarea  unui  traiu  material,  înlesnit  pentru 
turma  zoologică  a  bipezilor  din  graniţele  unui  stat,  con¬ 
cepţia  aceasta  —  ca  şi  neamul  şi  statul  care  ar  avea-o  — 
nu  merită,  cred,  nici  o  clipă  de  sacrificiu. 

De  digestia  plebei  omeneşti,  care  ar  trăi  cu  acest  ideal 
împrejurul  masivului  Carpaţilor  peste  100  sau  1000  de 
ani,  nu  mă  interesez,  cum  nu  mă  pot  interesă  de  ceeace 
vor  paşte  erbivorele  din  Sudan  peste  suta  sau  mia  ceia 
de  ani.  Pentru  o  astfel  de  pleavă  zoologica,  nici  o  minută 
<le  interes. 

E  o  speranţă  însă,  — -  pentru  mine  o  siguranţă.  Din  acest 
substrat  etnic,  plămădit  cu  atâta  greutate  în  timp  de  aproape 
două  milenii  ;  din  acest  popor  capabil  de  a  simţi  armonii 
superioare  şi  de  a  le  înfăţişă  în  forma  neperitoare  a  artei  ; 
din  acest  neam,  după  cum  a  eşit  Eminescu  (olimpicul  E- 
minescu)  de  bună  seamă  vor  mai  răsări  şi  alţii...  poate 
mulţi  alţii. 

Căci,  dacă  loteria  absurdă  a  soartei  ne-a  osândit 
să  perdem  cu  El  o  operă  literară  de  un  nivel  mondial, 
poate  va  mai  veni  Altul...  iar  coroana  de  aur  se  va  co¬ 
borî  cu  supusa  învoire  a  neamurilor  şi  a  secolelor  pe, 
creştetul  unui  geniu  eşit  din  neamul  nostru,  scriind  în 
limba  noastră  Şi  cine  ştie  — -  ca  să  mai  pomenim  şi  de 
alte  arte  —  cine  ştie,  dacă  urmaşul  cel  mai  apropiat  al 
lui  Beethoven  nu  va  fi  din  ţinutul,  unde  se  aude  acuma 
muzica  primăvăratecă  a  lui  Vidu  !  Cine  ştie,  dacă  nu 
cumva  în  ţara  unde  au  luat  fiinţa  pânzele  lui  Grigoreseu... 
Cine  ştie? 

Iată  de  unde  vine  tot  interesul  nostru  pentru  viitorul 
acestui  popor  :  îl  credem  în  stare  să  trăiască  printre  celelalte 
neamuri  ale  lumei  nu  numai  prin  buna  stare  economică 
şi  ştiinţă,  ceeace  e  onorabil,  dar  şi  printr'o  artă  originală, 
ceeace  este  nemurirea  însăşi. 

Pentru  cei  ce  au  acest  gând,  poporul  nostru  nu  e  deci 
o  plebe  zoologică,  gata  să  fie  plecată  şi  îndemnată  spre 
imitarea  oricui,  adică  a  oricărei  mode  streine;  ci  e  fiinţa 
tainică  a  viitorului,  înaintea  căreia  se  închină  toată  viaţa 
noastră  de  azi. 

Ne  plecăm  noi,  pentru  ca  neamul  nostrusă  nu  se  plece 
înaintea  nimănui  *)». 

Şi  atunci,  vedeţi,  doamnelor,  lucrul  se  schimbă. 
Dacă  de  această  părere  sunt  nu  numai  studenţii, 
ci  şi  profesorii  lor,  şi  dacă  de  această  opinie, 

')-  Vezi  «Primăvara  literară»,  «Epoca»,  Martie,  1905. 

afară  de  societăţi  academice  (ca  a  Românilor  din 
Yiena)  mai  sunt  şi  persoane  de  măsura  socială  a 
d-lui  Filipescu  de  ex.  (care  acum  doui  ani,  într’un 
articol  plin  de  sănătos  umor,  a  ridiculizat  franţu- 
zomania,  isbind  în  snobismul  adoratorilor  de  argot 
parisian,  atunci  se  schimbă  judecata  — -  grozav  se 
mai  schimbă. 

Atunci,  cu  drept  cuvânt,  respect  şi  mu  Iţă  mită 
celor  ce  dau  săracilor  pâinea  de  toate  zilele,  dar 
de  o  mie  de  ori  mai  mult  respect  şi  mai  multă 
recunoştinţă  către  limba  românească,  pecetea  fiinţei 
etnice,  care  ne-a  păstrat  în  valul  vremurilor,  până 
ce  am  eşit  iarăşi  la  suprafaţă.  Respect  atunci 
mai  întâi  şi  mai  presus  de  toate  pentru  «pâinea 
sufletului»,  pe  care  se  întemeiază  toată  viaţa 
viitoare  a  acestui  neam,  ca  fiinţă  deosebită  de 
alte  neamuri.  Şi  de  aceea  cred  că  a  spus  un 
mare  cuvânt,  pe  care  istoria  culturei  româneşti 
nu-1  va  uita,  un  fruntaş  al  ţării,  anunţând  că  de 
aci  înainte  reprezentări  franţuzeşti  pe  scena  Tea¬ 
trului  Naţional  nu  se  vor  mai  da.  Se  aducea  astfel 
în  faptă  din  partea  doamnelor  române  omagiul  ce 
se  cuvenea  limbei  strămoşilor,  limbă  de  care  nu 
s’a  ruşinat  geniul  lui  Eminescu  şi  de  care  speram 
să  nu  se  mai  sfiască  de  aci  înainte  nici  talentele 
mai  discrete  ale  câtorva  amatori  de  reprezentaţii 
teatrale. 

Cinste  deci,  mare  cinste  şi  sincer  respect  celor 
ce  au  trimes  vestea  cea  bună  a  păcei  ,  de  aci  înainte 
linişte  şi  reciprocă  onoare.  Iar  la  anul  viitor,  nă- 

dăjduiin  că  doamnele,  care  au  auzit  acele  grozave 
strigăte  de  indignare,  vor  defila  spre  Teatrul  Na¬ 
ţional  în  aplauzele  nu  numai  ale  tinerilor,  ci  şi  ale 
bătrânilor  si  ale  tuturor  celor  ce  sunt  una ,  când 
e  vorba  de  viitorul  acestei  ţări.  Unde  au  curs 
petrele,  vor  curge  florile.  Ba-mi  vine  să  cred  că 
cliiar  cărturarii  (ca  profesorul  lorga  bunăoară) 
vor  fi  fericiţi  să  se  găsească  din  întâmplare  pe 
acolo  şi  să  salute  respectuos  hotărîrea  acelora, 
care  au  dat  făgăduinţa  că  se  vor  pune  de  aci 
înainte  de  acord  cu  sentimentele  acestui  popor  atât 
de  batjocorit  de  pe  urma  streinilor. 

Şi  iată  de  pe  acuma,  mă  incumet  să  profeţesc 
un  mare  succes,  nu  numai  moral,  ci  şi  material, 
unei  astfel  de  serbări. 

Miile  celor  ce  au  blocat  eri  teatrul  au  şi  ele  destul 
patriotism  şi  destulă  mândrie  pentru  a  umplea 
nu  într’o  seară,  ci  în  mai  multe,  caseta  unei  re¬ 
prezentări  de  binefacere. — Cei  ce  au  fost  gata  să 
plătească  cu  capetele,  .  vor  fi  şi  mai  gata  să  plă¬ 
tească  convingerea  cu  pungile  lor,  oricât  ar  fi  acelea 
-de  uşurele. 

Iar  acestea  nu-s  închipuiri  deşarte.  Gândiţi-vă, 
doamnelor,  că  aproape  3000  de  şcoli  sunt  ţinute 
la  Românii  de  peste  hotare  numai  prin  bani  ca- 
rităţei,  şi  că  această  caritate  nu  cere  un  heller  nici 
ungureşte,  nici  nemţeşte,  nici  chiar...  franţuzeşte. 
Cer  româneşte  şi  româneşte  dau.  Când  se  aude  pea- 
colo  «Romana»,  tremură  podelele  şi  vibrează  până 
şi  păreţii  de  spontaneitatea  entuziasmului.  Când  se 

aude  :  Eu  mă  duc,  codrul  rămâne,  plânge  frunza 
dupe  mine...  ori:  Dela  Nistru  pânăla  Tissa,  tot  ro~ 
mânui  plânsu-mi- s' a...  ochii  femeilor  şi  fetelor  se 
rourează  de  lacrimi,  iar  peste  capul  celor  ce  nu 
le  e  dat  să  plângă,  plutesc  gânduri  tragice,  care 
fac  până  şi  pe  cel  umilit  să  fie  gata  a-şi  da,  nu 
punga,  ci  însăşi  viaţa  întreagă  pentru  înfăptuirea 
idealului.  x4şa  e  acolo,  şi  nu  va  fi  bine  de  noi, 
până  nu  va  fi  aici,  ca  şi  acolo. 

Isbânda  aşa  dar  a  serbărei  ce  va  urma  la  anul 
în  semn  de  împăcare  va  fi,  n’aveţi  grijă,  deplin 
asigurată.  ^ 

Dar  dacă  nu  va  fi  o  reprezentaţie  franceză, 
nu  vor  veni  străinii,  — nu  va  veni  de  exemplu  cor¬ 
pul  diplomatic... 

—  Ne  pare  rău  că  nu  va  veni  corpul  diplomatic,, 
ne  pare  însă  şi  mai  rău  de  inepţia  celor  ce  cred 
că  e  perdută  caritatea  românească,  dacă  nu  vor 
fi  de  faţă  şi  câţiva  membri  ai  corpului  diplomatic. 

Pace  deci  şi  linişte,  iar  ca  semn  de  înseninare 
sufletească  ne  exprimăm  buna  speranţă  că  limba 
română  şi  caritatea  se  vor  întâlni  din  nou  în  piaţa 
teatrului  şi  amândouă,  de  mână ,  vor  trece  de  astă- 
dată  pragul  spre  scenă,  uitând  unii  altora  tot  ceea- 
ce  trebue  să  ne  uităm  ca  fii  ai  aceleiaşi  ţări. 

Unele  obiceiuri  bune  ale  universităţilor  din 
apus  încep  a  prinde  şi  la  noi.  Suntem  pe 
cale  de  a  avea  o  «viaţă  universitară»  din 
ce  în  ce  mai  cu  minte. 

O  mare*  pagubă  e  încă  imobilitatea  tineri  mei 
noastre  în  timpul  neocupat  de  cursuri. 

Aiurea,  vacanţa  Paştilor,  săptămâna  dela  Ru¬ 
salii  şi  vacanţa  de  peste  vară  sunt  momente  în¬ 
semnate  ale  educaţiei.  Cu  un  săcuşor  la  spinare, 
cu  un  băţ  în  mână,  auditorii,  părăsind  alma  mater , 
pornesc  câte  doi,  câte  trei...  spre  munte,  spre  mare 
şi  încotro  văd  cu  ochii ;  iar  la  redeschiderea  cursu¬ 
rilor  se  întoarce  fiecare  cu  mult  mai  bogat  la  su¬ 
flet,  de  cum  plecase.  Medicinist,  filolog,  teolog, 
jurist...  n’are  a  face  :  fiecare  a  văzut,  în  legătură 
cu  ramura  sa  de  studii,  o  parte  din  realitatea  vieţei, 
pe  care  ştiinţa  academică  i-o  înfăţişase  sistematic 
şi  numai  dintr’un  singur  punct  de  vedere.  Lo¬ 
zinca  vacanţiei  este  deci  pentru  toţi :  dela  hârtie,  la 


166 


s.  mehedinţi: 


viaţă, — potrivit  vorbei  lui  Goethe  :  «toate  teoriile 
sunt  cenuşii...!  verde  e  numai  arborele  sănătos  al 
vieţii». 

Aşa  se  explică,  de  ce  întâlneşti  pe  aceşti  stu- 
« studenţi  rătăcitori»  până  departe  de  căminul  lor. 
Acuma  trei  ani,  pe  vârful  Cândrelului,  am  întâlnit 
câţiva  Danezi.  Nu  mai  pomenesc  pe  Saşii  care 
cunosc  vârfurile  şi  văile  Carpaţilor,  cum  le  cu¬ 
nosc  în  ţara  noastră  poate  abia  unul  la  câteva 
sute  de  mii. 

Adevărul  e  că  dispoziţia  aceasta  de  a  trăi  în  mij¬ 
locul  naturei  libere  nu  se  naşte  dintr’odată.In  Anglia, 
Belgia,  Germania  etc.,  studenţii  au  vechi  tradiţii, 
care  nu-i  lasă,  să  cadă  în  amorţire  nici  în  timpul 
cursurilor.  Dumineca  e  ziua  primblărer  şi  a  spor¬ 
tului.  In  deosebi  Englezii  sunt  nelipsiţi  dela  nu¬ 
meroasele  lor  exerciţii  în  aer  liber.  Chiar  şi  în  luna 
lui  Decemvrie,  îmbrăcaţi  cu  o  flanelă  uşoară,  având 
braţele  şi  picioarele  pe  jumătate  goale,  fiii  Albio- 
nului  es  la  jocul  de  minge  nu  numai  în  ţara  lor 
cu  iarnă  mai  domoală,  dar  şi  în  Germania,  unde  e 
destul  de  frig.  Cu'  bărci  lungi,  mănate  de  6  şi  8 
rânduri  de  lopeţi,  îi  vezi  pe  Rin,  pe  Neckar,  Pleisse 
Hăvel...  huzurind  de  cald,  ca  în  luna  lui  Iunie.. 
Iar  ce  ese  de  aci,  ştim  cu  toţii. 

Supremaţia  anglo-saxonă,  de  care  se  vorbeşte 
atâta  în  timpul  din  urmă,  e  din  ce  în  ce  mai  mult 
o  realitate;  şi  nu  se  poate  tăgădui  că  la  această 
întâetate  a  contribuit  între  altele  şi  minunata  des- 

volt  a  re  a  spontaneităţei  individului,  din  toate  punc¬ 
tele  de  vedere. 

încrederea  în  sine  e  în  parte  şi  o  chestie  de  gra¬ 
vitate.  Cine  calcă  pământul  apăsat  şi  sigur,  acela 
îşi  ţine  bine  echilibrul,  ori  unde  ar  fi:  dela  un  pol 
până  la  celalt.  Ca  Englezii. 

Citiţi  schiţele  din  India  ale  lui  Kipling  sau  că- 
lătătoriile  lui  Nansen.  Ce  .  suflete  în  adevăr  oţe- 
lite  au  produs  popoarele  acestea  nordice,  deprinse 
cu  o  veşnică  luptă  contra  naturei !  Dar  ascensiu¬ 
nile  lui  Gîissfeld  şi  ale  altor  îndrăsneţi  alpinişti, 
care,  nemulţumiţi  cu  munţii  Europei,  s’au  dus  până 
în  Himalaia  şi  în  Anzi,  să  calce  zăpada  vârfurilor 
atinse  numai  de  condorii  cei  puternici  la  sbor  ! 

Nu  mai  rămâne  nici-o  îndoială,  că  prin  atingerea 
cu  natura,  sufletul  se  împuterniceşte  zi  cu  zi  şi 
câştigă  în  acelaş  timp  ca  amplitudine; — după 
cum  e  sigur  iarăşi  că  se  îngustează  şi  slăbeşte 
progresiv  mintea  tembelului,  care  îşi  anemiază  ere 
erul  cu  ocupaţii  exclusiv  intelectuale.  Vorba  tot 
a  lui  Goetlie  : 

Ein  Kerl,  der  spekulirt 
Ist  wie  ein  Tier  auf  diirrer  Haide 
Von  einem  bdsen  Geist  im  TCreis  gefiihrt 
Tind  rings  umher  liegt  schone,  griine  Weide. 

Nu  numai  flămând,  ci  şi  ridicol  bietul  dobitoc 
purtat  de  nas  pe  aria  cea  uscată  şi  bătătorită,  pe 
când  de  jur  împrejur  se  întinde  iarba  verde  şi 
înflorită  a  livezilor! 

Va  fi  deci  un  câştig  nu  se  poate  mai  însemnat, 

dacă  tineretul  nostru  universitar  va  face  un  pas 
mai  departe  şi  în  această  lăture  a  vieţii. 

—  Dar  capitala  noastră  e  prozaică,  nu  îndeamnă 
la  excursiuni  în  apropiere. 

—  Nu  atât,  pe  cât  se  crede. 

Primăvara  bunăoară,  până  ce  aleea  lui  Kisselef. 
nu  se  transformă  într’un  lung  grajd  cu  mii  de 
cai,  iubitorul  de  natură  va  simţi  o  adevărată  plă¬ 
cere  să  cerceteze  micul  petec  de  pădure  din  nordul 
oraşului.  Cei  câţiva  larix  cu  bucheţelele  lor  de 
frunze  fragede  şi  subţiri  ca  acul  ;  cornii  care  în¬ 
floresc,  când  ninsoarea  curge  încă  de  sus  ;  ele¬ 
ganta  floare  a  Paştilor  (anemone  ranunculoides) 
aşa  de  fin  crestată...  şi  alte  plante  interesante 
merită  ori  şi  când  cinci,  şase  drumuri  spre  şo¬ 
seaua  «pustie»  încă. 

Cine  însă  nu  se  mulţumeşte  cu  puţin,  iată  are 
în  altă  parte  a  oraşului  o  grădină  botanică,  unde 
sunt  adunaţi  oaspeţi  din  toate  continentele.  Zilele 
acestea  au  înflorit  magnoliile,  venite  din  depărtata 
China,  iar  cine  are  ochi  de  văzut,  va  vedea  acolo 
opt  luni  pe  an  o  întreagă  procesiune  de  flori  şCde 
plante,  răsărind  şi  veştejindu-se  fiecare  în  luna, 
care  le  aduce  aminte  de  patria  lor,  de  munte  ori 
de  şes.  E  o  adevărată  simfonie  de  culori  şi  de 
forme.  —  Dar  afară  de  elevii  unei  şcoale  streine, 
şi  de  micul  Principe  Carol,  n’am  întâlnit  niciodată 
pe  cei  ce  ar  fi  trebuit  să  se  ducă  acolo-măcar  de 
dragul  umbrei. 

Şi  n’am  isprăvit. 

De  jur  împrejurul  Capitalei,  până  în  lunca  Sa- 
barului  şi  până  în  salba  de  lacuri  legate  prin  firul 
de  apă  al  Colentinei,  cel  sprinten  va  găsi  zeci  şi 
zeci  de  drumuri,  unde  simţul  său  estetic  să  fie 
pe  deplin  mulţumit. 

Cea  dintâiu  groapă  de  nisip  —  să  zicem  cea  dela 
Pantelimon  —  celui  ce  are  ochi  de  văzut  şi  po- 
vesteşte  o  întreagă  epopee  a  naturei,  începând 
din  timpurile  când  s’au  topit  gheţarii  din  Nordul 
Europei  şi  din  Garpaţi,  când  bogata  apă  a  râuri¬ 
lor  noastre  (pe  atunci  ale  nimănui)  umplea  cu 
prundiş  şi  nisip  toată  adâncăturâ  unde  e  azi  şesul 
pardosit  cu  paveaua  Bucureştilor.  Origina  losului, 
pe  care  Richthofen  a  trebuit  să  o  descifreze  în 
pustiile  Mongoliei,  o  poţi  înţelege  după  o  plim¬ 
bare  de  o  oră,  coborându-te  într’o  carieră  de  nisip 
din  marginea  oraşului.  Iar,  dacă  vei  fi  mai  no¬ 
rocos,  vei  asista  poate  la  desgroparea  oaselor  vre¬ 
unui  uriaş  pahiderm  din  diluvium...  Să  fie  o  astfel 
de  uşoară  excursie  atât  de  banală  pentru  interesul 
educativ  al  unui  studioms  ? 

Cine  are  în  sufletul  său  acel  «perpetuum  mo¬ 
bile»,  acel  dar  fericit  de  a  gândi  totdeaunea,  şi  de 
a  gândi  ceva  chiar  despre  ceeace  se  pare  mai 
puţin  în  natură,  aceluia  desigur  nu-i  va  părea  rău 
că  s’a  coborât  şase,  şapte  metrii  sub  nivelul  şe¬ 
sului  nostru,  în  necropolă  ascunsă  de  nisipurile 
acelui  vechiu  «potop». 

Şi  am  luat  înadins  pildă  cea  mai  stearpă  din 
punct  de  vedere  estetic. 

Dar  mănăstirile  şi  lacurile  şi  crângurile  dini- 
prejurul  Capitalei  ? 

Dar  Snagovul  —  la  o  depărtare  de  o  singură 
oră  cu  trenul  —  mănăstirea,  şi  lacul,  pe  care  cei 

mai  mulţi  îl  cunosc  numai  din  fioroasa  dramă 

♦ 

descrisă  de  Odobescu  în  «Câteva  ore  la  Snagov»  ? 

Dar  minunatul  parc  dela  Măgurele  ? 

De  bună  seamă,  nu-i  nimeni  dintre  auditorii  uni» 
versităţei,  care,  în  momente  de  dispoziţie  literară,  să 
nu  fi  scandat  încet,  ca  pentru  sine,  versul  emines¬ 
cian  : 

«Stă  castelul  singuratec  oglindindu-se...» 

Dar  câţi  bănuesc  că  lacul  şi  castelul  care  a 
slujit  ca  motiv  de  o  clipă  minunatei  descrieri  din 
satiră  lui  Eminescu,  e  castelul  şi  lacul  dela  Mă¬ 
gurele...  o  palmă  de  loc  lângă  Bucureşti? 

E  de  prisos  a  stărui  mai  mult... 

Decând  e  lumea,  pentru  cine  vede,  cerul  în¬ 
treg  se  oglindeşte  şi  într’o  singură  picătură  de 
apă.  Prin  urmare,  pentru  un  tânăr  care  prin  cul¬ 
tură  a  câştigat  putinţa  de  a  vedea  natura,  chiar 
şi  împrejurimile  unui  oraş  de  şes,  ca  al  nostru, 
pot  fi  ocazie  de  interes  estetic  şi  educativ.  Nu¬ 
mai  cei  sterpi  la  suflet  socot  că  natura  începe  a 
fi  frumoasă  şi  vrednică  de  atenţie  acolo,  unde 
«stâncele  se  înalţă  până  la  ceruri»,  «văile  se  co¬ 
boară  ca  un  abis»...  cum  scriu  de  obiceiu  stiliştii 
mediocri.  Din  contra,  şi  în  puţin,  poate  găsi  multe 
cel  ce  are  în  sufletul  său  destul. 

Sa  du  învinuim  deci  Capitala  pentru  imobili¬ 
tatea  tineretului  nostru.  Vina  e  în  sufletul  nostru, 
nu  încă  destul  de  format  pentru  o  viaţă  supe¬ 
rioară.  Când  sufletul  se  va  preface,  vor  fi  îndes¬ 
tulătoare  chiar  şi  împrejurimile  Bucureştilor,  ca  să 
ne  pornească  din  când  în  când  pe  drum. 

Se  înţelege,  aci  va  fi  numai  pasul  întâi.  Vor  urma 
apoi  «cei  mulţi  înainte»...  spre  Mare,  spre  stepa 
semi-asiatică  a  Dobrogei,  spre  Munţii  Apuseni, 
spre  pusta  Tissei  şi  în  tot  largul  pământului  lo¬ 
cuit  de  Români.  O  oră  petrecută  pe  vârful  De¬ 
tunatei,  pe  fulgeratul  monolit  al  Bardului ,  sub 
turnurile  de  peatră  din  vârful  Ceahăului ,  pe  pla¬ 
iul  Bucegilor  sau  în  alte  ţinuturi  măreţe  ale  mun¬ 
ţilor  noştri,  va  fi  un  «pas  mai  departe»  către  cul¬ 
tura  deplină,  lacaretrebue  să  aspire,  mai  ales  în  anii 
tinereţei,  orice*  suflet  bogat  în  armonii  lăuntrice. 

Cărţile  sunt  şi  vor  fi  totdeauna  un  simbol.  Ele 
nu  au  preţ  decât  pentru  acela,  care  între  rânduri 
zăreşte  totdeauna  «realitatea  naturei».  De  aceia, 
orice  tânăr,  care  nu  vrea  să  merite  dreapta  ironie 
a  lui  Goetlie,  şi  nu  vrea  să  se  asemene  cu  ani¬ 
malul  din  aria  bătătorită  şi  uscată  a  speculaţi  unei 
pure,  trebue  să  facă  loc  alături  de  studiile  sale 
şi  unei  sincere  preocupări  de  frumuseţile  naturei. 

Totdeauna,  lozinca  va  trebui  să-i  fie  aceasta  l 
dela  hârtie  spre  viaţa  reală. 


-.-p.  - 


Eim aspma 

Sal* 

Cu  fiecare  generaţie  ce  trece  pragul  univer¬ 
sităţii,  cel  ce  are  sarcina  unui  curs  repetă  în 
sine-şi  două  întrebări,  care  trezesc  întreaga 
sa  conştiinţă  profesională  :  Ce  s’au  făcut  toţi,  câţi 
m’au  ascultat  până  aci ;  şi  ce  se  va  alege  de  cei  ce 
vin  să  mă  asculte  acum  pentru  întâia  oară  ?  Dat’am 
eu  profesor  tot  ce  trebuia  pentru  desvoltareâ  deplină 
a  individualităţii  celor  cr  s’au  apropiat  de  univer¬ 
sitate  ?  Iar  ascultătorii  au  dat  şi  ei  tot  ce  se  aş¬ 
teptă  dela  însuşirile  fiecăruia  ? 

A  răspunde  la  aceste  întrebări  nu  e  tocmai  lesne,, 
dar  repetarea  lor  e  totuşi  înviorătoare  pentru  cu¬ 
get.  Căci,  întrebându-se  astfel,  profesorul  are  ilu¬ 
zia  că  porneşte  din  nou  pe  urmele  propriei  sale 
vieţi  şi,  cu  grija  la  tineretul  dimprejur,  simte  el 
însuşi  un  fel  de  întinerire  sufletească. 

i)  Prelegere  la  deschiderea  cursului  în  anul  şcolar 
1911  —  1912. 

Ca  sa  putem  judeca  drept  ce-au  dat  profesorii 
pana  acum  celor  ce  i-au  ascultat,  trebue  să  ţinem 
rseamă :  1)  că  învăţământul  superior  la  noi  e  re¬ 
lativ  tânăr  ;  2)  că  universităţile  noastre,  înainte  de 
a  fi  institute  de  înnaltă  cultură,  au  avut  obligaţia 
de  a  da  ţării  o  sumă  de  organe  trebuincioase  moder¬ 
nizării  statului.  Iar  în  această  direcţie,  putem  afir¬ 
ma  că  roadele  muncii  universitare  au  fost  apre¬ 
ciabile. 

Facultatea  de  medicină  a  dat  ţării  medici  în 
stare  de  a  îngriji  de  sănătatea  publică.  Facultă¬ 
ţile  de  ştiinţe  şi  de  litere  au  dat  şcoalei  profesori 
care  au  creat  învăţământul  de  toate  gradele ;  cor¬ 
pul  nostru  didactic  are  azi  unele  elemente  care 
pot  stă  alături  cu  cele  mai  bune  din  ţările  cu  mult 
mai  vecin  în  cultură.  Facultatea  juridică  a  dat  ma¬ 
gistraţi  vrednici  de  laudă,  iar  facultatea  de  teo¬ 
logie,  cea  mai  tânără  dintre  toate,  a  început  să 
scoată  şi  ea  la  iveală  clerici  de  un  nivel  superior 
celui  din  trecut. 

Dar,  oricare  ar  fi  însemnătatea  practică  a  aces¬ 
tor  rezultate,  nu  e  mai  puţin  adevărat  ca  scopul 
propriu  al  universităţii  nu  e  organizarea  statului, 
ci  pregătirea  ştiinţifică  a  tinerilor  doritori  de  o 
cultură  superioară.  Statul,  la  urmă  urmei,  nu  e 
decât  platoşa,  pe  care  corpul  unei  naţiuni  o  îm¬ 
bracă  spre  a  desfăşura  la  adăpostul  ei  toate  for¬ 
mele  esenţiale  traiului  omenesc.  Iar  manifestarea 
cea  mai  înaltă  a  vieţii,  la  toate  popoarele  ş»  în 
toate  timpurile,  e  cultura:  înaintarea  ştiinţei,  li- 

teraturei  şi  artei.  Căci  orice  neam  sănătos,  în  cul¬ 
mea  desvoltării  sale,  trebue  neapărat  să  ajungă  la 
manifestări  de  talent  şi  chiar  de  genialitate. 

Şi  tocmai  aci  e  întrebarea:  a  pregătit  îndestul 
universitatea  pe  cei  mai  aleşi  din  fiecare  genera¬ 
ţie  spre  a-i  apropia  de  creaţiunea  ştiinţifică,  li¬ 
terară  ori  artistică? 

Adevărul  e  că  ţinta  aceasta  rămâne  de  acum 
înainte  să  fie  atinsă.  Căci,  pe  lângă  greutatea  de 
a  sprijini  reorganizarea  statului  după  modelul  ce¬ 
lor  din  apus,  universitatea  noastră,  ea  însăşi  o  co¬ 
pie  a  şeoalelor  din  Franţa,  a  avut  nenorocul  de 
a-şi  însuşi  unele  tradiţii  foarte  puţin  prielnice  miş¬ 
cării  ştiinţifice.  In  logică  şi  în  teoria  educaţiei,  cu 
toţi  suntem  încredinţaţi  că  ceeace  e  general  nu  se 
poate  scoate  decât  din  observarea  cazurilor  par¬ 
ticulare  ;  că  intuiţia  precedă  noţiunea;  că  părţile 
precedă  suma.  In  pregătirea  tineretului  însă  şi  noi, 
ca  şi  streinii  pe  care  îi  luasem  drept  model,  am 
procedat  multă  vreme  tocmai  dimpotrivă:  am  pus 
întregul  înaintea  părţilor  şi  generalităţile  înaintea 
cazurilor  particulare.  Am  fost  până  mai  eri  robi 
ai  tradiţiei  medievale,  pe  care  am  pute-a  numi  : 
universalism. 

Ştiţi  cum  se  ajungea  pe  atunci  la  cultură  :  prin 
învăţarea  limbei  latine,  iar  âţţii,  mai  oropsiţi  de 
soartă,  trebuiau  să  înveţe  neajutorata  limbă  sla¬ 
vonă.  A  ajunge  notarius  sau  diac  era  pe  acea 
vreme  semn  de  mare  învăţătură  ;  —  adecă  forma, 
înaintea  cuprinsului.  Abia  mai  târziu,  în  epoca 

Uenaşterei,  s’a  ivit  o  concepţie  mai  dreaptă  des- 
pre  înţelesul  cuvântului  cultură.  Dar  calea  spre  o 
reală  pregătire  ştiinţifică  nu  s’a  nimerit  nici  atunci ; 
căci,  sub  presiunea  clasicismului,  moda  timpului 
era  ca  orice  învăţăcel  să  năzuiască  a  deveni  un 
spirit  fin  :  să  vorbească  şi  să  scrie  ca  şi  clasicii ; 
să  cuvinteze  ca  Cicero,  să  cânte  în  ritmurile  lui 
Oraţiu  şi  Yirgiliu....  Cu  alte  vorbe  :  floarea  înain¬ 
tea  ramurilor  şi  rădăcinilor.  Iar  în  ştiinţă,  mai  ales 
după  ce  au  apărut  vestitele  Cosmografii  ale  lui 
Franck,  Miinster  şi  Apianus  (compilaţii  în  felul 
lui  Pliniu)  idealul  culturii  era  pentru  mulţi  să  poată 
vorbi  de  omni  re,  să  fie  enciclopedişti  ;  —  adecă 
întregul  înaintea  părţilor.  Şi  astfel,  după  cum  odi¬ 
nioară  cutare  cavaler  rătăcitor,  încrezut  în  pute¬ 
rea  braţului,  arunca  lancea  în  arenă,  chemând  la 
luptă  pe  oricine  s’ar  fi  bizuit  să-i  stea  în  potrivă, 
de  asemenea  în  filozofie  şi  ştiinţă  se  iveau  vir¬ 
tuoşi  ele  aceştiea,  gata  să  discute  public  despre  ori 
şi  ce  :  despre  toate  cele  ştiute,  ba  încă  şi  despre 
alte  câteva  pe  deasupra. 

Care  putea  fi  pe  atunci  îndrumarea  unui  tânăr 
doritor  de  ştiinţă  ?  In  aceste  vremuri  de  roman¬ 
tism  cultural,  studenţii  se  îndreptau  şi  ei  încotro 
aflau  că  aceste  exhibiţii  academice  erau  mai  in¬ 
teresante.  Cu  toiagul  în  mână  rătăciau  (vagantes) 
ici  şi  colo,  să  asculte  câte  o  disputatio  unde  pro¬ 
fesorul,  fireşte,  era  totul.  Cu  cât  magistrul  era  maţ 
solemn  şi  mai  enigmatic,  cu  atâta  respectul  pen¬ 
tru  ştiinţa  lui  era  mai  mare,  iar  studenţii,  ca  o 

mulţime  fără  căpătâiu,  n’aveau  nici  măcar  bănci 
unde  să  se  aşeze.... 

Nu  e  locul  să  urmărim  aici  cum  a  evoluat  în¬ 
văţământul  universitar  până  în  stadiul  de  azi.  E 
de  ajuns  să  aînintesc  că  abia  de  curând,  după  ce 
limba  latină  a  fost  înlăturată  din  sălile  de  prele¬ 
geri  şi  din  scrierea  operelor  de  ştiinţă  x) ;  după-ce 
oamenii  de  studiu  au  înţeles  că  nu-i  e  dat  fie  cui 
să  ajungă  enciclopedist  ca  Aristotel  sau  poet  ca 
Omer  şi  Yirgiliu  ;  abia  atunci  învăţământul  supe¬ 
rior  a  intrat  pe  calea  mai  modestă,  dar  mai  raţio¬ 
nală  a  specializării,  care  cere  fiecăruia  să  adune 
printr’un  fel  de  cristalizare  concentrică  —  împre¬ 
jurul  unei  singure  ramuri  de  cercetare  - —  tot  ce 
mai  poate  fi  potrivit  cu  înclinările  sale  şi  cu  ampli¬ 
tudinea  sa  intelectuală. 

Insa  vechea  năzuinţă  spre  enciclopedism  a  du¬ 
rat  pe  alocarea  chiar  până  în  vremurile  noastre. 
IV  când  în  lumea  nouă  şi  în  libera  Anglie,  tinerii 
îşi  aleg  singuri  drumul  vieţii,  după  dispoziţiile  in¬ 
dividuale,  şi  astfel  păşesc  de  timpuriu  în  faţa  rea¬ 
lităţii,  pe  continent  —  şi  în  deosebi  în  Franţa  şi 
ţările  organizate  după  modelul  centralizării  fran¬ 
ceze  —  s’a  jertfit  încă  multă  vreme  şi  multă  energie 
pentru  aşa  numita  educaţie  generală,  însoţită  de 
examene  enciclopedice.  Iar  noi,  se  înţelege,  am 
urmat  pilda.  —  Până  de  curând  cel  ce  se  apropiâ 


l)  Scrierea  unor  teze  de  doctorat  e  cel  din  urină  semn 
din  acea  epocă. 

8'.  Mkhrdinţi.  —  Către  noua  generaţie.  12 

de  facultatea  de  litere  trebuia  se  asculte  deodată  : 
cursuri  de  filozofie  cu  toate  ramurile  sale,  cursuri 
de  istorii1,  şi  filologie,  atât  moderna,  cât  şi  clasică. 
Din  puntul  de  vedere  al  formei,  studentul  eră 
sau  tindea  sa  devină  un  adevărat  poliliistor.  Iar  la 
facultatea  de  ştiinţe,  tânărul  trebuia  se  îmbrăţişeze 
toate  disciplinele,  începând  cu  astronomia  şi  mate¬ 
matica  spre  a  sfârşi  cu  fizica,  chimia  şi  ştiinţele 
biologice!  Adevăraţi  enciclopedişti. 

Itez uitatul  practic  a  fost  o  neîntreruptă  rătăcire 
dela  un  curs  la  altul,  un  fel  de  «boemie»  universitară 
care  îi  făcea  sa  bată  la  toate  uşile,  fără  să  deschidă 
cu  adevărat  vreuna.  La  fel  cu  acei  vagantes,  despre 
care  am  pomenit,  auditorii,  prin  sila  regulamentu¬ 
lui,  deveneau  —  ertaţi-mi  apropierea  etimologică 
—  un  fel  de  vagabonzi  intelectuali. 

In  sfârşit,  noua  direcţie  spre  specializare  a  prins 
a  se  afirmă  şi  la  noi.  Acum  vre-o  20  de  ani  s’a 
simţit  în  facultatea  de  litere  nevoia  de  a  isprăvi  cu 
enciclopedismul.  S’au  împărţit  studiile  în  doua  ra¬ 
muri  :  ştiinţele  filozofice  şi  istorice  de  o  parte,  filo¬ 
logia  clasică  şi  modernă  de  altă  parte.  După  alţii 
vre-o  10  ani,  în  loc  de  doua  s’a  ajuns  la  patru 
ramuri  :  istoria  s’a  emancipat  de  filozofie  (ce  legă- 
tură  putea  fi  între  istoria  llomanilor  bunăoară  şi 
cursul  de  psichofizică !),  iar  filologia  clasică  s'a  des¬ 
părţit  de  cea  modernă.  In  fine,  în  timpul  din  urmă 
am  ajuns  la  atâtea  grupări  de  studii,  încât  fiecare 
poate  urma  numai  acele  cursuri  care  sânt  mai  apro¬ 
piate  de  interesul  ştiinţific  âl  specialităţii  liber  alese. 

Sila  tradiţiei  împrumutata  ciula  alţii  a  fost  cu  to¬ 
tul  înlăturată. 

Reforma  aceasta,  ele  care  se  leagă  şi  înfiinţarea 
seminariilor,  e  menită  să  inaugureze  o  eră  nouă  în 
universităţile  noastre.  Sub  acest  regim  de  studii, 
profesorii  vor  fi  din  ce  în  ce  mai  în  stare  de  a  dă  fie¬ 
cărui  tânăr  putinţa  de  a  ajunge  la  o  reală  pregă¬ 
tire  ştiinţifică.  Şi  astfel,  când  înzestrarea  seminarii¬ 
lor  va  fi  deplină  ;  când  unele  despărţiri  chinezeşti 
dintre  facultăţi  vor  fi  înlăturate,  postulatul  univer¬ 
sităţii :  «fiecare  tânăr,  la  sfârşitul  studiilor  să  lu¬ 
creze  cu  aceiaşi  libertate  ca  şi  profesorul»  va  pu¬ 
tea  fi  realizat.  Aceasta  e  ţinta  spre  care  mergem, 
iar  pe  această  cale  roadele  muncii  universitare 
—  ori  cât  de  mic  ar  fi  numărul  ascultătorilor  unui 
curs  —  vor  fi  neasămânat  mai  mari,  decât  goala 
ascultare  de  prelegeri  din  partea  unor  auditori 
boemi,  care  coboară  universitatea  la  nivelul  unui 
ateneu  de  distracţie  sau  de  simplă  popularizare  a 
ştiinţei. 

Evol  !ţia,  în  partea  organizării  formale  a  studi¬ 
ilor,  s’a  împlinit  deci  ca  şi  aiurea,  şi,  fără  să  fim 
prea  oprimişt’,  socotim  că  nu  e  departe  momen¬ 
tul  când  profesorii  vor  putea  zice  tinerilor  dori¬ 
tori  de  cultură:  aveţi  la  îndemână  tot  ce  căutaţi; 
răm-âne  să  alegeţi  singuri  ramura  care  vă  intere¬ 
sează  mai  mult  şi  apoi  să  o  cultivaţi  cu  toată  în¬ 
grijirea  ce  o  implică  alegerea  deplin  liberă. 

Aci  însă  vine  la  rând  a  doua  întrebare  :  Ale¬ 
geţi  ci- voastră  cura  se  cuvine  ?  Şi  daţi  toţi  uni¬ 
versităţii  ceeace  ea  aşteaptă  dela  insuşirile  fiecă¬ 
ruia  ? 

Socot  că  a  venit  vremea  să  puteţi  răspunde  afir¬ 
mativ.  O  măsură  de  precauţiune  e însă  necesară : 
să  înlăturaţi  dela  început  din  calea  studiilor  unele 
-piedici  care  vă  pot  fi  păgubitoare. 

Feriţi-vă  întâi  de  utilitarismul  strâmt,  care  veş¬ 
tejeşte  toate  pornirile  înalte  ale  sufletului  ome¬ 
nesc.  •  Helmholtz  spunea  lămurit :  în  calea  cătră 
ştiinţă,  cel  ce  vânează  folosul  practic,  imediat,  acela 
este  aproape  sigur  că  degeaba  îl  vânează  x).  Iar 
Claude  Bernard  zicea  de  asemenea:  Descoperirile 
nu  se  fac  atunci,  când  cauţi  o  aplicare,  ci  atunci 
când  cercetezi  faptele,  legile  ştiinţifice,  cu  un  cu¬ 
vânt  ştiinţa  pură* 2).  Feriţi-vă  însă  şi  în  laturea 
ideală  de  tot  ce  e  himeric.  La  intrarea  în  univer¬ 
sitate,  mai  fiecare  tânăr  (în  deosebi  cei  darnic  în¬ 
zestraţi)  sufer,  —  cum  să  zic,  de  un  fel  de  teles- 
copism  :  le  vede  pe  toate  ca  din  vârful  Unui  munte 
şi  de  aceea  le  vede  mici.  încrezător  în  puterile  sale, 
el  socoate  că  mintea  lui  doritoare  de  lumină  poate 
să  pătrundă  Loate  tainele  naturei.  După  cum  co¬ 
pilul  întinde  mâna  să  apuce  luna,  aşa  tânărul,  ajuns 

b  H.  Helmholtz ,  Das  Verhăltniss  der  Naturwissenschaf- 
ten  zur  Gesamtheit  der  Wissenschaft,  Vor  trage.  Erste’s 
Heft,  P.  2G  Braunscîiweig  1876  und  zweites  Heft,  p.  186. 

2)  CI.  Bernard ,  Le<?ons  de  physiologie  operatoire,  pag. 
21  Paris,  1879. 

in  pragul  universităţii,  deschide  braţele  să  cuprindă 
întregul  univers.  —  Vă  aduceţi  aminte  de  scena 
dintre  student  şi  Mephisto  care.  în  lipsa  Ini  Faust 
luase  înfăţişarea  magistrului. 

Mephisto .  —  Ce  facultate  îţi  alegi? 

Studentul.  —  Aş  dori  să  ajung  tare  învăţat.  Aş 
vrea  să  cuprind  ce-i  pe  pământ  şi’n  cer:  ştiinţa 
toată...  şi  natura. 

Mephisto.  (ironic)  —  Ai  nimerit  tocmai  calea  cea 
adevărată.  .  .  Dar  vezi,  nu  care  cumva  să  te  abaţi 
din  drum.  .  .  ( Doch  miisst  ihr  euch  nicht  zer- 
streuen  las  sen...) 

Dacă  însă  Mephisto  îşi  putea  bate  joc  de  nevi¬ 
novăţia  tânărului,  un  profesor  e  dator  sa  prevină 
chiar  dela  început  astfel  de  iluzii.  E  o  lege  a  vieţii 
ca  dorinţa  să  întreacă  putinţa ;  dar  e  o  lege  a  în¬ 
ţelepciunii,  ca  să  n’o  întreacă  niciodată  cu  mult 
prea  mult. 

In  anii.  când  sufletul  se  simte  pe  fiecare  zi  în- 
tr’o  spornică  devenire  (da  ich  noch  selbst  im  Wer- 
den  war,  cum  zicea  Goethe)  nimic  nu  i  se  pare 
omuluL  cu  neputinţă  de  cuprins  :  Philosophie, 
Juristerei  und  Medizin ,  und...  aucli  Theologie.,. 
pe  .  toate  le-ar  studia,  până  ce  mai  târziu,  critica 
etăţii  mature  îi  arată  margina  puterii.  Abia  atunci 
se  ridică  gândul  cel  nimerit  :enthbehren  solist  du, 
du  solist  entbehren...  adică  :  împacă-te  cu  soco¬ 
tinţa  că  nu  poţi  realiza  tot  ce  doreşti  ;  umlţumeş- 
te-te  cu  lipsa ,  om  mărginit  care  credeai  să  cu¬ 
prinzi  totuşi  nemărginirea.... 

Şi  ce  semnificativă  e  concluzia  lui  Faust !  După 
ce  simfise  relativitatea  ştiinţei,  desnădajduit  face 
o  eroică  încercare :  îşi  vinde  sufletul  spre  a  înti; 
neri  şi  a  căuta  mulţumirea  în  iluzia  absolutului 
pe  care  pare  a  o  realiză  marele  sentiment  al  iu- 
birei.  Dar  şi  aci,  din  nou  se  iveşte  zăgazul  măr¬ 
ginirii,  şi  atunci  Faust,  cuminţit,  învaţă  spre  bă¬ 
trâneţe  a  se  mulţumi  cu  puţin  :  clădeşte  un  zăgaz 
la  ţărmul  mării..  .  E  şi  asta  ceva;  e  o  faptă  care 
limştete  mintea  lui  împăcată  acum  cu  inexorabila, 
mărginire  a  tot  ce  e  omenesc. 

Prin  urmare  dela  început,  împăcaţi-va  şi  d-v- 
cu  gândul  acesta  al  mărginirei .  — 

Păstrând  neatins  dreptul  pe  care  poezia  şi  arta 
trebue  să-l  aibă  asupra  sufletului  unui  tânăr ;  lă¬ 
sând  neştirbită  năzuinţa  spre  marile  perspective 
ale  ştiinţei  şi  ale  filozofiei,  luaţi  seama  să  priviţi 
totuşi  la  o  ţintă  bine  precizată.  Ţintiţi  la  o  spe¬ 
cializare  serioasă  măcar  într'o  singură  ramură  a 
ştiinţei.  —  Nu  telescopism,  ci  vedere  de  aproapd 
şi  limpede  într’o  sferă  de  cercetare  bine  ţărmurită. 

a 

i 

Aci  se  ridică  ultima  întrebare  :  în  care  ramură  ? 
Răspunsul  e  categoric:  în  ori  şi  care.  Se  pornească 
orice  tânăr  pe  calea  spre  care  îi  mână  aplicările 
sale  proprii.  Fiecare  ştiinţă  are  frumseţea  şi  în~ 
semnătatea  sa  relativă. 

O  cercetare  cât  de  mică  poate  avea  un  rezultat 
neaşteptat  de  mare.  Picătura  de  ploae,  pare  cade 

acum  în  ocean,  e  în  clipa  ce  urmează  o  parte  a 
valului  care  saltă  o  corabie  cu  greutăţi  uriaşe.  Nu 
se  ştie  de  unde  poate  eşi  gândul 'care  încheagă 
într’o  clipă  mii  şi  răşinii  de  fapte  răsleţe  şi  ridică 
deodată  cunoştinţa  omenească  cu  mu! te  trepte  peste 
ceeace  ştiea  întregul  veac  până  atunci. 

O  repet :  orice  ştiinţă  e  vrednică  de  iubire  şi 
de  îngrijire.  Dar,  dintr’un  punct  de  vedere  mai  par¬ 
ticular,  s’ar  putea  stabili  totuşi  o  ierarhie  a  inte¬ 
resului  lor  şi  anume  :  Dacă  scopul  universităţii  e 
sporirea  culturii;  şi  dacă  această  sporire  —  mai 
ales  în  latura  artistică  —  presupune  varietate  de 
germeni  şi  prin  urmare  varietate  de  naţiuni  care 
să  dea  fiecare  nota  lor  specială  în  armonia  cui  tu¬ 
rei  universale  ;  atunci,  după  cum  sunt  şcoli  pe 
care  le-am  numit  de  elită  (acele  care  asigură  înr 
florirea  unui  stat,  ca  pavăză  a  fiinţei  unui  popor), 
de  asemenea,  într’o  anume  epocă  din  desvoltareâ 
unui  neam,  am  putea  numi  ştiinţe  de  elită  pe  toate 
*  acele  care,  ascuţind  conştiinţa  de  sine  a  acelui 
neam,  şi  lămurind  originalitatea  sa  faţă  cu  altele, 
prin  aceasta  chiar  contribue  în  chipul  cel  mai  di¬ 
rect  la  progresul  culturei  omeneşti. 

Şi  de  acest  fel  mi  se  par  a  fi  în  primul  rând 
ştiinţele  care  cercetează  o  naţiune  şi  pământul 
pe  care  ea  s’a  înfiripat  cu  toate  însuşirile  sale, 
manifestate  în  limbă ,  literatură \  şi  artă.  Aceste 
ştiinţe  (unele  exacte,  altele  mai  puţin  exacte)  for¬ 
mează  deci  un  ciclu  select,  şi  spre  ele  e  nimerit 
să  se  îndrepte  înăuntrul  fiecărui  popor,  nu  zic  cei 

mai  numeroşi,  dar  cei  mai  destoinici  din  fiecare 
generaţie. 

O  cere  aceasta,  după  cum  vedeţi,  însăşi  privi¬ 
rea  teoretică  asupra  condiţiunilor  de  progres  aie 
spiritului  omenesc. 

Mai  e  însă  şi  un  alt  motiv  —  de  ordin  mai  mult 
psichologic.  Dacă  nu  putem  cuprinde  universul, 
ci  trebue  să  ne  mărginim  la  o  sferă  de  realitate 
accesibilă,  apoi  în  această  realitate  e  logic,  mi  se 
pare,  să  ne  aşezăm,  pe  cât.  se  poate,  mai  aproape 
de  punctul  central  :  pământul  şi  poporul  nostru, 
ca  fiind  cele  mai  interesante  pentru  noi.  In  loc 
de  a  privi  deci  planeta  în  perspectiva  infinitului 
care  painjeneşte  vederea  şi  doboară  cugetul  ;  în 
loc  de  a  privi  pământul  românesc  ca  un  fir  de 
praf  în  imensitatea  spaţiului,  dimpotrivă  :  din  mij¬ 
locul  acestui  pământ,  vom  privi  planeta  întreagă 
şi  întregul  Cosmos. 

Aceasta  cu  atât  mai  mult,  cu  cât  ne  mai  în¬ 
deamnă  la  o  astfel  de  alegere  şi  unele  conside¬ 
raţii, —  ca  să  le  numim  astfel,  estetice,  in  adevăr, 
în  cadrul  său  de  azi,  priveliştea  planetară  dintre 
Dunăre,  Tisa  şi  Nistru  e  de  o  armonie  de  forme 
care  dau  geografului  aproape  impresia  unei  opere 
de  artă.  In  lunga  sa  evoluţie,  globul  nostru  şi-a 
schimbat  mereu  mările  şi  continentele.  In  fiecare 
epocă  decorul  a  fost  altul  şi  iarăş  altul.  Cum  se 
arata  însă  azi,  în  faza  care  ne  e  îngăduit  şi  noua 
să-l  privim,  ţinutul  românesc  e  pe  toată  faţa  pămân¬ 
tului  de  o  simetrie  şi  o  armonie  de  linii  în  acte- 

văr  unică.  La  mijloc  un  plaiu,  —  nu  mare  ca  ale 
Asiei,  Africei  sau  Americei,  ci  mijlociu  şi  deci 
prielnic  plantelor,  animalelor  şi  vieţii  omeneşti, 
împrejur  o  cunună  de  munţi  iarăş  mijlocii,  zidiţi 
cu  materiale  din  toate  erele  pământului,  cu  faţade 
în  stiluri  osebite  după  veacul  geologic  când  s’au 
clădit.  De  jur  împrejur  o  altă  cunună  de  coline 
şi  dealuri  de  o  rară  fineţă  de  forme  şi,  în  sfârşit, 
la  margine  ocolul  marilor  şesuri  prinse  în  chena- 


socotim  şi  marea  delta  a  Dunării,  urmele  gheţa¬ 
rilor,  rămăşiţele  vulcanilor  de  odinioară,  marile 
izvoare  de  petrol  şi  lagunele  în  care  s’a  depus 
brâul  de  sare  ce  încinge  aproape  întregul  lanţ 
carpatic,  găsim  aci  — -  par’că  înadins  adunate  — 
mai  toate  elementele  pentru  a  înţelege  cele  mai 
depărtate  privelişti  ale  globului. 

Astfel  fiind,  acela  dintre  noi  care  vrea  să  aibă. 
o  vedere  asupra  lumii  concrete,  aci  trebue  să-şi 
aleagă  punctul  de  privire  —  dacă  nu  vrea  să  se 
expună  la  greutăţi  şi  chiar  la  greşeli  zadarnice, 

0  dovadă.  Se  ştie  cum  se  poate  hotărî  vechi¬ 
mea  păturilor  coajei.  pămâneşti.  După  cum  arheo¬ 
logul,  cu  ajutor  unor  monete  sau  inscripţii  fixează 
epoca  unei  clădiri,  de  asemenea  cercetătorul  se 
ajută  în  reconstruirile  sale  cu  observarea  ramă- . 
şiţelor  organice, — aceleaşi  forme  presupun  aceiaşi 
■epoca,  adică  sincronism  între  pături.  Ce  se  întâmplă 
însă?  Din  timpuri  încă  străvechi,  după  ce  viaţa 
n  apărut  pe  pământ,  s*peţele  au  început  a  se  dife- 

renţiâ.  Dela  un  continent  la  altul  şi  dela  o  mare 
la  alta,  prin  izolare  în  spaţiu  şi  alte  împrejurări : 
temperatură,  salinitate,  adâncimea  apei  etc.,  for¬ 
mele  organice  au  variat.  De  aci  rezultă  însă,  că 
pentru  sincronizarea  păturilor,  e  primejdios  să  sari 
dela  un  ţinut  la  altul  prea  depărtat. 

Totuşi  cei  ce  au  studiat  la  început  ţinutul  ro- 
-inânesc,  venind  cu  clasificări  din  basinul  terţiar 
al  Parisului,  au  introdus  în  orizontarea  straturilor 
noastre  grupări  nepotrivite.  Abia  mai  târziu,  privind 
aproape  de  noi  basinul  panonic  şi  ponto-sarmatic 
ne-arn  dat  seama  mai  bine  de  realitate. 

Concluzia  se  impune  deci  dela  sine  :  nu  din  de¬ 
părtare  şi  dela  generalizările  altora  trebue  să  por¬ 
nim,  ci  dela  ceeace  e  apropiat  de  noi,  să  începem 
orientarea  asupra  litosferei. 

Acelaş  e  cazul  cu  fenomenele  privitoare  la  floră 
faună,  etnografie,  isterie  şi  filologie.  După  cum 
pământul  românesc  s’a  făcut  printr’o  sedimentaţi© 
a  mărilor  care  aci  s’au  retras,  aci  s’au  întins  peste 
ţinuturile  noastre;  după  cum  plantele  şi  animalele 
noastre  de  azi  sunt  urme  din  fluxul  şi  refluxul 
organismelor  ce  au  trecut  pe  aci  în  osebite  epoce, 
de  asemenea  şi  poporul  şi  limba  şi  toată  cultură 
noastră  s’a  clădit  pe  încetul  printr’o  sedimentaţi© 
de  elemente,  parte  proprii,  parte  venite  din  vecină¬ 
tate.  Punctul  de  plecare  al  studiilor  trebue  să  fi© 
şi  aci  tot  în  mijlocul  nostru. 

în  loc  deci  de  a  pune  întregul  înaintea  părţilor 
planeta  înaintea  ţinutului*  românesc  şi  omenirea 

înaintea  poporului  român,  vom  purcede  dimpo¬ 
trivă  :  vom  pune  partea  înaintea.  întregului,  pă¬ 
mântul  nostru  înaintea  planetei  şi  poporul  nostru 
înaintea  omenirei. —  Şi  aceasta  cu  atât  mai  mult,  cu 
cât  omenirea,  ia  dreptul  vorbind,  e  o  simplă  ab¬ 
stracţie.  Realitatea  geografică  nu  ne  arată  decât 
o  sumă  ele  popoare  deosebite,  având  fiecare  ca¬ 
ractere  aparte  şi  năzuinţă  proprii. 

Aceasta  e  calea  cea  dreaptă  şi  pe  această  cale- 
au  şi  mers  parcă  instinctiv  unii  din  reprezentanţii 
cei  mai  tipici  ai  neamului  nostru. 

Când  Emineseu  a  cuprins  cu  intuiţia  sa  genială 
viaţa  poporului  nostru  dela  străvechii  închinători 
ai  lui  Zamolxe,  pânăla  caracteristica  figură  a  lui 
Mircea,  şi  pânăla  poporul  român  de  azi,  pe  care 
îl  cunoştea  în  toată  întregimea  sa,  el  scăpase  de 
influenţa  babilonică  a  culturei  căpătate  între  streini- 
ce  aveau  alte  perspective  asupra  lunii.  El  spulbe¬ 
rase  dimprejurul  său,  ca  pe  un  fum  supărător» 
fantoma  omenirei-abstracte,  pentru  a  vedea  cu  ochi 
limpezi  neamul  său  cu  ce  e  caracteristic  în  el  ca 
parte  concretă  lângă  alte  unităţi  etnografice  con¬ 
crete. 

Când  Grigorescu,  după  ce-şi  purtase  privirile 
peste  mii  de  picturi  din  toate  ţările  şi  din  toate- 
epocele,  îşi  opreşte  ochii  la  carele  cu  boi  din  largul 
sosurilor  noastre  şi  la  capetele  de  o  clasică  gin¬ 
găşie  ale  fetelor  de  ţăran,  îmbrobodite  cu  o  ma¬ 
ramă,  Grigorescu  scăpase  şi  el  de  robia  neo-babi- 
kmică  a  Parisului ;  înţelesese  că  şi  în  cuprinsul 

pământului  românesc  sunt  elemente  originale,  vred¬ 
nice  de  năzuinţa  unui  mare  artist. 

Sau  când  vedem  acum  ivindu-se  pe  coasta  dea¬ 
lurilor  noastre  şi  cliiar  în  mijlocul  oraşelor,  case 
cu  albele  arcade  ale  pridvoarelor  moştenite  din 
bătrâni,  aceasta  e  un  semn  că  arhitectura  noastră 
începe  a  scăpa  de  moda  clădirilor  de  toate  for¬ 
mele  şi  de  toate  culorile  din  epoca  iarăşi  babilonică, 
a  stilului  de  tinichea  din  cea  din  urmă  jumătate 
de  veac. 

Şi  aşa  va  fi  şi  în  alte  priviri.  Căci,  după  cum 
ziceam,  de  câte  ori  un  popor  e  sănătos  şi  are  în 
sine  germeni  de  originalitate,  el  trebue  neapărat 
să  ajungă  cu  v  'emea  la  forme  de  cultură  proprie, 
iar  poporul  nostru  e  tocmai  pe  cale  de  a  ajunge. 
Cei  ce  înainte  de  « Jun'imea»  apăraseră  limba  vie 
a  poporului  de  schilodirile  câtorva  iubitori  de  ge¬ 
neralităţi  filologice;  cei  ce  şi-au  întors  ochii  spre 
poezia  populară,  spre  arta  populară  şi  spre  tot  ce 
•e  caracteristic  poporului  nostru,  aceia,  cu  ştiinţă 
sau  fără  ştiinţă,  au  urmat  legea  internă  a  desvoh 
tării  neamului  nostru. 


Iar  această  direcţie  logică  trebue  întărită  acum 
şi  în  latura  mişcării  ştiinţifice. 

.Respectând  adevărul  — -  oricare  ar  fi  şi  de  ori 
de  unde  ar  veni,  chiar  de  ar  fi  dureros  pentru 
noi  —  datori  suntem  să  căutăm  mai  întâi  înăuntru 
hotarelor  noastre  tot  ce  poate  spori  cultura  uni¬ 
versală.  Să  studiem  tot  ce  poate  fi  particular  me¬ 
diului  nostru  fizic,  începând  dela  marea  aerului 

atmosferic  până  la  scoarţa  pământului  şi  la  tot  ce 
se  află  pe  ea  :  râuri,  lacuri,  izvoare,  plante  şi  ani¬ 
male.  Alături  de  studiile  matematice  din  universi¬ 
tate  e  mulţămitor  pentru  conştiinţa  noastră  de  oa¬ 
meni  ce  năzuim  la  autonomie  culturală  să  ştim 
că,  de  când  pământul  e  pământ,  cea  dintâi  hartă 
exactă  a  ţinuturilor  româneşti  a  fost  făcută  toc¬ 
mai  de  oameni  de  ştiinţă  născuţi  pe  pământul 
românesc.  Raportarea  geodesică  a  ţinuturilor  noas¬ 
tre  către  restul  planetei  şi  culegerea  exactă  a  fe¬ 
ţei  acestui  pământ  în  hărţile  topografice,  lucrate 
de  instiiutul  cartografic  al  armatei  e  o  operă  de 
o  mare  valoare  naţională.  Alături  de  fizică  şi  chi¬ 
mia  teoretică,  e  de  un  iar  interes  pentru  ştiinţă 
urmărirea  fenomenelor  fizice  şi  chimice,  privi¬ 
toare  de  ex.  la  petrol  ori  la  sare,  aşa  cum  s’a 
făcut  şi  se  face  în  laboratoriilc  noastre.  Alături 
de  botanica  generală,  e  de  mare  interes  pentru 
cunoaşterea  florei  planetare  ceeace  am  adăogat  şi 
adăogăm  şi  noi  în  herbarul  botaniştilor.  Şi  tot  ast¬ 
fel  sunt  contribuţiile  din  latura  specială  a  faunei 
pământului  nostru. 

Iar  dacă  trecem  dela  mediul  fizic  la  om,  calea 
trebue  aceeaşi  să  rămână.  Vom  studia  şi  pe  om 
din  punct  de  vedere  antropogeografic,  etnografie,, 
istoric,  filosofic,  economic,  medical....  cu  deosebită 
privire  la  relaţiile  speciale  ţinutului  nostru.  Da¬ 
toria  universităţii,  în  noua  sa  îndrumare,  e  toc¬ 
mai  sa  creeze  în  ştiinţă  valori  nouă  din  materialul 
aflat  între  hotarele  noastre. 

Generaţiei  care,  trecând  odinioară  hotarele,  a 
rămas  robită  de  înălţimea  culturii  străine  şi,  în- 
torcându-se  înapoi,  a  trăit  smerită,  fără  iniţiativă 
şi  fără  speranţă,  trebue  să-i  urmeze  o  generaţie 
liberă,  gata  în  orice  ramură  să  afirme  autonomia 
cugetării  noastre. 

Pe  alţii  i-au  luat  valul,  pe  d-v.  să  nu  vă  mai  iea. 

Sa  nu  vă  cuprindă  sfiala,  gândindu-vă  la  mă¬ 
rimea  altor  popoare  şi  la  vechimea  şi  bogăţia  altor 
universităţi.  Ca  întindere  în  spaţiu  România  nu  e 
mică,  e  cel  dintâi  între  statele  mijlocii  ale  Eu¬ 
ropei,  iar  pământul  românesc,  la  un  loc,  e  cât  al 
Marii-Britanii.  Dar  chiar  dacă  ar  fi  mai  mic  sau 
am  fi  mai  puţini,  nu  uitaţi  că  şi  în  mic  se  pot 
realiză  lucruri  mari,  căci  fiecare  poate  avea  darul 
său,  pe  care  nimeni  pe  toată  faţa  pământului  nu-1 
mai  are  la  fel. 

De  aceia,  în  timpul  şi  pe  locul  unde  trăiţi  ;  cu 
însuşirile  pe  care  le  aveţi,  ca  un  rezumat  al  vieţii 
ele  veacuri  a  poporului  nostru,  căutaţi  a  crea  va¬ 
lori  nouă  pentru  ştiinţă  şi  a  deveni  înşi-vă  indi- 
dividualităţi  de  valoare.  —  Relative  sunt,  fireşte, 
toate  valorile,  dar  în  relativ  căutaţi  de  atingeţi 
superlativul. 

Universitatea,  începe  să  vă  dea  putinţa.  Daţi 
şi  d-v.  universităţii  tot  ce  ea  aşteaptă  dela  gene¬ 
raţia  de  faţă, 

